
Настоящата програма е разработена в съответствие с чл.79, ал.1 от Закона за опазване на околната среда и е приета с Решение № 32 / 23.04.2009 г на ОбС-с. Черноочене.

ЦЕЛИ НА ПРОГРАМАТА

1. Да идентифицира и анализира проблемите в областта на околната среда на територията на община Черноочене, да установи причините и да предложи решения и действия за тяхното преодоляване;

2. Да използва разумно природните дадености на територията на общината за развитие на икономически потенциал;  
3. Да открои приоритетите в разглежданата област;

4. Да обедини усилията на общинските органи, държавните институции, населението, НПО и бизнеса на територията на общината за решаване на проблемите;

5. Да аргументира проектите на общината, които тя ще предложи за финансиране;

6. Да използва оптимално ограничените финансови и човешки ресурси, като ги съсредоточи за решаване на най-приоритетните проблеми.

Програмата е динамичен и отворен документ, която ще бъде периодично допълвана съобразно настъпилите промени в приоритетите на общината, в националното законодателството и други фактори със стратегическо значение.


При разработка на програмата са взети предвид действащото екологично законодателство, действащи стратегии, програми и планове в областта на околната среда (Национална стратегия за развитие на водния сектор до 2015 г., Национална програма за устойчиво управление на земите и борба с опустиняването – 2008-2013 г., Национална програма за опазване на биологичното разнообразие и Национален план за опазване на биологичното разнообразие 2005-2010г., Програма за развитие на селските райони 2007-2013 г., Стратегия за развитие на горския сектор 2006- 2015, Стратегически план за развитие на горския сектор- 2009-2011г., Общински план за развитие на Община Черноочене, както и общински наредби и правилници засягащи околната среда.

І. ПРАВНА РАМКА ЗА ПОДГОТОВКА, ПРИЕМАНЕ И ИЗПЪЛНЕНИЕ НА ОПООС


Основание на правомощията на органите на местната власт по отношение на процесите на управление на околната среда се съдържа в Закона за местното самоуправление и местната администрация (ЗМСМА), в който е посочено, че местното самоуправление се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност, включително в сферата на опазването на околната среда и рационалното използване на природните ресурси.


Специалният Закон за опазване на околната среда (ЗООС), вменява на кметовете на общини функцията на компетентен орган. Като компетентни органи по опазване на околната среда, на кметовете на общини са възложени редица задължения за управление на компонентите и факторите на околната среда на територията на общината (чл.15, ал.1). 


Правното основание за разработване на Общинската програма за опазване на околната среда (ОПООС) се съдържа в чл.79, ал.1 от ЗООС и обхваща период на изпълнение от 3 години.

При разработване на ОПООС, общинското ръководство се ръководи и от указанията на Министъра на околната среда и водите. Общинската програма се изготви в тясно съответствие с принципите на Националната стратегия за околна среда (НСОС), която се разработва за период 10 години и се приема от Народното събрание по предложение на Министерския съвет (чл.76, ЗООС). НСОС съдържа анализ на състоянието на околната среда, на тенденциите, причините и източниците на замърсяване и увреждане, както и на институционалната рамка, административните и икономическите средства за осъществяване на политиката. НСОС поставя и основните цели и приоритети на национално ниво, както и посочва средствата за постигане на набелязаните цели.


Съгласно ЗООС, Националната стратегия за околна среда и общинските програми за околна среда са средство за постигане целите на закона и се разработват в съответствие с принципите за опазване на околната среда по чл.3. Принципите, които са поставени за водещи при разработване на този национален стратегически документ и които са спазени при разработване на ОПООС, а имено: устойчиво развитие, предотвратяване и намаляване на риска за човешкото здраве и околната среда, предотвратяване и намаляване на риска за биологичното разнообразие, намаляване на вредните последствия върху компонентите на околната среда в резултат на природни процеси и явления, оптимално използване на природни ресурси и енергия.
Към националната стратегия се приема и план за действие, който обхваща период от 5 години и съдържа конкретни институционални, организационни и инвестиционни мерки, срокове, отговорни институции, необходими ресурси и източници на финансиране, както и схема за организация, наблюдение и отчитане на изпълнението, оценка на резултатите, предприемане на коригиращи действия при необходимост.


В допълнение на основния национален стратегически документ в областта на околната среда, се разработват и приемат и други национални планове и програми по компоненти на околната среда и фактори, които им въздействат. Те се основават на принципите, целите и приоритетите на Националната стратегия за околна среда и в съответствие с изискванията на специалните закони за околната среда.


В тази връзка, ОПООС съдържат раздели, които са обособени по компоненти и фактори на околната среда и следват както разпоредбите на специалните закони по околна среда, така и другите национални планове и програми, които се приемат в отделните сектори, като въздух, почви, отпадъци, шум. Специалните закони предвиждат самостоятелни задължения на общините за разработване на програми и планове за действие за опазване и устойчиво управление на съответните компоненти и намаляване или ограничаване на въздействието на някои фактори на околната среда. В повечето случаи както законите, така и подзаконовата нормативна уредба към тях уточняват по-нататък в разпоредбите си, че тези програми и планове са неразделна част от общинските програми за околна среда по чл.79 от ЗООС. 


Законът за чистотата на атмосферния въздух (ЗЧАВ), предвижда създаването на програми и оперативни планове за действие с цел намаляване нивото на замърсяване на атмосферния, които са неразделна част от общинските програми за околна среда по чл.79 от ЗООС.


Съгласно Закона за почвите (ЗП) кметовете на общини разработват програми за опазване, устойчиво ползване и възстановяване на почвите за общината за период не по-кратък от три години. Тези програми също са неразделна част от общинските програми за опазване на околната среда.

ОПООС съдържат и раздел „Лечебни растения” за опазването и управлението на лечебни растения, както и мерки, предвидени в план за действие по Закона за защита от шума в околната среда (ЗЗШОС).


Законът за управление на отпадъците (ЗУО) предвижда на национално ниво приемане на Национална програма за управление на дейностите по отпадъците (НПУДО), както и задължение за общините да приемат програми за управление на отпадъците, които са интегрална част от ОПООС. Въпреки че не съществува изрична разпоредба за съотношението между общинските програми за управление на дейностите по отпадъците (ОПУДО) с НПУДО, ОПУДО следва да се съобразяват с национални стратегически документи като НСОС, НПУДО. 

1. Правни норми отнасящи се до опазване на околната среда

В някои случаи, законодателството улеснява органите на местното самоуправление и местната администрация, като предвижда възможност за достъп и участие на представители на общините в процеса на вземане на решения на по-високо ниво, където те участват с консултативна функция или само за информация. В други случаи нормативни актове поставят задължение на органи от държавната администрация да информират органите на местно ниво за взети решения и издадени административни актове, които имат отношение към проблеми от значение за местната власт. 


Законът за общинските бюджети създава задължение на местните власти да предвиждат в своите бюджети средства да реализиране на приетите от общинския съвет стратегии за развитие на общината, както и на задълженията на общината по национални и регионални програми и проекти. В ЗООС се предвижда възможност за финансиране на общините от държавния бюджет за изпълнение на ангажиментите по опазване на околната среда. Проекти на общините могат да се финансират от държавния бюджет или от национални фондове когато те са обосновани като приоритетни в общинските програми за околна среда.


ЗООС създава един допълнителен източник на приходи за общинските бюджети за реализиране на мерки по приоритетите, определени в ОПООС. Приходите от глоби и санкции по закона, налагани от Кмета на община Черноочене, постъпват по бюджета на общината. 80% от санкциите за увреждане или замърсяване на околната среда над допустимите норми по чл.69 постъпват по бюджета на Община Черноочене, ако санкционираният субект се намира на нейна територия. Тези приходи, както и приходите от глоби за нарушаване на наредбите, приемани от общинските съвети във връзка с опазването на околната среда, се изразходват за екологични проекти и дейности по приоритети, определени в ОПООС.


ЗООС предвижда също задължение за местните власти, ежегодно с приемането на общинския бюджет, по предложение на кмета на общината да се определят средства за изпълнение на приоритетни екологични проекти и дейности, включени в общинските програми за опазване на околната среда. 


В ЗООС е предвиден и един специален финансов инструмент за реализиране на задълженията на местната власт за изпълнение на национални и общински стратегии и програми в областта на околната среда, включително на ОПООС. Предприятието за управление на дейностите по опазване на околната среда (ПУДООС), в изпълнение на своята дейност предоставя на общините финансови средства под формата на безвъзмездни помощи и безлихвени или нисколихвени заеми. 


Редица специални закони в областта на околната среда също предвиждат възможности за финансиране на дейности, свързани с изпълнение на ангажиментите на общините за опазване на околната среда.


Законът за водите (ЗВ) подчертава задължението на общините да предвиждат в своите бюджети средства за изпълнение на ангажиментите по околна среда, предписвайки, че проекти, обекти и мероприятия с местно значение се финансират със средства от общинските бюджети или с общински извънбюджетни средства. ЗВ закрепя принципите на икономическото регулиране, основани на принципа за възстановяването на разходите за водните услуги, включително тези за околната среда и за ресурса и на принципа "замърсителят плаща". Те се реализират чрез провеждане на ценова политика, която осигурява подходящи стимули за потребителите за ефективно използване на водите с оглед постигането на целите за опазване на околната среда.


ЗУО предвижда възможност за финансиране от държавния бюджет на приоритетните дейности по изграждане на съоръжения и инсталации за третиране на битови, масово разпространени и опасни отпадъци, както и за почистване и рекултивация на места, замърсени с отпадъци. Финансират се само програми и проекти за изграждане на съоръжения и инсталации за третиране на отпадъци, които отговарят на последователността на мерките, определени в НПУДО и които са одобрени от министъра на околната среда и водите. Когато съоръженията и инсталациите не се използват съгласно изискванията, общините възстановяват средствата от държавния бюджет или международните програми на ПУДООС.


ЗУО, в допълнение на ЗООС определя постъпване на сумите от глобите и имуществените санкции за нарушения на закона по бюджета на съответната община, когато наказателните постановления са издадени от кмета на общината. Тези средства се изразходват целево за проекти и обекти за третиране на отпадъци.

2. Общински наредби в Община Черноочене отнасящи се до опазване на околната среда


Общинските наредби на Община Черноочене са подзаконови нормативни актове, издавани от Общинския съвет. На него е предоставено правомощието да приема наредби по въпроси от местно значение, с които той може да определя изискванията за дейността на физическите и юридическите лица на територията на общината, които произтичат от екологичните, историческите, социалните и другите особености на населените места, както и от състоянието на инженерната и социалната инфраструктура. Общината имат право да предвижда административно-наказателна отговорност и санкции за нарушение на разпоредбите на нейните нормативни актове. Кмета на общината може да издава наказателни постановления въз основа на акт, съставен от длъжностни лица, посочени в съответната наредба.


В изпълнение на своето правомощие, Общински съвет - с. Черноочене може да приеме наредби или решения в областта на опазване на околната среда, които да предвиждат разпоредби, детайлизиращи изискванията на законите и подзаконовите нормативни актове на изпълнителната власт в съответствие със специфичните особености на населеното място, характеристиките на околната среда и др.  


Приемането на общински наредби в областта на опазване на околната среда е предвидено в законовите норми като задължение за общините единствено по отношение на управление на отпадъците. Чл.19 ЗУО предвижда, че Общинските съвети приемат наредби относно дейностите за оползотворяване и обезвреждане на отпадъците. С тях се определят условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на общината, като заплащането за предоставяне на съответните услуги да бъде съобразено със Закона за местните данъци и такси. 


Приемането на общински наредби в останалите сектори в областта на опазване на околната среда е реализиране на възможността и на правомощията им, предоставени от ЗМСМА да определят специфични изисквания по въпроси, свързани с опазване на околната среда от местно значение. 


Община Черноочене изпълни задължението за приемане на нормативен акт, в съответствие с чл.19 от ЗУО, за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на общината. С Решение №21/27.12.2007 г. на Общински съвет е приета нова Наредба за управление на отпадъците.

С Решение №44/23.09.2008 г. е приета и нова Наредба за опазване на обществения ред, в която се регламентира и опазването на чистотата и хигиеничните норми в населените места.
ІІ. АНАЛИЗ НА СРЕДАТА
1. Природо-географски, демографски и териториално-административни фактори

1.1. Географско положение спрямо територията на страната


Община Черноочене е разположена в северозападната част на Кърджалийска област и граничи с общините Кърджали и Ардино. В западната и северната си част общината има общи граници с община Баните от Смолянска област и с общините Асеновград и Първомай от Пловдивска област, докато на север-североизток граничи с общините Хасково и Минерални бани от Хасковска област. Заема площ от 327,1 кв.км., което представлява 10,2% от Кърджалийска област.

Общината е съставена от 51 села, от които единствено село Комунига е с население над 1000 души. Общия брой на населението в общината е 11 943 души. Общинският център е село Черноочене (390 души). 
1.2. Релеф и полезни изкопаеми

Община Черноочене е разположена в малка котловина на 15 км. в северозападна посока от град Кърджали. Средната надморска височина е 645м2, при денивелация от 240 м. Релефът на територията на общината е силно пресечен и има планински и хълмист характер. Делът на горските територии е значителен - 58,9%. 

1.3. Климат

Общината попада в Южнобългарската климатична област и по-точно в Източно-родопския климатичен район, повлиян от топлото Средиземноморско влияние. Зимата е сравнително мека. Минимални температури през зимните месеци са сравнително високи. Лятото е слънчево и горещо, като максималните температури достигат до 40 градуса. Средната зимна температура е около 1°C, а през лятото - 24°C . Средната годишна температура се движи в границите 11°- 13° градуса. Валежите са около 680 мм годишно, предимно от дъжд. Поради южното положение на общината голяма част от зимните валежи падат във вид на дъжд или дъжд и сняг, тогава е и техният максимум (197 мм). Минимумът на валежите е през лятото (143 мм). 

1.4. Ландшафт

Климатичните условия, геоложката основа и растителната покривка са причина за формирането на няколко вида почви. Най-голямо разпространение имат канелените горски и кафявите горски почви. Срещат се още алувиално-ливадни почви и рендзини. Най-разпространени са канелените почви, срещат се и кафяви планинско-горски почви, които се отличават с маломощен до средномощен хумусен хоризонт. По поречията на реките има планинско-ливадни и алвиално-ливадни почви, подходящи за отглеждане на зеленчуци и овощни култури, фъстъци, технически култури. 


Канелените и планинските горски почви са водопропускливи, характеризират се с маломощен хумусно-алувиален слой и са подходящи за отглеждането на топлолюбиви интензивни култури като слънчоглед, тютюн, лозя и трайни насаждения. 


Съществен недостатък е факта, че в районите на разпространението им ерозионните процеси са засилени. За развитието на ерозия допринасят и относително голямото вертикално разчленение на релефа и обезлесяването на значителни участъци от горите. Така почвената ерозия и естествената киселинност на почвите представляват най-значимия екологичен проблем за общината. Силната ветрова и водна ерозия оказва неблагоприятно влияние върху развитието на селското стопанство, като решение на проблема се състои в регулярни мероприятия по залесяване.

1.5. Води и основни водни басейни


Основната отводнителна артерия на общината са река Перперешка, която води началото си от северния граничен хребет на Източните Родопи – Чуката и тече с общо направление юг-югоизток. 
Друга основна водна артерия е река Боровица, на която в землището на село Безводно е изграден най-големия в Източните Родопи язовир за питейна вода “Боровица”. Поради екологично чистия район водата на “Боровица” се отличава с качеството си, а над 100 000 души от общините Кърджали и Момчилград са нейни консуматори.

Водните ресурси на общината се формират и от микроязовири с местно значение, които са 52 на брой (яз. “Даскалово” 1 и 2, яз. “Казала”, яз. “Черноочене”, яз. “Минзухар”, яз. “Пчеларово”, яз. “Паничково”, яз. “Черна нива” и др.). 

1.6. Населени места в общината

Населението на общината живее в 51 населени места, а именно: Бакалите, Безводно, Бели вир, Беснурка, Божурци, Боровско, Босилица, Бостанци, Бърза река, Верско, Водач, Вождово, Войново, Възел, Габрово, Даскалово, Драганово, Душка, Дядовско, Железник, Женда, Житница, Йончово, Каблешково, Каняк, Комунига, Копитник, Куцово, Лясково, Минзухар, Мурга, Небеска, Нови пазар, Новоселище, Ночево, Паничково, Патица, Петелово, Пряпорец, Пчеларово, Русалина, Свободиново, Соколите, Среднево, Средска, Стражница, Черна нива, Черноочене, Ябълчени и Яворово. Населените места са разпокъсани и отдалечени едно от друго. Според актуални данни към 31.12.2008 г. от ГРАОН постоянно живеещото населението на общината е 11 943 души. Анализът показва, че само село Комунига е с постоянно живеещо население над 1000 души; селата Габрово, Даскалово, Дядовско, Бели вир и Лясково са между 500 и 1000 души; 23 села са с население между 100 и 500 души; 13 села са под 100 души. Населените места Копитник, Небеска, Войново, Боровско, Русалина, Босилица, Куцово, Душка с население под 20 души. Селата са обединени в 22 кметства. Територията на общината е слабо заселена – 36 души на кв. км.
2. Въздух

2.1. Качество на атмосферния въздух


Община Черноочене не попада в районите, където за оценка на качеството на въздуха се изискват измервания на нивата на атмосферните замърсители. Поради липса на индустриални производства общината е със запазени параметри на околната среда. Въздухът се замърсява единствено през зимния период поради отоплението на твърдо гориво. Нивото на автомобилния трафик не е високо, така че отделяните газове не преминават пределно допустимите норми, което се отразява на на качествата на почвите, където не се отчита замърсяване.
2.2. Постоянни източници на емисии


Делът на промишлеността в икономиката на община Черноочене е твърде ограничен. Промишлените предприятия са съсредоточени в селата Черноочене, Среднево и Комунига. В района няма съществени организирани източници на емисии на вредни вещества, поради което не се провеждат замервания на емисиите от промишлените предприятия.

2.3. Пренос на замърсители от други райони


Община Черноочене се намира в югозападната част на едни от най-засегнатите въздушни басейни на територията на България - Кърджали, Димитровград, Хасково. Това са райони, където се установяват повишени концентрации на серен диоксид, сероводород, общ прах, ФПЧ 10 и др. Като се има предвид, че преобладаващите ветрове са от посока- север, северозапад, запад, и разстоянията по въздушна линия от тези населени места до Черноочене са: до Кърджали – 13 км, Хасково – 26 км и Димитровград – над 40 км, възможността за пренос на замърсители се оценява като далечен пренос.


Като заплаха за увеличаване на замърсяването могат да бъдат посочени: увеличаване на автомобилният трафик и през зимния период увеличеното потребление на отоплителни материали.

В заключение може да се каже, че качеството на атмосферния въздух за община Черноочене се оценява като много добро. Съгласно националното законодателство не се изисква разработване на програма за подобряването на качество на въздуха.

3. Води

3.1. Състояние на повърхностните води в общината

Качеството на водите на река Перперешка преди и след село Черноочене отговаря на показателите за ІІ – категория водоприемник, като по някои компоненти отговаря на изискванията за І категория: минерално съдържание, кислороден режим, съдържанието на биогенни елементи (с изключение на нитратните йони), тежки метали (с изключение съдържането на никел), активната реакция е неутрална и постоянна. Реките са определени като пресъхващ тип реки със силно изразено лятно маловодие. 

3.2. Основни замърсители на водите на територията на Община Черноочене

Екологичен риск създава недоизградената канализационна система на  село Черноочене, при което отпадъчните битово-фекални води постъпват, чрез колектор в река Перперешка. Една от причините за високата концентрация на биогенни елементи в повърхностните води са обезлесените склонове, способстващи за формирането на интензивен склонов отток, който отнася използваните в селското стопанство торове и препарати в реките. В общината няма сериозни промишлени замърсители на водите.

4. Отпадъци


Проблемите с управлението на отпадъците в община Черноочене са идентични с тези, които съществуват в повечето малки общини в страната. В основата на тези проблеми стои както недостатъчните финансови средства, така и ограничената информация за количествата генерирани отпадъци на територията на общината и техният състав поради липсата на изградени измервателни съоръжения. 


Общината ползва депото до с. Вишеград, общ. Кърджали. По данни на общината за последните три години са генерирани следните количества твърди битови отпадъци:

Таблица №1: Генерирани отпадъци

	Вид на отпадъците
	2008 г.
	2007 г.
	2006г.

	Битови отпадъци
	2 040 тона
	1 772 тона
	802 тона

	Строителни отпадъци
	0 тона
	0 тона
	0 тона

	Промишлени отпадъци
	0 тона
	0 тона
	0 тона

	ОБЩО
	2 040 тона
	1 772 тона
	802 тона



Обхванатото население с организирано сметосъбиране и сметоизвозване до 2008 г. е 60%. Някои села и махали са труднодостъпни в следствие на лоши пътища и специфичния релеф, което затруднява достъпа до тях. За тях се предвижда изграждане на селски площадки, които да се почистват периодично и отпадъка да се извозва до сметището. 

Събирането и извозването на твърди битови отпадъци се извършва от фирмата "Титан Клинър"- ООД гр. Кърджали. Твърдите битови отпадъци се събират в контейнери тип «Бобър» с обем 1,1 куб.м. и се извозват до депото със сметосъбирач. Сметоизвозващите автомобили са тип преса (затворени) и не позволяват разпиляването на сметта при извозването й. 

Основно перспективите пред развитието на общината в частта управление на отпадъците, са свързани с изграждащото се регионално депо за ТБО на територията на община Кърджали. Изграждането на това депо е заложено в Националната стратегия управление на отпадъците и Националния план за действие (2000-2006г.), като за целта е осигурено финансиране от Националния бюджет и Програма ИСПА на ЕС. През 2006 г. стартира изготвянето на идеен и технически проект на депото. Самото изграждане на депото е разделено в два лота- един за закриване на старите общински депа и един за изграждане на Регионален Център за Управление на Отпадъците (РЦУО) и изграждането на 7 претоварни станции, една от която е на територията на община Черноочене в близост до село Железник.
Предвижда се след започване работа на претоварната станция, строителните отпадъци да се събират временно в контейнери и да се извозват на депо за инертни отпадъци.


От 2007 г. в общината е въведена и система за разделно събиране на отпадъците и се извършва в рамките на договор с фирма „Екопак България”. 

5. Почви и земедлски земи
5.1. Почви

Най-разпространени са канелените почви и кафявите планински почви, а по поречията на реките има алувиално-ливадни почви.


Канелените и планинските горски почви са водопропускливи, характеризират се с маломощен хумусно-алувиален слой и са подходящи за отглеждането на топлолюбиви интензивни култури като слънчоглед, тютюн, лозя и трайни насаждения. Алувиално-ливадни почви се характеризират със средномощен хумусен слой и добро почвено плодородие. Подходящи са за отглеждане на зеленчуци и овощни култури, фъстъци, технически култури.


Почвите в района на общината са относително чисти. Няма данни за замърсени земеделски земи от промишлени дейности. На територията на общината има един централизиран склад за съхранение на негодни и забранени за употреба продукти за растителна защита.

Почвената ерозия е основен деградационен процес за почвите в общината. За развитието на ерозия допринасят относително голямото вертикално разчленение на релефа, интензивността на валежите и начина на ползване на земите. Общината няма разработена Общинска програма за опазване на почвите и устойчиво ползване и следва да изготви такава.


Предпоставките за доброто екологично състояние на почвите е отсъствието на “активна” промишлена дейност, както и интензивна селскостопанска дейност. При сегашната структура и принос на основните икономически дейности не се очаква негативно въздействие върху състоянието на почвите. 

5.2. Земеделски земи


С промените в ЗСПЗЗ, земите по чл.19, останали след възстановяването правата на собствениците, се стопанисват и управляват от общината. Те служат за обезщетяване на собственици, за изпълнение на съдебни решения за признато право на собственост, за реализиране на проекти за техническа инфраструктура и други мероприятия. Тези земи не могат да се продават в срок до 5 години, считано от влизане в сила на изменението на ЗСПЗЗ – месец февруари 2007 г., а само да се отдават под наем за срок до 3 години или аренда – до 4 години.

Особен проблем е поддържането в добро земеделско и екологично състояние на 55 394 дка общинските мери и пасища. От 2007 г. насам те се предоставят на земеделските стопани-животновъди за общо ползване. По този начин се цели и поддържането им в добро земеделско и екологосъобразно състояние.

Земеделската земя по начин трайно ползване, съгласно картата на въстановената собственост има следната структура, посочена в таблицата:
Таблица №2: Земеделски земи по начин трайно ползване
	№

по

ред
	землище
	брой имоти
	пасища, мери и

ливади дка
	ниви

дка
	изоставени ниви

дка
	овощни градини

други

дка
	общо

дка

	1.
	Бърза река
	228
	311
	376
	4
	2 562
	3 253

	2.
	Патица
	494
	936
	1 134
	0
	2 430
	4 500

	3.
	Възел
	143
	264
	119
	81
	140
	604

	4.
	Верско
	169
	298
	492
	0
	398
	1 188

	5.
	Стражница
	154
	600
	305
	38
	1 331
	2 274

	6.
	Свободиново
	392
	866
	1 003
	264
	2 773
	4 906

	7.
	Бостанци
	306
	137
	373
	0
	768
	1 278

	8.
	Вождово
	211
	63
	319
	0
	413
	795

	9.
	Пряпорец
	449
	463
	622
	8
	303
	1 396

	10.
	Среднево
	521
	207
	920
	0
	761
	1 888

	11.
	Драганово
	332
	741
	517
	7
	580
	1 845

	12.
	Божурци
	699
	494
	865
	0
	613
	1 972

	13.
	Каблешково
	393
	352
	594
	0
	399
	1 345

	14.
	Ябълчене
	319
	170
	667
	12
	2 338
	3 187

	15.
	Минзухар
	2 100
	1 482
	3 186
	0
	3 731
	8 399

	16.
	Черноочене
	572
	288
	941
	0
	888
	2 117

	17.
	Пчеларово
	4 964
	6 632
	5 268
	7
	13 839
	25 746

	18.
	Железник
	499
	866
	638
	65
	642
	2 211

	19.
	Бели вир
	935
	2 996
	1 189
	33
	3 788
	8 006

	20.
	Водач
	594
	1 137
	721
	67
	715
	2 640

	21.
	Лясково
	1 207
	1 096
	1 939
	0
	2 624
	5 659

	22.
	Петелово
	1 573
	1 030
	3 691
	0
	2 919
	7 640

	23.
	Яворово
	803
	1 836
	865
	34
	1 467
	4 202

	24.
	Каняк
	962
	1 511
	1 059
	136
	2 974
	5 680

	25.
	Даскалово
	1 149
	829
	1 365
	0
	2 688
	4 882

	26.
	Черна нива
	625
	621
	1 054
	0
	2 881
	4 556

	27.
	Беснурка
	50
	369
	45
	0
	980
	1 394

	28.
	Боровско
	209
	525
	261
	0
	3391
	4 177

	29.
	Босилица
	125
	498
	163
	0
	783
	1 444

	30.
	Русалина
	163
	1 172
	194
	0
	836
	2 202

	31.
	Куцово
	198
	1 437
	246
	0
	1 992
	3 675

	32.
	Ново селище
	205
	526
	246
	0
	1 528
	2 300

	33.
	Комунига
	1 749
	5 960
	3 572
	0
	17 151
	26 683

	34.
	Соколите
	677
	1 494
	210
	67
	15 964
	17 735

	35.
	Войново
	109
	118
	90
	4
	1 955
	2 167

	36.
	Средска
	299
	430
	237
	0
	2 319
	2 986

	37.
	Небеска
	319
	1 348
	276
	0
	3 446
	5 070

	38.
	Безводно
	1 607
	1 523
	952
	0
	44 555
	47 030

	39.
	Женда
	1 009
	1 731
	404
	253
	14 199
	16 587

	40.
	Мурга
	425
	392
	511
	0
	15 379
	16 282

	41.
	Бакалите
	499
	913
	584
	0
	5 121
	6 628

	42.
	Дядовско
	741
	1 179
	1 211
	132
	2 420
	4 942

	43.
	Габрово
	1 767
	4 049
	3 560
	0
	5 209
	12 818

	44.
	Йончево
	754
	1 443
	983
	0
	10 146
	12 572

	45.
	Паничково
	1 297
	1 273
	1 727
	0
	7 001
	10 001

	46.
	Житница
	860
	1 331
	1 329
	54
	2 884
	5 598

	47.
	Ночево
	765
	1 457
	1 135
	0
	10 048
	12 640

	 
	Всичко:
	34 620
	55 394
	48 158
	1 266
	222 282
	327 100


 


6. Гори


Горският фонд на територията на община Черноочене възлиза на 194 578 дка и е 58,85% от територията на общината. От тях държавни гори са 189 980,2 дка, общински гори – 27 дка и частни гори – 4 571 дка. Основните дървесни видове са: дъб (зимен, летен и горун), бор, бук, келяв габър. На места се срещат акация и кестен. 
7. Защитени територии и биоразнообразие


В сърцето на Източните Родопи, разнообразният релеф и климатични условия са само част от природните предпоставки за изключително богатото разнообразие на видове, местообитания и ландшафти на територията на Община Черноочене. Екстензивните форми на стопанисване на горите и земите в общината, липсва на големи предприятия и промишленост, съчетани с хилядолетните традиции в ползването на местните природни ресурси допринасят за сравнително добре запазените съобщества и популации на множество видове които са от европейско и световно значение.


Няма направено точна инвентаризация на видовото многообразие на територията на община Черноочене, но съществуват множество данни за находища и изследвания на различни части от нея. Изброените по-долу видове са само малка част от живото богатство на общината. Безспорно най-интересни от природозащитна гледна точка са муфлоните.

Възможности за ловен туризъм предоставя държавната дивечовъдната база ''Женда'' с площ 5 258 хектара, в който основни видове дивеч са муфлон, сърна, дива свиня и заек. 
Друг защитен обект в рамките на общината е находището от ели “Елата”, намиращо се в село Женда, стопанисвано от Държавно горско стопанство гр. Кърджали и Вековно дърво “Бял бор” – село Пчеларово. Интересна природна забележителност представлява заблатеното езеро в село Бели вир, където се срещат медицински пиявици.

По важни представители на фауната, които се задържат постоянно или временно на територията на общината са следните: сърна, разпространена в горските комплекси; дива свиня, повсеместно разпространена с неравномерна гъстота; заек, повсеместно разпространен с неравномерна гъстота; лисица, разпространена със значителна гъстота.

8. Радиационното състояние

Извършеният радиологичен мониторинг от ИАОС през 2005-2007 г. не установява отклонения в измерените специфични активности на естествените и техногенни радионуклиди в необработваеми почви, спрямо характерните за региона стойности.

9. Управленски фактори


За дейностите, свързани с опазване на околната среда в общината, отговарят служителите в отдел „Стопански дейности и управление на собствеността”, отдел „Териториално и селищно устройство” и кметовете и кметските наместници на населените места. Обмен на информация и сътрудничество с регионални органи на централни ведомства от компетенциите на които са въпроси по опазване на околната среда, се извършва чрез областния съвет по регионално развитие, РИОКОЗ гр. Кърджали и РИОСВ гр. Хасково.
Информиране на обществеността се извършва чрез дипляни, брошури, интернет и вестници. Функционира стационарна система в общинска администрация –радиоционно табло; ежедневна информация в гражданска защита Кърджали


Услуги, предоставяни от общината и на територията на общината, свързани с опазване на околната среда са:

Третиране на отпадъците – Сключен договор с „Титан Клинър” ЕООД гр. Кърджали

Водоснабдяване, канализация и пречистване на отпадъчните води – изпълнява се от «ВиК» ООД.
10. Икономически фактори

10.1. Развитие на икономиката – тенденции, процеси, проблеми

10.1.1. Пазар на труда


Структура на наетите лица показва водещо място за аграрния сектор, в който са заети 58% от наетите лица, но ако прибавим големия брой самонаети и безработни занимаващи се със селско стопанство (основно тютюнопроизводство) тази цифра би се променила. Другата част за наети в индустрията и услугите, което е следствие на постоянното увеличаване на заетостта в сектора.

Общия брой на безработните лица в общината през месец февруари 2009 г. е 227 души. Нивото на регистрираната безработица в общината към месец февруари 2009 г. е 4.61%. Населението в трудоспособна възраст е 4 928 души. 

10.1.2. Икономика и селско стопанство
В общината през 2008 година функционерат над 200 фирми и еднолични търговци. Повечето от тези фирми са малки и семейни, създаващи малка заетост и продукция. 80% от фирмите се занимават с търговия, обществено хранене и битови услуги.

Общинската икономика е съсредоточена в по-големите населени места – Комунига, Габрово, Лясково, Черноочене. Изчислено на 1 000 жители гъстотата на фирмите в общината достига 20, което е 1.6 пъти по-ниско спрямо средният за страната коефициент – приблизително 35 на 1 000. 
Традиционно основната селскостопанска култура в община Черноочене е тютюнът. Делът на занимаващите се с тютюнопроизводство все още е твърде голям, а алтернативите за промяна на тази тенденция не са особено много. Представени са и фуражните култури и зеленчуците. През 2008 г. 1 200 тютюнопроизводители са заявили отглеждането на 7 200 дка тютюн, като общата продукция е над 800 тона. В селата където има условия за поливане се отглеждат и зеленчуци – Даскалово, Петелово, Ябълчени и др.
Животновъдството е доминирано от овцевъдството и говедовъдството.  Повечето са малки семейни ферми с по една или две крави. Една от възможните алтернативи е развитието на производства основани на екологично чисти местни продукти и биологичното земеделие в екологично съхранените райони на общината.
Природно-географските и социално-икономически параметри на общината определят възможностите за нейното развитие в областта на екологичното земеделие и животновъдство, включително алтернативни земеделски производства, развитие на лека и преработвателна промишленост.

10.1.3. Туризъм и селско стопанство

Към момента туризмът няма значимо присъствие в икономиката на общината, въпреки наличието на сериозни ресурси за развитие на атрактивен туристически продукт. Големи надежди общината възлага на бъдещото развитие на туризма и свързаните с него дейности. Добър потенциал за развитие имат селския и екологичния туризъм. Наличието на антропогенни и най-вече природни ресурси не кореспондира с изградена към момента туристическа инфраструктура.
10.2. Състояние на инфраструктурата


Общинската пътна мрежа е с обща дължина от 172 км., което включва 120 км. с асфалтова настилка, 19 км. – с баластра и 33 км. без настилка. Гъстотата на пътната мрежа е 400,51 км/1000 кв.км, което е значително над средните стойности за страната (330 км/1000 кв. км.), причина за което са многото населени места в общината. 


През територията на общината преминава един първокласен път I-5 Стара Загора – Хасково – Кърджали, който е част от трансевропейския международен транспортен коридор №9 Хелзинки – Димитровград – Александрополис. Неговото значение ще нарастне при откриване на ГКПП Маказа и реалната експлоатация на транспортния коридор.


Отварянето на пътна връзка със съседна Гърция се очаква да оживи областта в икономическо отношение, и в частност община Черноочене, като създаде възможност за преки инвестиции от гръцка страна, ще се открие възможност за износ на продукция при сравнително ниски транспортни разходи. 
Най-силно ще е влиянието за тези териториите на общината, които са около първокласния път, където земите ще са особено атрактивни с оглед възможност за изграждане на съпъстваща обслужваща инфраструктура – мотели, ресторанти, сервизни бази. 


Друг път със стратегическо значение за общината е път ІІ-58 Пловдив – Асеновград – Черноочене с връзка към първокласен път І-5. Пътят осигурява връзка на общинската пътна мрежа и голяма част от населените места с общинския и областен център. Състоянието му е добро, техническите параметри на пътя отговарят на сегашния транспортен поток. 


С над общинско значение са и пътищата от третокласната пътна мрежа ІІІ-5071 Кърджали – Чифлик – Стремци – Драганово – Черноочене и ІІІ-506 Черноочене – Караманци – Минерални бани – Горски извор, което улеснява достъпа както до близките общини, така и до другите областни центрове.
Пътищата от общинската пътна мрежа са в сравнително добро състояние, като най-значими за общината са ІV-58 009 Комунига – Женда – Безводно, ІV-50 0632 (през община Минерални Бани) – Лясково – с.Винево, ІV 50 070 /Черноочене – Свободиново – общинска граница. /Кърджали/ – Бели вир  – Яворово, ІV-/Кърджали/ – Черноочене – Житница – Дядовско – Каняк, ІІ-/Пловдив/ - Черна нива, ІV-58 005 /Черна нива/ Ново селище, ІV-5 063 І-5 (Кърджали) – Пчеларово – Минзухар – Драганово и ІV-50 070 І-5 (Кърджали) –Черноочене – Свободиново – граница Община Кърджали, където е необходимо да се извършат рехабилитационни дейности. 


Има обществен транспорт, който се поддържа чрез субсидии от общината и осигурява връзка както между общинските населени места, така и с областния център. 


Въпреки извършените в последните 2-3 години ремонти, настилката на повечето местни пътища е деформирана и не отговаря напълно на изискванията за сигурен и бърз транспортен достъп, а изградените съоръжения (мостове, водостоци, подпорни стени и канавки), въпреки постоянните ремонти, са в недобро техническо състояние. 


На територията на община Черноочене няма изградена инфраструктура за железопътен транспорт. Най-близката жп гара със съоръжения за пътнически и товарни превози е в гр. Кърджали, който отстои на 15 км от с. Черноочене. 

10.3. Водоснабдяване и канализация

Потреблението на питейна вода в община Черноочене възлиза средно на 36 л/ден на човек. По този показател общината изостава от средната стойност от 101 л/ден на човек за област Кърджали, както от средните стойности за страната - 137 л/ден на човек. 38 от общо 51 населени места в общината са водоснабдени и имат изградена вътрешна водопроводна мрежа. 70% от населението на общината е с осигурено централно водоснабдяване. Останалите населени места в общината се водоснабдяват от локални водоизточници. Една от причините е липсата на достатъчно като брой и дебит водоизточници на територията на общината. 

В рамките на общината 70% от населени места са с режим на водоподаване през летния сезон.  Експлоатацията и поддържането на ВиК инфраструктурата в общината се извършва от държавното дружество “ВиК” ООД – Кърджали, където общината има участие в размер на 3%.  На територията на общината няма изградена пречиствателна станция за питейни води. 


Много ниско е нивото на изграденост на канализационната мрежа в общината. Към настоящия момент има в с.Черноочене, с. Нови пазар с. Каблешково и частично с.Комунига. Съществува проектна готовност за доизграждане на съоръженията. В началото на 2009 г. започна изграждането на канализационна мрежа в с. Среднево. Предвижда в с. Черноочене изграждане на пречиствателна станция за отвеждане на отпадъчните води. Осигуряване на финансиране за изграждане на нова канализация и пригаждане на ПСОВ в село Черноочене е един от приоритетите на Общината.


В останалите населени места се използват септични ями, които оказват негативно влияние върху качествените характеристики на почвите, респективно произвежданата земеделска продукция. 


Най-належащо е завършването на частично изградената канализационната мрежа, както и изграждането на нови съоръжения в най-големите села от общината: Пряпорец, Среднево, Каблешково, Комунига, Габрово, Лясково и  Железник 


Като резултат от общото състояние на канализационната мрежа на територията на общината няма пречиствателна станция за отпадни води. Като алтернативен вариант е възможно изграждането на модулни пречиствателни станции в отделните населени места, които като техническо решение са особено подходящи за села с малък брой жители. Те са и икономически по-рационални като не изискват значими инвестиции, какъвто е случая със стандартните пречиствателни станции в големите градове. 

11. Бюджетно осигуряване


През 2008 г в бюджета на Община Черноочене се забелязва увеличаване на приходите спрямо 2007г. от 5 117 655 на 6 832 230 лева. 

Таблица №3: Бюджетни приходи на община Черноочене 

	Приходи
	2007 г.
	2008г.

	
	лв.
	лв.

	Общо приходи

в това число:
	5 117 655
	6 832 230

	1.
	Имуществени данъци
	113 186
	173 942

	2.
	Неданъчни приходи
	397 629
	746 096

	3.
	Взаимоотношения със централния бюджет
	4 703 110
	4 414 636

	4.
	Трансфери
	485 892
	391 573

	5.
	Финансиране на дефицита
	-547 162
	1 140 986

	6. 
	Временен безлихвен заем
	-35 000
	-35 000



През 2008г. в Община Черноочене най-големи са разходите направени по функции „Образование” и „БКС”. Ако приемем, че разходите за околна среда са голяма част от сумата по функция БКС, то тогава те са едни от най-значителните в общината. Същевременно и проблемите в сектора, особено отпадъци и ВиК, са едни от най-големите за община Черноочене. 

Таблица №4: Структура на разходите по функции 

	Разходи в лева
	2007 г.
	2008 г.

	Общо разходи
	5 117 655
	6 832 230

	Изпълнителни и зак.орг.-държавни дейности
	504 6914
	549 983

	Изпълнителни и зак.орг.-общински дейности
	269 592
	439 277

	Отбрана и сигурност
	58 692
	464 055

	Образование – държавни дейности
	1 625 952
	1 172 617

	Образование - общински дейности
	170 152
	229 253

	Здравеопазване
	17 425
	27 863

	Социално осигуряване и грижи
	70 239
	116 966

	Клубове на пенсионера
	3 655
	2 565

	Жилищно строителство и БКС  
	853 901
	691 013

	Почивно дело, култура
	67 878
	80 387

	Почивно дело,култура…- общински дейности
	31 971
	185 806

	Други дейности по икономиката
	23 276
	36 487

	Икономически дейности и услуги
	1 304 329
	1 753 546

	Образование - дофинансиране
	114 912
	76 802

	Здравеопазване – дофинансиране
	0
	5 610



От предоставените в таблицата по долу данни става видно, че най-голям процент от планираните разходи за сектор отпадъци през 2009 г. ще е за събиране и извозване на битовите отпадъци. Това е и един от най-значителните екологични проблеми в общината. 

Таблица №5:План-Сметка за необходимите приходи и разходи за сметосъбиране, сметоизвозване, депониране и почистване на териториите за обществено ползване
	Приходи в лева

	І.
	Общо приходи за дейноста
	135 000

	1.
	От облог за 2009 г.
	125 100

	2.
	От недобори
	9 900

	ІІ.
	Общо разходи за дейноста
	110 000

	1.
	Заплати и други възнаграждения
	15 780

	2.
	Осигурителни плащания
	4 220

	3.
	За издръжка
	9 500

	4.
	За сметосъбиране и сметоизвозване
	105 500


ІІІ. АНАЛИЗ НА СИЛНИТЕ И СЛАБИТЕ СТРАНИ
	Силни страни
	Слаби страни

	Съществува необходимата институционална, нормативна и стратегическа рамка за управление на околната среда;

Съхранена природа и добри общи екологични показатели;

Наличие на достатъчно водни ресурси;

Чисти почви;

Липса на големи индустриални замърсители;

В процес на изграждане на РЦУО;

Богато и добре запазено биологично разнообразие;

Наличие на добре запазени, широколистни  и семенни гори;

Има активно работещи структури на ГО.
	Липса на систематизирана информация за състоянието на околната среда и осигурен публичен достъп до нея;

Сезонен дефицит на водни ресурси;

Монокултурно и разпокъсано земеделие;

Липса на практики за много функционално управление на горите;

Високо потребление на енергия в бита;

Недостатъчен капацитет на общинската администрация за прилагане на новото екологично законодателство.

	Възможности
	Заплахи

	Хармонизирано екологично законодателство със законодателството на ЕС в сектор «Околна среда» на национално ниво;

Все по-тясно интегриране на политиките за опазване на околната среда в другите национални/ местни политики;

Установени тенденции през последните години за преструктурира на икономиката и въвеждане на съвременни технологии щадящи околната среда на национално и регионално ниво;

Създадена добра среда и възможности на национално и регионално ниво за реализиране на програми и мерки за енергийна ефективност, както и използване на възобновяеми енергийни източници;

Повишена информираността на населението през последните години в резултат на регулярни информационни кампании, нови и интерактивни форми на екологично образование и обучение, реализирани от държавни и неправителствени организации;

Навлизане и все по-добро регламентиране на публично-частни партньорства в управлението на околната среда;

Наличие на огромен финансов ресурс за финансиране на дейности за опазване на околната среда на национално ниво (7-те оперативни програми), както и др. национални и международни източници.
	Климатични промени, свързани с повишен риск от природни бедствия, засушаване, ерозия и горски пожари;

Недостатъчно интегриране на политиките за околна среда в другите местни политики и стратегически документи;

Проблеми с неефективното управление на финансовите инструменти на ЕС на национално ниво;

Затруднен публичен достъп до информация за състоянието на околната среда.


ІV. ВИЗИЯ

Основната цел на ОПООС на Община Черноочене е да спомогне за постигане на устойчиво решаване на съществуващите екологичните проблеми и за запазване на доброто състояние на околната среда.


Програмата се базира на добре планирани и целенасочени действия свързани с околната среда, развивайки потенциала и предлагаща решения за идентифицирани проблеми в приоритетни области за общината. Тя е разработена по метода на стратегическото планиране и формира екологичната политика на община Черноочене. Отчита влиянието на икономическите и социалните интереси в обществото и създава условия за устойчиво развитие на общността като цяло. Стратегическата част акцентира върху възможностите на местните власти и заинтересованите страни да инициират качествени промени в сферата на околната среда.


Дефинирането на визията, стратегическата цел и приоритети в Програмата се базира на извършеният анализ, на откроените специфични особености и на очакванията за развитие на процесите в заобикалящата среда. Въз основа на тях е очертан основните направления и приоритети на развитие на община Черноочене в сферата на околната среда.


Същевременно Програмата е съобразена с основните цели на политиката за опазване на околната среда на Европейския съюз и интегрира Конвенции за биологичното разнообразие, Конвенцията за борбата с опустиняването и Рамковата конвенция за промените на климата или познати в България като Конвенциите от Рио. В същото време, формулираните цели и приоритети са съобразени с основните стратегически и планови документи подготвени в Република България и имащи пряко отношение към опазването и съхранението на околната среда.


Програмата е тясно обвързана и отразява ангажиментите на общините, регламентирани от националното екологично законодателство, национални програми и стратегии.

Избраният стратегически подход при разработване на ОПООС има следните преимущества: 
Фокус – позволява концентрация и координиране на ресурси, дейности и действия за постигане на по-голям ефект чрез оптимизация на усилията; Постигана на най-ефективно и целесъобразно използване на наличните ресурси;


Повишаване шанса за успешна реализация посредством въвличането на заинтересованите страни в процеса на стратегическо планиране. 


Подобряване ефективността на административно управление, което ще повиши вероятността от успешна реализация не само на Програмата, но и на цялостната общинска политика в областта на околната среда.


Стратегическата част на Програмата позволява да се разглежда като динамична част, която има възможност да бъде допълвана и актуализирана съобразно промени в приоритетите на общината, в националното законодателство и други елементи на обкръжаващата среда оказващи влияние върху протичащите процеси в общината.


Визията е образ, виждане за състоянието на областта в определен бъдещ момент. Тя отразява мнението на всички заинтересовани страни и представителите на администрация относно бъдещото социално, икономическо и екологично състояние на община Черноочене. Отчитайки специфичните предимства на общината визията на общината се формулира:

Динамично развиваща се община със запазена чиста околна среда и съхранен природен капитал, създадени привлекателни условия за живот, развитие и туризъм

Формулираната визия отразява виждането на системата за едно интензивно, демократично, справедливо и устойчиво развитие, т.е. икономически, социално и екологично целесъобразно развитие.
V. ЦЕЛ, ПРИОРИТЕТИ, МЕРКИ И ПЛАН ЗА ДЕЙСТВИЕ НА ПРОГРАМАТА 
Въз основа на това, главната стратегическа цел се дефинира като:
Опазване и съхранение на биологичното разнообразие в община Черноочене и устойчиво управлението на природните ресурси.

Стратегическата платформа се основава на устойчивото управление на наличните богатите природни ресурси даваща възможност за съхраняване и опазване на богатото биологично разнообразие, които да спомогнат за формиране на привлекателна жизнена среда.

Конструкцията за степенуване на приоритетите и мерките е условно поради тясната взаимовръзка между тях и дори взаимното им преплитане. При формулирането на целта, приоритети и мерките се търси постигането на синергичен ефект, т.е постигане на онзи по-висок потенциал (продуктивност) в резултат на взаимодействието на факторите на развитие.


Приоритети Програмата за опазване на околната среда има за задача да открои основните направления, върху които да бъдат концентрирани човешки, материални и финансови усилия. Целта е да се създадат фундаментални условия за интензивна трансформация, гъвкавост и адаптивност в нейното осъществяване. Определените приоритети, и мерки взаимодействат на всички нива, като оказват комплексно въздействие върху основните сектори - икономика, екология и социално развитие. В съвременните условия все повече се осъзнава, че поддържането на нормално функциониращи екосистеми, които подпомагат икономическото и социалното развитие, има решаващо значение за трайното развитие. 
Приоритизацията е изготвена въз основа на нуждите на общината и нейните жители, при отчитане на спецификата и възможностите за развитие.


Основните интервенции са насочени към следните основни сфери: биологично разнообразие; екологичната инфраструктура; капацитет, образование и информираност.


Изборът на проекти е съобразен с възможностите на общината за изпълнение в рамките на периода април 2009г.-декември 2013г. при постигане на вътрешна съвместимост и подчиненост на всяка една от дейностите.

Приоритет 1: „Ограничаване и спиране загубата на биологичното разнообразие”


Реализацията на тази приоритетна ос е насочена към опазване, възстановяване и подпомагане на видове и природни местообитания. Биологичните ресурси играят определяща роля за икономиката и поминъка на населението. Тяхното управление е важен елемент в контекста на устойчивото развитие и средство за повишаване на общественото благосъстояние.
Основният фокус се поставя върху рационалното използване и управление на наличното и запазено биологично разнообразие. В рамките на приоритета ще се насърчава устойчивото ползване на ресурса съгласно националното и европейско законодателство и в съответствие с принципите и подходите на Конвенцията на ООН за биологичното разнообразие. Засилената урбанизация, развиваща се транспортна инфраструктура, сезонен характер и териториална концентрация на всичките видове туризъм и инвестиционни намерения, които не зачитат опазването на биологичното разнообразие, са само част от заплахите, върху които общината може активно да се намесва и ефективно да влияе.


За по-отговорното управление на природните ресурси ще бъдат предвидени дейности, свързани с ограничаване на заплахите и подпомагането на цялостното управление на ценните видове и природните местообитания на територията на общината.


Устойчивото управление на земите и горите цели да запази техните основни функции, природни местообитания, производителност, възобновителен капацитет, жизненост и потенциал. Ще бъдат предприети действия по ограничаване на деградация на земите (водна и ветрова ерозия, замърсяване, загуба на биоразнообразие, вкиселяване и т.н.) чрез въвеждане на устойчиви форми на земеделско и горско стопанство, подобряването на хидрологичните функции на горските екосистеми и засилване на техните защитни, рекреационни и други екологични функции.


Извеждането на различните форми на устойчив туризъм като един от приоритетните сектори на местната икономика, поставя сериозни рискове пред опазването и съхранението на природните ресурси. Това налага предприемането на действия и интервенции, които да спомагат за съхранение на основните природни и културни забележителности чрез изграждане на подходяща туристическа инфраструктура, спомагаща за екологосъобразното развитие на сектора.

Мярка 1: „Опазване и възстановяване на ценни видове и хабитати на територията на общината”
	Програма 1: „Устойчиво управление на земите общинска собственост”

	Проект
	Период на изпълнение
	Индикативен бюджет (в лв.)
	Източник на финансиране
	Отговорна институция

	Прилагане на агроекологични схеми при стопанисването на общинските земи
	текущ
	3 000
	Общински бюджет
	Община

	Прилагане на различни форми/ схеми за стопанисване на слабопродуктивни земи
	текущ
	3 000
	ПУДООС, ПРСР
	Община


Мярка 2: „Развитие и промотиране на различни форми на устойчив туризъм”

	Програма 1: „Развитие на екологичната инфраструктура, свързана с предлаганите туристически услуги на територията на общината”

	Проект
	Период на изпълнение
	Индикативен бюджет (в лв.)
	Източник на финансиране
	Отговорна институция

	Изграждане на маршрути и екопътеки до археологически паметници на територията на общината
	текущ
	10 000 
	ОПРР
	Община

	Изграждане на инфоцентър за предлаганите туристически услуги на територията на общината
	2010-2013
	20 000
	ОПОС 
	Община

	Програма 2: Разработване и предлагане на интерактивни форми за реклама и популяризиране на предлаганите туристическите продукти на територията на общината

	Проект
	Период
на изпълнение
	Индикативен бюджет (в лв.)
	Източник на финансиране
	Отговорна институция

	Интерактивна интернет реклама на туристическия ресурс 
	2010-2011
	5 000
	Собствен бюджет
	Община


Приоритет 2: „Осигуряване на достатъчно количество и с добро качество вода”
Ниската степен на пречистване на водите (отпадни и питейни), амортизираната водопроводна система и проблемите с водоснабдяването са характерни черти, които се явяват пречка за осигуряване на качествена жизнена среда. Основните интервенции по специфичната цел са насочени към подобряване техническото състояние на ВиК инфраструктурата (в изпълнение на Директива на Съвета 2000/60/EC и Директива на Съвета 91/271/EEC и съответстващото национално законодателство).


В сферата на водоснабдителната инфраструктура целта е да се повиши нивото на устойчиво използване на водите, да се подобрят ефикасността на водоползването и условията за съхранение на водата, като се минимизират загубите при пренос и водопотребление. В резултат на модернизирането ще се осигури подобряване качеството на подаваната питейната вода, което ще се отрази върху здравните рискове сред населението на областта. Основните и активни усилия ще се насочат към изграждане на нови, поддръжка, реконструкция и модернизация на съществуващи водопроводни мрежи и съоръжения и пречиствателни станции за питейни води.


Второто направление на приоритета акцентира върху изпълнението на Директива 91/271/ЕИО за отпадните води и има пряка връзка Конвенцията за биоразнообразието. Ниското равнище на изграденост на канализационните системи насочва усилията към изграждане на нови, разширяване и реконструкция на съществуващи канализационни мрежи и довеждащи колектори в т. ч. изграждане на пречиствателни станции за отпадни води (ПСОВ). Това ще доведе до подобряване на екологичната обстановка, запазване и възстановяване на биологичното разнообразие и не на последно място до повишаване на инвестиционната привлекателност на общината.
Мярка 1: „Поддържане на стандарти за добро качество на водите”
	Програма 1: „Поддържане и доизграждане на канализационна инфраструктура и изграждане на ПСОВ”

	Проект
	Период на изпълнение
	Индикативен бюджет 

(в хил.лв.)
	Източник на финансиране
	Отговорна институция

	Изграждане на канализационна система в с. Среднево
	2010-2012
	според КСС за обекта
	ПРСР
	Община

	Изграждане на канализационна система с. Черноочене
	2010-2012
	според КСС за обекта
	ПРСР
	Община

	Изграждане на канализационна система в с. Железник
	2011-2013
	според КСС за обекта
	ПРСР
	Община

	Изграждане на ПСОВ с. Черноочене
	2010-2013
	според КСС за обекта
	ОПОС 
	Община

	Доизграждане на канализацията и изграждане на ПСОВ в с. Комунига
	2010-2013
	според КСС за обекта
	ПРСР,

ОПОС
	Община

	Изграждане на канализацията в с. Габрово
	2011-2013
	според КСС за обекта
	ПРСР  
	Община

	Изграждане на канализацията в с. Петелово
	2010-2013
	според КСС за обекта
	ПРСР 
	Община

	Изграждане на канализацията в с. Лясково
	2010-2013
	според КСС за обекта
	ПРСР 
	Община


Приоритет 3: „Устойчиво потребление и производство”


Постигането на устойчивост в потреблението и производството може да се постигне чрез  постепенно въвеждане на нови технологии, които да спомогнат за намаляване на потреблението на природните ресурси и ефективно управление на отпадъците, при което отпадъка се разглежда и като ресурс. 


Първото направление акцентира върху системата за управлението на отпадъците. Усилията ще бъдат насочени към въвеждане на интегрирана системата за управление на отпадъците. Системата на организирано сметосъбиране и сметоизвозване налага осигуряване на съвременни контейнери за събиране (включително и разделно) на отпадъците и съответното транспортно оборудване, оптимизиране на честотата и маршутите за събиране и транспортиране на битовите отпадъци, въвеждане на практики и системи за разделяне на рециклируеми материали, биоразградими отпадъци, строителни, едрогабаритни и опасни отпадъци и т.н.). Предварителното третирането и вторичната преработка на отпадъците има основно значение за подобряване качеството на околната среда, чрез намаляване на количествата депонирани отпадъци и осигуряване на чиста и здравословна среда за местното население.

Чрез директни мерки и програми трябва да бъдат достигнати националните цели по отношение управление на отпадъците – до 2013 г. най- малко 33% от всички битови отпадъци трябва да бъдат рециклирани и до 35% да бъде увеличено оползотворяването и повторната употреба на строителните отпадъци. До 2013 г. 54,9% на отпадъците от опаковки трябва да са рециклирани и 56% оползотворяване. 
Разделното събиране на отпадъци трябва да бъде въведено във всички населени места до 5 000 жители.

Наличието на нерегламентирани сметища на територията на общината, налага предприемане на адекватни мерки за тяхното затваряне и рекултивация в съответствие с Директива 1999/31/ЕС и националното законодателство. Общинската администрация е отговорна за почистване и рекултивация на нерегламентираните сметища, както и за недопускане на нови такива.


В срок до 2010г. 75% от количествата биоразградимите отпадъци трябва да бъдат намалени спрямо общото тегло биоразградими отпадъци, образувани през 1995г. На територията на всяка община трябва да се изгради открита площадка за компостиране на разделно събраните “зелени отпадъци” от паркове и градини. Трябва да продължи въвеждането на “домашното компостиране” особено в райони като еднофамилни къщи в селата и къщи тип “вила”.


Като част от системите за интегрирано управление на отпадъците (към  регионалните депа) трябва да се изграждат компостиращи инсталации и съоръжения за обезвреждане на отпадъци от строителството и разрушаването на сградите.


Второто направление е насочено към подобряване на енергийна ефективност. Насърчаването на използване на възообновяеми източници на енергия, в съчетание на повишаване на енергийната ефективност, което да доведе до подобряване на екологичната и социална обстановка, но оказва силно влияние и върху икономическия интерес. Инвестициите в технологии за енергийна ефективност позволя да се намалят разходите за енергия, да се повиши конкурентноспособността на компаниите от областта и да нарасне сигурността на енергоснабдяването.

Стимулирането на изграждане на съоръжения използващи алтернативни източници на енергия, ще спомогне за внедряване на високи технологии за пълноценно използване на енергийно-горивните ресурси.

Всички тези дейности са в пряка връзка с прилагането на националното и екологично законодателство, както и принципите и подходите на 3-те Рио конвенции на ООН- климат, БР и борба с опустиняването.
Мярка 1 „Подобряване на системата за управление на отпадъците”

	Програма 1: „Оптимизиране на системата за сметосъбиране и сметоизвозване”

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Оптимизиране и подобряване на системата за разделно събиране
	2010-2013
	
	ОПОС
ПУДООС
	Община

	Център за предварително третиране и вторична преработка на отпадъците
	2010-2013
	според КСС за обекта
	ОПОС
ПУДООС
	Община,

	Създаване на сметосъбирателни площадки в селата без сметосъбиране
	текущ
	15 000
	Общински бюджет

ПУДООС
	Община


Мярка 3: „Повишаване на енергийна ефективност на територията на общината”

	Програма 1: „Насърчаване използване на възобновяеми източници на енергия”

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Проучване и оценка  на възможностите за изграждане на фотоволтаични системи
	2010-2011
	5 000
	Общински бюджет, ФЕЕ
	Община

	Проучване и оценка на възможностите за използване на биомасата като алтернативен източник на енергия
	2011-2012
	5 000
	Общински бюджет, ФЕЕ 
	Община

	Програма 2: „Насърчаване използване на енергоспестяващи и еколосъобразни технологии"

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Енергийна ефективност на сградите и климатизацията, като икономия и екология във времето
	текущ
	150 000
	ОПРР, ФЕЕ, собствен бюджет, МОН 
	Община


Приоритет 4: „Административно управление, образование и информираност на местната общественост”


Приоритетът е насочен към укрепване на административния капацитет на общината, чрез изграждане на институционален и технически капацитет, утвърждаване на финансови механизми. Предвиждат се интервенции за повишаване на осведомеността на обществото в сферата на опазване, съхранение и използване на природните ресурси, като същевременно ще бъде създадена система за събиране и обработка на данни и осигуряваща улеснен достъп на местната общественост до информация за състоянието на околната среда. Ще се стимулира изграждането на мрежи за обществена осведоменост и партньорство, за да се насърчи участието и отговорността на гражданите за предлаганите решения и инвестиции. 

Мярка 1 “Повишаване на административния капацитет”
	Програма 1: „Създавана на съвременна информационна система за събиране, обработка и анализиране на информация за състоянието на околната среда”

	Проект
	Период на изпълнение
	Индикативен бюджет (в хил.лв.) 
	Източник на финансиране
	Отговорна институция

	Ефективно и ефикасно управление на всички идентифицирани процеси, оказващи влияние върху околната среда
	Текущ
	-
	Общински бюджет
	Общината

	Информационно обезпечаване на общината с данни за състоянието на компонентите на околната среда
	текущ
	3 000
	Общински бюджет
	Община 

	Програма 2: „Подобряване на координацията и капацитета на компетентните органи по прилагане на екологичното законодателство в рамките на общината”

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Подготовка и сключване на споразумения за регулярен обмен на информация за екологичното законодателство между компетентните органи
	2009-2010
	1 000
	Общински бюджет
	Община, РИОСВ, ИАОС, МОСВ

	Обучение на служителите на общинска администрация за прилагане на екологичното законодателство
	текущ
	2 500
	Общински бюджет

ОПОС
ОПАК
	Община

	Програма 3: „Актуализация и въвеждане на нови общински програми, наредби и правилници, подпомагащи управлението на ОС”

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Актуализация на програма за управление на отпадъците 
	2009-2010
	1 000
	Общински бюджет,ОПОС
	Община

	Разработване на общинска програма за опазване и устойчиво използване на почвите
	2009-2011
	1 000
	Общински бюджет,ОПОС
	Община


Мярка 2: “Повишаване на общественото съзнание и информираност на населението за формиране на нови модели на поведение”

	Програма 1: „Подобряване на обществения достъп до информация за състоянието на околната среда”

	Проект
	Период на изпълнение
	Индикативен бюджет (в хил.лв.)
	Източник на финансиране
	Отговорна институция

	Провеждане на информационни кампании за бизнеса и населението относно състоянието на околната среда и екологичното законодателство
	Текущо
	1 500
	Общински бюджет
	Община

	Провеждане на информационни кампании за разделно събиране на отпадъците и за опазване на биоразнообразието
	Текущо
	1 000
	Общински бюджет 
	Община 

	Създаване на екологичен електронен бюлетин на интернет страницата на общината.
	Текущо
	-
	Общенски бюджет
ОПАК
	Община 


VІ. МОНИТОРИНГ, КОНТРОЛ, ОЦЕНКА И АКТУАЛИЗАЦИЯ НА ОПООС

Наблюдението и оценката на ОПООС ще се извършва с оглед постигането на ефективност и ефикасност от изпълнение на Програмата. 

ОПООС на община Черноочене се разработва съгласно чл.79 от Закона за опазване на околната среда в съответствие с указания на министъра на околната среда и водите.

Предметът на наблюдение включва изпълнението на целите и приоритетите на Програмата организацията и методите на изпълнение, прилагани от съответните административни структури, организациите и юридическите лица, участващи в изпълнението им. 


Наблюдението и изпълнението на Програмата за опазване на околната среда е отговорност на Кмета на общината. В процеса на наблюдение, Общинската администрация осигурява участието на организации, физически и юридически лица като се спазва принципа за партньорство, публичност и прозрачност. Наблюдението е важен елемент, който позволява да се засили или намали активността в конкретна насока, да се предприемат коригиращи действия, ако напредъкът е неудовлетворителен, или ако условията се изменят. 


Контролът върху изпълненението на ОПООС се извършва от Общинския съвет на община Черноочене, Програмата се приема от общински съвет, който контролира и нейното изпълнение. Кметовете на общините представят пред общинските съвети всяка година отчет за за изпълнението на програмата за околна среда. Изготвените отчети се предоставят за информация в РИОСВ.

Годишният отчет се изготвя от Кмета на общината до края на първото тримесечие на следващата година, като се отбелязва напредъка в постигане на набелязаните цели и приоритети, отчитат се настъпилите промени в екологичната обстановка, изменения в законовата и нормативна база и произтичащите от това промени в отговорностите и задълженията на местните власти по отношение опазване на околната среда.


Отчетът съдържат описание на предприетите действия от страна на Общинската администрация по отношение на осигуряването на ефективност и ефикасност при изпълнение на Програмата. В отчета се поместват действията на Общинска администрация Черноочене по отношение на наблюдението (основните механизми за събиране, обработване и анализ на данни), начините и подходите за осигуряване на информация и публичност и прилагането на принципа за партньорство. Отчетът съдържа и препоръки за подобряване на резултатите от наблюдението.  


Оценката включва информация от наблюдението и от други източници на ефектите от изпълнените интервенции. Извършването на оценката ще осигури на управлението механизми на контрол чрез информация за разходите и за резултатите. Чрез оценката ще се изяснява и ефекта от планираните дейности. Освен констативния характер на оценката, следва да се предостави и пред обществеността за да се запознае местното население с проблемите, с планираните инициативи и главно с напредъка в постигането на визията и главната стратегическа цел.


Наблюдението и оценката се извършва въз основата на набор от индикатори, които отчитат специфичния характер на подкрепата, целта и приоритетите на Програмата, екологичната и социално – икономическата ситуация на община Черноочене се определят и формулират основни (ключови) и специфични индикатори въз основа на следните критерии:
Целесъобразност – да съответстват на целите и приоритети;

Възможност за представянето им в количествено изражение;

Разбираемост – да са лесни за формулиране, разбиране и агрегиране;

Аналитичност на показателите – да носят достатъчно информация за извеждане на изводи и вземане на решения;

Обвързаност – връзка с комплексни индикатори от по-високо йерархично ниво;


За осъществяване на ефективно наблюдение на изпълнението на Програмата и да се оценяват постигнатите резултати спрямо целите и приоритетите се формулират индикатори, които позволяват осъществяване на мониторинга в процеса на реализация на Програмата. Изборът на индикатори е съобразен с възможността за осъществяване на мониторинг през целият период. Приложеният списък с индикатори свързани с измерване на напредъка включва количествено представени индикатори, които се допълват от система от данни осигуряващи периодичност при тяхното набиране, истиност на информацията и възможност за достъп до тях.

Таблица №6: Основни индикатори за осъществяване на наблюдение и оценка

	Показател
	Единица
	Целева стойност

	Брой проекти свързани с опазване на биоразнообразието
	брой
	4

	Брой проекти свързани с опазване на земите общинска собственост
	брой
	2

	Брой осъществени инициативи за опазване на околната среда
	брой
	8

	Население включено в канализационната мрежа
	процент
	25%

	Население свързано към ПСОВ
	процент
	20%

	Обхванатото население от системата за разделно събирани на ТБО
	процент
	68%

	Включено население в екологични инициативи
	процент
	10%

	Брой служители, преминали обучение/семинари за повишаване на квалификацията по околна среда
	брой
	8


Актуализация и допълнение на ОПООС

Измененията, допълненията и актуализацията на ОПООС се приема от ОбС-с. Черноочене по предложение на Кмета на общината при следните обстоятелства:

· Промени в макроикономическите и международните условия, и договорености; съществени промени в националното законодателство и други съображения, които ще подобрят изпълнението на плана за действие.
· При разработването, допълването и актуализирането на програмите се привличат и представители на неправителствени организации, на фирми и на браншови организации. 
VІІ. ПРИЛОЖЕНИЕ
Преглед на българското законодателство до септември 2008 г. относно правомощията и задълженията на органите на местното самоуправление в областта на планирането и управлението на околната среда за изготвяне на ОПООС
ПРАВНО ОСНОВАНИЕ ЗА ИЗГОТВЯНЕ И ПРИЕМАНЕ ОТ ОБЩИНИТЕ НА ПРОГРАМНИ ДОКУМЕНТИ В ОБЛАСТТА НА ОКОЛНАТА СРЕДА, ВКЛЮЧИТЕЛНО ОПООС
ЗАКОН ЗА МЕСТНОТО САМОУПРАВЛЕНИЕ И МЕСТНАТА АДМИНИСТРАЦИЯ

(Обн., ДВ, бр.77 от 17.09.1991 г., в сила от 17.09.1991 г., изм., бр.24 от 14.03.1995 г., изм. и доп., бр. 49 от 30.05.1995 г., бр. 65 от 21.07.1995 г., изм., бр. 90 от 24.10.1996 г., доп., бр. 122 от 19.12.1997 г., изм., бр.33 от 24.03.1998 г., бр.130 от 5.11.1998 г., в сила от 6.12.1998 г., изм.  доп., бр.154 от 28.12.1998 г., доп., бр.67 от 27.07.1999 г., изм. и доп., бр.69 от 3.08.1999 г., в сила от 3.08.1999 г., изм., бр.26 от 29.03.2000 г., изм. и доп., бр.85 от 17.10.2000 г., в сила от 17.10.2000 г., изм., бр.1 от 2.01.2001 г., в сила от 31.03.2001 г., доп., бр.28 от 19.03.2002 г., изм., бр.45 от 30.04.2002 г., бр.119 от 27.12.2002 г., в сила от 1.01.2003 г., изм. и доп., бр.69 от 5.08.2003 г., в сила от 27.10.2003 г., бр.19 от 1.03.2005 г., изм., бр.34 от 19.04.2005 г., в сила от 1.06.2005 г., бр.30 от 11.04.2006 г., в сила от 1.03.2007 г., изм. и доп., бр.69 от 25.08.2006 г., бр.61 от 27.07.2007 г., бр.63 от 3.08.2007 г., в сила от 3.08.2007 г., бр.54 от 13.06.2008 г.)

Чл.17.(Изм. и доп.-ДВ, бр.65 от 1995 г., изм., бр.69 от 2003 г.)(1) Местното самоуправление се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност в сферата на:

1. общинското имущество, общинските предприятия, общинските финанси, данъци и такси, общинската администрация;

2. устройството и развитието на територията на общината и на населените места в нея;

3. образованието;

4. здравеопазването;

5. културата;

6. благоустрояването и комуналните дейности;

7. социалните услуги;

8. опазването на околната среда и рационалното използване на природните ресурси;

9. поддържането и опазването на културни, исторически и архитектурни паметници;

10. развитието на спорта, отдиха и туризма.

Чл.46.(Изм. - ДВ, бр.65 от 1995 г.)(1) Кметът на район или кметство:

1. изпълнява бюджета на общината в частта му за района или кметството;

2. организира провеждането на благоустройствени, комунални и други мероприятия;

3. отговаря за стопанисването на определени от общинския съвет обекти на общинската собственост;

4. (изм.-ДВ, бр.69 от 2003 г., доп., бр.69 от 2006 г.) назначава и освобождава служителите от общинската администрация в района или кметството, които подпомагат неговата дейност, в съответствие с утвърдената численост и структура;

5. приема мерки за подобряване и възстановяване на околната среда и организира охраната на полските имоти;

6. (доп.-ДВ, бр.67 от 1999 г.) води регистрите на населението и за гражданското състояние и изпраща актуализационни съобщения до ЕСГРАОН;

7. осигурява извършването на административни услуги на физически и юридически лица;

8. (доп.-ДВ, бр.122 от 1997 г., изм., бр.69 от 2006 г.) осигурява спазването на обществения ред; има правомощията по чл.61, 63, 68, 69, 71, 72 и 74 от Закона за Министерството на вътрешните работи, на съответната територия до пристигане на полицейския орган;

9. организира и ръководи защитата на населението при бедствия и аварии;

10. представлява района или кметството пред населението, пред обществени и политически организации и пред други райони или кметства;

ЗАКОН ЗА ОПАЗВАНЕ НА ОКОЛНАТА СРЕДА

(Обн., ДВ, бр.91 от 25.09.2002 г., попр., бр.98 от 18.10.2002 г., изм., бр.86 от 30.09.2003 г., доп., бр. 70 от 10.08.2004 г., в сила от 1.01.2005 г., бр.74 от 13.09.2005 г., в сила от 1.01.2006 г., изм. и доп., бр.77 от 27.09.2005 г., изм., бр.88 от 4.11.2005 г., бр.95 от 29.11.2005 г., в сила от 1.03.2006 г., изм. и доп., бр.105 от 29.12.2005 г., в сила от 1.01.2006 г., изм., бр.30 от 11.04.2006 г., в сила от 12.07.2006 г., изм. и доп., бр.65 от 11.08.2006 г., в сила от 11.08.2006 г., изм., бр.82 от 10.10.2006 г., доп., бр.99 от 8.12.2006 г., в сила от 9.01.2007 г., изм., бр.102 от 19.12.2006 г., бр.105 от 22.12.2006 г., в сила от 1.01.2007 г., бр.31 от 13.04.2007 г., в сила от 13.04.2007 г., бр.41 от 22.05.2007 г., изм. и доп., бр.89 от 6.11.2007 г., изм., бр.36 от 4.04.2008 г., изм. и доп., бр.52 от 6.06.2008 г.)
Чл.3. Опазването на околната среда се основава на следните принципи:

1. устойчиво развитие;

2. предотвратяване и намаляване на риска за човешкото здраве;

3. предимство на предотвратяването на замърсяване пред последващо отстраняване на вредите, причинени от него;

4. участие на обществеността и прозрачност в процеса на вземане на решения в областта на околната среда;

5. информираност на гражданите за състоянието на околната среда;

6. замърсителят плаща за причинените вреди;

7. съхраняване, развитие и опазване на екосистемите и присъщото им биологично разнообразие;

8. възстановяване и подобряване на качеството на околната среда в замърсените и увредените райони;

9. предотвратяване замърсяването и увреждането на чистите райони и на други неблагоприятни въздействия върху тях;

10. интегриране на политиката по опазване на околната среда в секторните и регионалните политики за развитие на икономиката и обществените отношения;

11. достъп до правосъдие по въпроси, отнасящи се до околната среда.

Чл.10.(1) Компетентни органи по смисъла на закона са:

1. министърът на околната среда и водите;

2. изпълнителният директор на Изпълнителната агенция по околна среда;

3. директорите на регионалните инспекции по околната среда и водите (РИОСВ);

4. директорите на басейновите дирекции;

5. директорите на дирекциите на националните паркове;

6. кметовете на общините, а в градовете с районно деление – и кметовете на районите;

7. областните управители.

(2) Компетентни да предприемат предвидените в закона действия и дейности са:

1. на територията на една община – директорът на РИОСВ или кметът на общината, а в градовете с районно деление – кметът на района;

Чл.15.(1) Кметовете на общини:

1. информират населението за състоянието на околната среда съгласно изискванията на закона;

2. разработват и контролират заедно с другите органи планове за ликвидиране на последствията от аварийни и залпови замърсявания на територията на общината;

3. организират управлението на отпадъци на територията на общината;

4. контролират изграждането, поддържането и правилната експлоатация на пречиствателните станции за отпадъчни води в урбанизираните територии;

5. организират и контролират чистотата, поддържането, опазването и разширяването на селищните зелени системи в населените места и крайселищните територии, както и опазването на биологичното разнообразие, на ландшафта и на природното и културното наследство в тях;

6. определят и оповестяват публично лицата, отговорни за поддържането на чистотата на улиците, тротоарите и други места за обществено ползване на територията на населените места, и контролират изпълнението на техните задължения;

7. организират дейността на създадени с решение на общинския съвет екоинспекции, включително на обществени начала, които имат право да съставят актове за установяване на административни нарушения;

8. определят длъжностните лица, които могат да съставят актове за установяване на административните нарушения по този закон;

9. осъществяват правомощията си по специалните закони в областта на околната среда;

10. определят лицата в общинската администрация, притежаващи необходимата професионална квалификация за осъществяване на дейностите по управление на околната среда.

(2) Кметовете на общини могат да възлагат изпълнението на функциите по ал.1 на кметовете на кметства и кметовете на райони.

Чл.75.(1) Националната стратегия за околна среда и общинските програми за околна среда са средство за постигане целите на закона и се разработват в съответствие с принципите за опазване на околната среда по чл.3.

Чл.76.(1) Националната стратегия за околна среда се разработва за период 10 години и съдържа:

1. анализ на състоянието на околната среда по компоненти, на факторите, които им въздействат, на тенденциите, причините и източниците на замърсяване и увреждане на околната среда по сектори на националното стопанство, както и на институционалната рамка, административните и икономическите средства за осъществяване на политиката;

2. оценка на възможностите и ограниченията в международен и вътрешен план;

3. цели и приоритети;

4. средства за постигане на целите;

5. варианти за реализиране на стратегията с оценка на възможните позитивни и негативни въздействия и последствия в международен и вътрешен план;

6. петгодишен план за действие с конкретни институционални, организационни и инвестиционни мерки, срокове, отговорни институции, необходими ресурси и източници на финансиране;

7. схема за организация, наблюдение и отчитане изпълнението на плана за действие, за оценка на резултатите, за предприемане на коригиращи действия при необходимост;

8. други.

(2) Основни критерии при определяне на приоритетите в Националната стратегия за околна среда са:

1. спазване принципите на устойчиво развитие;

2. предотвратяване и намаляване на риска за човешкото здраве и околната среда;

3. предотвратяване и намаляване на риска за биологичното разнообразие;

4. намаляване на вредните последствия върху компонентите на околната среда в резултат на природни процеси и явления;

5. оптимално използване на природни ресурси и енергия.

(3) Министърът на околната среда и водите ежегодно внася в Министерския съвет отчет за изпълнението на плана за действие по ал.1, т.6.

(4) Измененията, допълненията и актуализирането на Националната стратегия за околна среда и петгодишните планове се приемат от Народното събрание по предложение на Министерския съвет.

Чл.77. Национални планове и програми по компоненти на околната среда и фактори, които им въздействат, се разработват на основата на принципите, целите и приоритетите на Националната стратегия за околна среда и в съответствие с изискванията на специалните закони за околната среда.

Чл.78. Плановете и програмите за регионално развитие, за развитие на икономиката или на отделни нейни отрасли на национално и на регионално равнище осигуряват интегрирано опазване на околната среда в съответствие с принципите и целите на закона и Националната стратегия за околна среда.

Чл.79.(1) Кметовете на общините разработват програми за опазване на околната среда за съответната община в съответствие с указания на министъра на околната среда и водите.

(2) Програмите по ал.1 обхващат период на изпълнение не по-малък от 3 години.

(3) Териториалните административни звена към съответните министерства и държавни агенции, които събират и разполагат с информация за околната среда, подпомагат разработването на програмите чрез участие на свои експерти и предоставяне на информация. При разработването, допълването и актуализирането на програмите се привличат и представители на неправителствени организации, на фирми и на браншови организации.

(4) Програмите се приемат от общинските съвети, които контролират изпълнението им.

(5) Кметът на общината ежегодно внася в общинския съвет отчет за изпълнението на програмата за околна среда, а при необходимост - и предложения за нейното допълване и актуализиране.

(6) Отчетите по ал.5 се представят за информация в РИОСВ.

ИНСТРУМЕНТИ ЗА РЕАЛИЗИРАНЕ НА ПРОГРАМИТЕ

ЗАКОН ЗА ОБЩИНСКИТЕ БЮДЖЕТИ

(Обн. ДВ. бр.33 от 24 Март 1998г., изм. ДВ. бр.69 от 3 Август 1999г., изм. ДВ. бр.9 от 30 Януари 2001г., изм. ДВ. бр.56 от 7 Юни 2002г., изм. ДВ. бр.93 от 1 Октомври 2002г., изм. ДВ. бр.107 от 9 Декември 2003г., изм. ДВ. бр.34 от 19 Април 2005г., изм. ДВ. бр.105 от 29 Декември 2005г., изм. ДВ. бр.98 от 5 Декември 2006г., изм. ДВ. бр.108 от 19 Декември 2007г.)

Чл.11.(1) Проектобюджетът на общината се съставя на основата на:

1. (изм. и доп.–ДВ, бр.107 от 2003 г.) приетите от общинския съвет стратегия, прогнози за развитие на общината и общинския план за развитие;

2. (изм.–ДВ, бр.107 от 2003 г.) бюджетната прогноза в съответствие с общоикономическите изисквания, очертаваща параметрите на общинските приходи за следващите три години;

3. (изм.–ДВ, бр.107 от 2003 г.) предложенията на местната общност чрез консултации, срещи и публични обсъждания;

4. (изм.–ДВ, бр.69 от 1999 г., доп.–ДВ, бр.107 от 2003 г.) предложенията на кметовете на кметствата и районите, кметските наместници и ръководителите на бюджетните звена;

5. (изм.–ДВ, бр.107 от 2003 г.) задълженията по финансиране на общинския дълг;

6. (изм.–ДВ, бр.107 от 2003 г.) разделението на дейностите на местни и делегирани от държавата, финансирани чрез общинските бюджети;

7. (нова–ДВ, бр.107 от 2003 г.) стандартите за делегираните от държавата дейности;

8. (предишна т.7, изм.–ДВ, бр.107 от 2003 г.) предложенията на съответните министерства за структурни промени в делегираните от държавата дейности при запазване самостоятелността на общинския бюджет;

9. (предишна т.8, изм.–ДВ, бр.107 от 2003 г.) информацията от Министерството на финансите за очакваните постъпления от държавните трансфери от централния бюджет;

10. (предишна т. 9–ДВ, бр.107 от 2003 г.) задълженията по национални и регионални програми и проекти.

ЗАКОН ЗА ОПАЗВАНЕ НА ОКОЛНАТА СРЕДА

(Обн., ДВ, бр.91 от 25.09.2002 г., изм. и доп., бр.52 от 6.06.2008 г.)

Чл.61.(В сила от 1.01.2003 г.)(1) Основен предмет на дейност на предприятието е реализация на екологични проекти и дейности в изпълнение на национални и общински стратегии и програми в областта на околната среда.

Чл.65.(1) Осемдесет на сто от санкциите за увреждане или замърсяване на околната среда над допустимите норми по чл.69 постъпват по бюджета на общината, на чиято територия се намира санкционираният субект.

(2) Приходите от глоби и санкции по закона, налагани от кметовете на общини, постъпват по бюджета на съответната община.

(3) Приходите по ал.1 и 2, както и приходите от глоби за нарушаване на наредбите, приемани от общинските съвети във връзка с опазването на околната среда, се изразходват за екологични проекти и дейности по приоритети, определени в общинските програми за околна среда.

Чл.74. По предложение на кмета на общината ежегодно с приемането на общинския бюджет се определят средства за изпълнение на приоритетни екологични проекти и дейности, включени в общинските програми за опазване на околната среда.

Чл.80. Проекти на общините могат да се финансират от държавния бюджет или от национални фондове само ако те са обосновани като приоритетни в общинските програми за околна среда.

Чл.148.(1) Министерството на околната среда и водите осъществява контрол върху компонентите на околната среда и факторите, които им въздействат.

(2) Контролът е превантивен, текущ и последващ.

(3) Контролът се осъществява на национално равнище от министъра на околната среда и водите или оправомощени от него лица, а на регионално равнище - от директорите на РИОСВ, директорите на басейновите дирекции, директорите на националните паркове,

областните управители и от кметовете на общините или от упълномощени от тях

длъжностни лица.

Чл.170.(1) Който виновно причини другиму вреди от замърсяване или увреждане на околната среда, е длъжен да ги обезщети.

(2) В случаите, когато е увредено имущество - държавна собственост, оправомощен да заведе иска по ал.1 е:

1. министърът на околната среда и водите - ако вредите са настъпили на територията на повече от една област;

2. областният управител - ако вредите са настъпили на територията на повече от една община.

(3) В случаите, когато е увредено имущество - общинска собственост, кметът на общината е оправомощен да заведе иска по ал.1.

ЗАКОН ЗА ЗАЩИТЕНИТЕ ТЕРИТОРИИ

(Обн., ДВ, бр.133 от 11.11.1998 г., изм., бр.98 от 12.11.1999 г., в сила от 12.11.1999 г., изм. и доп., бр.28 от 4.04.2000 г., изм., бр.48 от 13.06.2000 г., доп., бр.78 от 26.09.2000 г., изм., бр.23 от 1.03.2002 г., изм. и доп., бр.77 от 9.08.2002 г., изм., бр.91 от 25.09.2002 г., в сила от 1.01.2003 г., бр.28 от 1.04.2005 г., в сила от 1.04.2005 г., бр.94 от 25.11.2005 г., в сила от 25.11.2005 г., бр.30 от 11.04.2006 г., в сила от 12.07.2006 г., изм. и доп., бр.65 от 11.08.2006 г.,в сила от 11.08.2006 г.)

Чл.74.(1)(Изм.-ДВ, бр.91 от 2002 г.) Финансирането на дейностите в защитените територии се подпомага от Предприятието за управление на дейностите по опазване на околната среда, в което постъпват:

6. подпомагане на общините, физическите и юридическите лица - собственици на гори, земи и водни площи в защитените територии, за извършване на възстановителни, поддържащи и други природозащитни дейности в тях;

§15. Изпълнението на този закон се възлага на министъра на околната среда и водите, на министъра на земеделието и горите, на министъра на финансите и на кметовете на общини.

ЗАКОН ЗА ВОДИТЕ

(Обн., ДВ, бр.67 от 27.07.1999 г., в сила от 28.01.2000 г., изм. и доп., бр.81 от 6.10.2000 г., в сила от 6.10.2000 г., бр.34 от 6.04.2001 г., бр.41 от 24.04.2001 г., изм., бр.108 от 14.12.2001 г., бр.47 от 10.05.2002 г., в сила от 11.06.2002 г., бр.74 от 30.07.2002 г., бр.91 от 25.09.2002 г., в сила от 1.01.2003 г., изм. и доп., бр.42 от 9.05.2003 г., изм., бр.69 от 79 5.08.2003 г., бр.84 от 23.09.2003 г., доп., бр.107 от 9.12.2003 г., бр.6 от 23.01.2004 г., изм., бр.70 от 10.08.2004 г., в сила от 1.01.2005 г., изм. и доп., бр.18 от 25.02.2005 г., в сила от 20.01.2005 г., изм., бр.77 от 29.07.2005 г., изм. и доп., бр.94 от 25.11.2005 г., в сила от 1.01.2006 г., изм., бр.29 от 7.04.2006 г., бр.30 от 11.04.2006 г., в сила от 12.07.2006 г., изм. и доп., бр.36 от 2.05.2006 г., в сила от 1.07.2006 г., бр.65 от 11.08.2006 г., в сила от 11.08.2006 г., попр., бр.66 от 15.08.2006 г., изм., бр.105 от 22.12.2006 г., в сила от 1.01.2007 г., бр.108 от 29.12.2006 г., в сила от 1.01.2007 г., бр.22 от 13.03.2007 г., в сила от 11.02.2007 г., бр.59 от 20.07.2007 г., в сила от 1.03.2008 г., изм. и доп., бр.36 от 4.04.2008 г., изм., бр.52 от 6.06.2008 г., бр.70 от 8.08.2008 г.)

Чл.192.(Изм.-ДВ, бр.65 от 2006 г.)(1) Икономическото регулиране се основава на принципа за възстановяването на разходите за водните услуги, включително тези за околната среда и за ресурса и на принципа "замърсителят плаща".

(2) За целите на икономическото регулиране се:

1. разработва икономически анализ на водовземането;

2. провежда ценова политика, която осигурява подходящи стимули за потребителите за ефективно използване на водите с оглед постигането на целите за опазване на околната среда.

Чл.198.(2) Проекти, обекти и мероприятия с местно значение се финансират и със средства от общинските бюджети или с общински извънбюджетни средства.

ЗАКОН ЗА УПРАВЛЕНИЕ НА ОТПАДЪЦИТЕ

(Обн., ДВ, бр.86 от 30.09.2003 г., изм., бр.70 от 10.08.2004 г., в сила от 1.01.2005 г., изм. и доп., бр.77 от 27.09.2005 г., изм., бр.87 от 1.11.2005 г., в сила от 1.05.2006 г., изм. и доп., бр.88 от 4.11.2005 г., изм., бр.95 от 29.11.2005 г., в сила от 1.03.2006 г., бр.105 от 29.12.2005 г., в сила от 1.01.2006 г., бр.30 от 11.04.2006 г., в сила от 12.07.2006 г., бр.34 от 25.04.2006 г., в сила от 1.01.2008 г. (*), бр.63 от 4.08.2006 г., в сила от 4.08.2006 г., (*) бр.80 от 3.10.2006 г., в сила от 3.10.2006 г., (*) бр.53 от 30.06.2007 г., в сила от 30.06.2007 г., бр.36 от 4.04.2008 г., бр.70 от 8.08.2008 г.)

Чл.34.(1) Ежегодно със закона за държавния бюджет на Република България по предложение на министъра на околната среда и водите се определят целеви средства за изграждане на съоръжения и инсталации за третиране на битови, масово разпространени и опасни отпадъци, както и за почистване и рекултивация на места, замърсени с отпадъци.

(2) Финансират се само програми и проекти за изграждане на съоръжения и инсталации за третиране на отпадъци, които отговарят на последователността на мерките, въведена в чл.4 , и които са одобрени от министъра на околната среда и водите.

(3) Съоръжения и инсталации за третиране на отпадъци, които са изградени или се изграждат със средства, осигурени със закона за държавния бюджет на Република България или друго национално или международно финансиране, се използват съгласно мерките, предвидени в плана за действие на Националната програма за управление на дейностите по отпадъците по чл.28, ал.1.

(4) Когато съоръженията и инсталациите не се използват съгласно изискванията на ал.3, общините възстановяват средствата от държавния бюджет или международните програми на Предприятието за управление на дейностите по опазване на околната среда.

Чл.35.(2) По бюджета на съответната община постъпват сумите от глобите и имуществените санкции по глава шеста - когато наказателните постановления са издадени от кмета на общината.

(3) Средствата по ал.1 и 2 се разходват за проекти и обекти за третиране на отпадъци.

ЗАДЪЛЖЕНИЯ НА ОБЩИНИТЕ ВЪВ ВРЪЗКА С ПРЕДОСТАВЯНЕ НА ИНФОРМАЦИЯ ВЪВ ВРЪЗКА С ПЛАНОВЕТЕ И ПРОГРАМИТЕ ЗА ОКОЛНА СРЕДА

ЗАКОН ЗА ОПАЗВАНЕ НА ОКОЛНАТА СРЕДА

(Обн., ДВ, бр.91 от 25.09.2002 г., изм. и доп., бр.52 от 6.06.2008 г.)

Чл.18. Информацията за околната среда е:

1. налична първична информация;

2. налична предварително обработена информация;

3. нарочно обработена информация.

Чл.19. Информация за околната среда е всяка информация в писмена, визуална, аудио-, електронна или в друга материална форма относно:

1. състоянието на компонентите по чл.4 и взаимодействието между тях;

2.(доп.-ДВ, бр.77 от 2005 г.) факторите по чл.5, както и дейностите и/или мерките, включително административните мерки, международни договори, политика, законодателство, включително доклади за прилагане на законодателството в областта на околната среда, планове и програми, които оказват или са в състояние да оказват въздействие върху компонентите на околната среда;

3. състоянието на човешкото здраве и безопасността на хората, доколкото те са или могат да бъдат засегнати от състоянието на компонентите на околната среда или, чрез тези компоненти, от факторите, дейностите или мерките, посочени в т.2;

4. обекти на културно-историческото наследство, сгради и съоръжения, доколкото те са или могат да бъдат засегнати от състоянието на компонентите на околната среда или, чрез тези компоненти, от факторите, дейностите или мерките, посочени в т.2;

5. анализ на разходите и ползите и други икономически анализи и допускания, използвани в рамките на мерките и дейностите, посочени в т.2;

6. емисии, зауствания и други вредни въздействия върху околната среда.

Чл.21.(1) Компетентни органи по тази глава са централните и териториалните органи на изпълнителната власт, които събират и разполагат с информация за околната среда.

Чл.23.(1)(Изм.-ДВ, бр.102 от 2006 г.) При аварийни или други замърсявания, когато са нарушени установените с нормативен или индивидуален административен акт норми на изпускане на замърсяващи вещества в околната среда, лицата, извършили нарушението, както и лицата, отговорни за спазване на нормите, са длъжни незабавно да уведомят съответните областни управители, кметовете на съответните общини, РИОСВ, басейновите дирекции и органите на Министерството на извънредните ситуации, а при промяна на радиационната обстановка - и Агенцията за ядрено регулиране.

(2) Компетентните органи по ал.1 са длъжни незабавно да уведомят Министерството на здравеопазването и засегнатото население за настъпилото наднормено замърсяване, като предложат мерки за защита на човешкото здраве и на имуществото.

НАРЕДБА №1 ОТ 16.01.2004 Г. ЗА НОРМИ ЗА БЕНЗЕН И ВЪГЛЕРОДЕН ОКСИД В АТМОСФЕРНИЯ ВЪЗДУХ

(Издадена от министъра на околната среда и водите и министъра на здравеопазването, обн., ДВ, бр.14 от 20.02.2004 г., в сила от 1.01.2004 г.)

Чл.20.(1) Общинските органи осигуряват достъп на обществеността и посочените в чл.17, ал.2 организации до информация относно разработваните програми по чл.27 ЗЧАВ съгласно Инструкцията за разработване на програми за намаляване на емисиите и достигане на установените норми за вредни вещества в РОУ на КАВ, в които е налице превишаване на тези норми, утвърдена със заповед № РД-996 от 20.XII.2001 г. на министъра на околната среда и водите.

(2) Информацията по ал.1 включва и документацията съгласно т.2 на приложение №6.

НАРЕДБА №7 ОТ 3.05.1999 Г. ЗА ОЦЕНКА И УПРАВЛЕНИЕ КАЧЕСТВОТО НА АТМОСФЕРНИЯ ВЪЗДУХ

(Издадена от министъра на околната среда и водите и министъра на здравеопазването, обн., ДВ, бр.45 от 14.05.1999 г., в сила от 1.01.2000 г.)

Чл.36.(1) Общинските органи предприемат необходимите мерки за информиране на населението във връзка с разработване на програмите по чл.31, включително комплексните програми по чл.32.

(2) Общинските органи осигуряват достъп до програмите по ал.1 на:

1. екологичните организации и движения;

2. организациите, които изразяват интересите на рискови групи от населението;

3. организациите по опазване на общественото здраве.

НАРЕДБА №9 ОТ 3.05.1999 Г. ЗА НОРМИ ЗА СЕРЕН ДИОКСИД, АЗОТЕН ДИОКСИД, ФИНИ ПРАХОВИ ЧАСТИЦИ И ОЛОВО В АТМОСФЕРНИЯ ВЪЗДУХ
(Издадена от министъра на околната среда и водите и министъра на здравеопазването, обн., ДВ, бр.46 от 18.05.1999 г., в сила от 1.01.2000 г., изм. и доп., бр.86 от 28.10.2005 г., в сила от 1.01.2006 г.)

Чл.4.(В сила от 1.01.2003 г.)(1) Аларменият праг за серен диоксид и превишаването му се определят съгласно раздел 2 на приложение №1.

(2) При превишаване на алармения праг по ал.1 в определен район компетентните органи съгласно чл.19 ЗЧАВ предприемат необходимите мерки за своевременно предоставяне на населението на съответната информация съгласно раздел 3 на приложение №1.

(3) Информацията, предоставяна на населението съгласно т.3 и 4 от раздел 3 на приложение №1, следва да бъде съгласувана със съответните компетентни органи на Министерството на здравеопазването.

Чл.8.(В сила от 1.01.2003 г.)(1) Аларменият праг за азотен диоксид и превишаването му се определят съгласно раздел 2 на приложение №2.

(2) При превишаване на алармения праг по ал.1 в определен район компетентните органи съгласно чл.19 ЗЧАВ предприемат необходимите мерки за своевременно предоставяне на населението на съответната информация съгласно раздел 3 на приложение №2. Информацията по т.3 и 4 се съгласува със съответните компетентни органи на МЗ.

Чл.3.(1) В районите, в които е налице превишаване на нормите за ФПЧ10 поради значителни концентрации на частици в атмосферния въздух, причинени от природни източници, програмите за достигане на нормите за ФПЧ10 по чл.11, ал.2 се разработват съгласно установените нива за действия и допустими отклонения за ФПЧ2,5, определени съгласно таблица 4 от раздел 2 на приложение №3.

(5) В районите по ал.1 на населението се осигурява достъп до съответната информация за нивата на ФПЧ2,5 по смисъла на чл.21. Информация за нивата на ФПЧ10 също може да бъде представяна.

Чл.21.(В сила от 1.01.2003 г.)(1) Компетентните органи по чл.19 ЗЧАВ осигуряват достъп до съответната информация за нивата на серния диоксид, азотните оксиди (и/или азотния диоксид), ФПЧ и оловото в атмосферния въздух чрез:

1. средствата за масово осведомяване, регионалния периодичен печат, бюлетини и информационни табла, компютърни мрежи или други подобни;

2. известяване на организации, които изразяват интересите на рискови групи от населението;

3. известяване на други организации, чиято дейност е свързана с опазването на общественото здраве.

(2) Списъкът на съответните организации по ал.1 се съставя и актуализира ежегодно от МОСВ.

(3) Информацията по ал.1 следва да обхваща случаите на превишаване на съответните показатели за информиране на обществеността съгласно приложение №9.

(4) В районите по чл.13, ал.1 се прилагат показателите за информиране на населението съгласно раздел 5 на приложение №9.

НАРЕДБА №11 ОТ 14.05.2007 Г. ЗА НОРМИ ЗА АРСЕН, КАДМИЙ, НИКЕЛ И ПОЛИЦИКЛИЧНИ АРОМАТНИ ВЪГЛЕВОДОРОДИ В АТМОСФЕРНИЯ ВЪЗДУХ

(Издадена от министъра на околната среда и водите и министъра на здравеопазването, обн., ДВ, бр.42 от 29.05.2007 г., в сила от 1.01.2008 г.)

Чл.20. Общинските органи осигуряват достъп на обществеността до информация относно разработваните програми по чл.27 ЗЧАВ съгласно Инструкцията за разработване на програми за намаляване на емисиите и достигане на установените норми за вредни вещества в РОУ на КАВ, в които е налице превишаване на тези норми, утвърдена със Заповед № РД-996/20.12.2001 г. на министъра на околната среда и водите.

ЗАКОН ЗА ПОЧВИТЕ

(Обн., ДВ, бр.89 от 6.11.2007 г.)

Чл.4.(1) Държавната политика по опазване, устойчиво ползване и възстановяване на почвите на национално ниво се осъществява от министъра на околната среда и водите, министъра на земеделието и продоволствието, министъра на здравеопазването и министъра на регионалното развитие и благоустройството.

(2) В осъществяването на държавната политика по ал.1 участват съобразно компетенциите си и други заинтересовани министри и ръководители на ведомства.

(3) Политиката по опазване, устойчиво ползване и възстановяване на почвите се осъществява на регионално ниво от областните управители, а на местно ниво - от кметовете на общини.

(4) Органите по ал.1-3 осигуряват участие на обществеността при вземане на решения и разработване на стратегии, програми и планове за опазване, устойчиво ползване и възстановяване на почвите.

ЗАКОН ЗА ЗАЩИТЕНИТЕ ТЕРИТОРИИ

(Обн., ДВ, бр.133 от 11.11.1998 г., изм., бр.98 от 12.11.1999 г., в сила от 12.11.1999 г., изм. и доп., бр.28 от 4.04.2000 г., изм., бр.48 от 13.06.2000 г., доп., бр.78 от 26.09.2000 г., изм., бр.23 от 1.03.2002 г., изм. и доп., бр.77 от 9.08.2002 г., изм., бр.91 от 25.09.2002 г., в сила от 1.01.2003 г., бр.28 от 1.04.2005 г., в сила от 1.04.2005 г., бр.94 от 25.11.2005 г., в сила от 25.11.2005 г., бр.30 от 11.04.2006 г., в сила от 12.07.2006 г., изм. и доп., бр.65 от 11.08.2006 г., в сила от 11.08.2006 г., бр.24 от 20.03.2007 г., доп., бр.62 от 31.07.2007 г., изм., бр.36 от 4.04.2008 г., изм. и доп., бр.43 от 29.04.2008 г. )

Чл.59.(1) В процеса на разработване на планове за управление на национални и природни паркове и поддържани резервати изпълнителите организират обществени обсъждания с участието на представители на заинтересованите централни и местни органи на властта, на собствениците или на техни сдружения, на научни, академични и неправителствени организации и други.

(2) Общите становища, препоръки и бележки от обществените обсъждания се оформят в протокол, който се прилага към проекта на плана за управление. Планът за управление отчита изразените становища, препоръки и бележки.

Чл.60.(1) Плановете за управление на националните и природните паркове се внасят за приемане в Министерския съвет от министъра на околната среда и водите след заключение на Висшия експертен екологичен съвет при Министерството на околната среда и водите. При положително решение на Министерския съвет министърът на околната среда и водите подписва плановете за управление.

(2) За участие в заседанията на съвета по ал.1 се уведомяват представители на заинтересованите държавни органи, областни управители, общини, научни и неправителствени организации. Уведомленията се изпращат предварително, не по-малко от 20 дни преди датата на заседанието, а също така съобщения за него се поставят на видно място в съответните общини, регионални инспекции по опазване на околната среда и водите и Министерството на околната среда и водите в същия срок.

 (3) На всеки четири години се организира публично обсъждане на изпълнението на плана за управление на националните и природни паркове, организирано от Министерството на околната среда и водите, на което се канят за участие лицата по ал.2.

НАРЕДБА ЗА РАЗРАБОТВАНЕ НА ПЛАНОВЕ ЗА УПРАВЛЕНИЕ НА ЗАЩИТЕНИ ТЕРИТОРИИ

(Приета с ПМС №7 от 8.02.2000 г., обн., ДВ, бр.13 от 15.02.2000 г.)

Чл.12.(1) На задължително обществено обсъждане подлежат проекти на планове за управление на национални и природни паркове и на поддържани резервати.

(2) В процеса на разработване на планове за управление на резервати, природни забележителности и защитени местности се организират обществени обсъждания само:

1. ако това е посочено като изискване в заданието;

2. при положително решение на Министерството на околната среда и водите във връзка с постъпило искане на общини, неправителствени организации или собственици на земи, гори и водни площи в защитената територия - предмет на плана.

НАРЕДБА №5 ОТ 1 АВГУСТ 2003 Г. ЗА УСЛОВИЯТА И РЕДА ЗА РАЗРАБОТВАНЕ НА

ПЛАНОВЕ ЗА ДЕЙСТВИЕ ЗА РАСТИТЕЛНИ И ЖИВОТИНСКИ ВИДОВЕ

(издадена от министъра на околната среда и водите и Министерство на земеделието и горите, Обн. – ДВ, бр.73 от 19 август 2003 г.)

Чл.11.(1) Проекти на планове за действие за видове по чл.2, ал.2, т.4 подлежат на задължително обществено обсъждане. В останалите случаи задължително обществено обсъждане се извършва, ако това е предвидено от възложителя в заданието за разработване на плана.

ЗАКОН ЗА УПРАВЛЕНИЕ НА ОТПАДЪЦИТЕ

Обн., ДВ, бр.86 от 30.09.2003 г., изм., бр.70 от 10.08.2004 г., в сила от 1.01.2005 г., изм. и доп., бр.77 от 27.09.2005 г., изм., бр.87 от 1.11.2005 г., в сила от 1.05.2006 г., изм. и доп., бр.88 от 4.11.2005 г., изм., бр.95 от 29.11.2005 г., в сила от 1.03.2006 г., бр.105 от 29.12.2005 г., в сила от 1.01.2006 г., бр.30 от 11.04.2006 г., в сила от 12.07.2006 г., бр.34 от 25.04.2006 г., в сила от 1.01.2008 г. (*), бр.63 от 4.08.2006 г., в сила от 4.08.2006 г., (*) бр.80 от 3.10.2006 г., в сила от 3.10.2006 г., (*) бр.53 от 30.06.2007 г., в сила от 30.06.2007 г., бр.36 от 4.04.2008 г., бр.70 от 8.08.2008 г.

Чл.31.(1) Програмите за управление на дейностите по отпадъците предвиждат мерки за постигане на следните цели:

1. намаляване или ограничаване образуването на отпадъци, както и на степента на тяхната опасност;

2. рециклиране, регенериране или други форми на оползотворяване;

3. екологосъобразно обезвреждане;

4. почистване на старите замърсявания с отпадъци.

(2) Програмите по ал.1 включват:

1. анализ на състоянието и прогноза за вида, произхода, свойствата и количествата на отпадъците, образувани и подлежащи на третиране;

2. целите, етапите и сроковете за тяхното постигане;

3. начините и съоръженията за третиране или безопасно съхраняване;

4. описание на специализираните инсталации за третиране, както и на терените, подходящи за третиране на отпадъци;

5. схема за движението на отпадъците към инсталациите за третиране;

6. специфични за съответната територия или предприятие решения за управление на дейностите по отпадъците;

7. финансовите средства за осъществяване на програмата;

8. мерки за изграждане на съоръжения и инсталации за оползотворяване и обезвреждане на отпадъците на места, намиращи се възможно най-близо до източника на образуването им, и чрез използването на най-подходящи методи и технологии;

9. план за привеждане на действащи инсталации и съоръжения за обезвреждане на отпадъците, включващ конкретни мерки, средства и срокове за тяхното изпълнение, в съответствие с изискванията на този закон и подзаконовите нормативни актове по прилагането му;

10. мерки за третиране на биоразградимите отпадъци с цел поетапно намаляване на количествата им и недопускане на тяхното депониране;

11. координация с други програми, имащи връзка с дейността;

12. система за отчет и контрол на изпълнението;

13. система за оценка на резултатите и за актуализация на програмата;

14. информация за връзка с упълномощените лица, отговорни за управлението на отпадъците.

(3) При разработването на програмите за управление на дейностите по отпадъците в общините се привличат и представители на обществени екологични движения и организации. Кметът на общината осигурява обществен достъп до общинската програма за управление на дейностите по отпадъците.

(4) В плановете за устройство на териториите се отразяват обектите със съоръжения и инсталации и терените по ал.2, т.3 и 4.

(5) Националната програма по чл.28, ал.1 включва и мерки за създаване на мрежа от съоръжения и инсталации, която осигурява обезвреждането на отпадъците:

1. чрез най-добрите налични техники, неизискващи прекомерни разходи;

2. в най-близките съоръжения/инсталации, намиращи се до източника на образуването им, като се използват най-подходящите методи и технологии, осигуряващи висока степен на защита на човешкото здраве и околната среда.

Чл.32. Годишният отчет за изпълнението на програмите по чл.29, ал.1 се представя пред органа, приел програмите, и се изпраща на съответната регионална инспекция по околната среда и водите до 31 март следващата година.

ЗАКОН ЗА ЗАЩИТА ОТ ШУМА В ОКОЛНАТА СРЕДА

Обн., ДВ, бр.74 от 13.09.2005 г., в сила от 1.01.2006 г., изм., бр.30 от 11.04.2006 г., в сила от 12.07.2006 г.

Чл.9.(1) При разработване на плановете за действие по чл.6 компетентните органи по чл.8, ал.1 организират обществено обсъждане, в което могат да участват обществени организации, сдружения, физически и юридически лица, органи на изпълнителната власт и местното самоуправление, както и други заинтересовани страни.

(2) Компетентните органи по чл.8, ал.1 осигуряват достъп до проекта на плана за действие 30 дни преди общественото обсъждане. Те уведомяват лицата по ал.1 чрез средствата за масово осведомяване или по друг подходящ начин за мястото, на което проектът на плана за действие е на разположение, както и за мястото и датата на провеждане на общественото обсъждане.

(3) Лицата по ал.1 представят писмено своите становища на срещата за обществено обсъждане или ги изпращат на компетентния орган не по-късно от 7 дни след датата на провеждане на общественото обсъждане.

(4) Становищата от общественото обсъждане се вземат предвид от компетентните органи при разработването на окончателен вариант на плановете за действие.

Чл.10.(1) Компетентните органи по чл.8, ал.1 осигуряват достъп на обществеността до одобрените стратегически карти за шум и до одобрените планове за действие по реда на глава втора от Закона за опазване на околната среда, включително чрез съвременните информационни технологии.

(2) Резюме с най-важната информация от стратегическите карти за шум по чл.4 и плановете за действие по чл.6 се публикува в ежегодните доклади за състоянието на околната среда по чл.11, т.8 от Закона за опазване на околната среда.

(3) Информацията за шума в околната среда е публична. Тя се публикува на Интернет страниците на съответните отговорни институции и лица в съответствие с глава втора на Закона за опазване на околната среда.

(4) Основните показатели и нива за шум в околната среда на населените места, отчитащи степента на дискомфорт през различните части на денонощието, се определят с наредбата по чл.11, т.5 и се публикуват на Интернет страницата на Министерството на здравеопазването.

АДМИНИСТРАТИВНО-НАКАЗАТЕЛНА ОТГОВОРНОСТ

ЗАКОН ЗА ОПАЗВАНЕ НА ОКОЛНАТА СРЕДА

(Обн., ДВ, бр.91 от 25.09.2002 г., изм. и доп., бр.52 от 6.06.2008 г.)

Чл.162.(1) За нарушенията на този закон, които не съставляват престъпления, физическите лица, областните управители, кметовете на общини, кметовете на райони, кметовете на кметства и длъжностните лица се наказват с глоби от 100 до 6000 лв., а на юридическите лица и на едноличните търговци се налагат имуществени санкции от 1000 до 20 000 лв.

(2) При повторно нарушение размерът на глобата или имуществената санкция е в двойния размер по ал.1.

(3) При явно маловажни случаи на нарушения, извършени от физически лица, глобата е 100 лв.

ЗАКОН ЗА ЗАЩИТЕНИТЕ ТЕРИТОРИИ

(Обн., ДВ, бр.133 от 11.11.1998 г., изм. и доп., бр.65 от 11.08.2006 г., в сила от 11.08.2006 г.)

Чл.79.(2) Директорите на регионалните органи на Министерството на околната среда и водите:

3. спират разпореждания на регионалните управления на горите, държавните горски стопанства и общинските органи, които са в нарушение на този закон или на режимите на защитените територии;

(3)(Доп.-ДВ, бр.77 от 2002 г.) Директорите на регионалните управления на горите, държавните горски стопанства и дирекциите на природни паркове, както и кметовете на общини са длъжни да спират дейности и строителство в предоставени за ползване гори, земи и водни площи в защитени територии - държавна, общинска и частна собственост, извършвани в нарушение на утвърдените планове за управление и устройствени и технически планове и проекти.

Чл.85.(1) (Доп.-ДВ, бр.43 от 2008 г.) Нарушенията по чл.81 и 83 се установяват с акт на длъжностно лице, определено от министъра на околната среда и водите или от министъра на земеделието и продоволствието, или от председателя на Държавната агенция по горите, или от кмета на общината. Наказателните постановления се издават съответно от министъра на околната среда и водите, от министъра на земеделието и продоволствието, или от председателя на Държавната агенция по горите, или от кмета на общината, или от упълномощени от тях лица.

ЗАКОН ЗА ЛЕЧЕБНИТЕ РАСТЕНИЯ

(Обн., ДВ, бр.29 от 7.04.2000 г., изм., бр.23 от 1.03.2002 г., бр.91 от 25.09.2002 г., в сила от 1.01.2003 г., бр.30 от 11.04.2006 г., в сила от 12.07.2006 г., бр.65 от 11.08.2006 г., в сила от 11.08.2006 г.)

Чл.71.(1) Длъжностно лице, което издаде позволително в нарушение на чл.28, като не спазва предвижданията на съответните планове, програми и проекти, както и разпоредбите на заповедта за специалния режим на опазване и ползване по чл.10, ал.1 , се наказва с глоба до 5000 лв.

ЗАКОН ЗА УПРАВЛЕНИЕ НА ОТПАДЪЦИТЕ

(Обн., ДВ, бр.86 от 30.09.2003 г., изм., бр.70 от 8.08.2008 г.)

Чл.116.(1) Наказва се с глоба от 700 до 2000 лв., ако не подлежи на по-тежко наказание, длъжностно лице, което:

1. не изпълни задълженията си по организиране изпълнението на мерките по чл.31, ал.1 в програмите за управление на отпадъците;

2. не представи в съответната регионална инспекция по околната среда и водите програма за управление на дейностите по отпадъците и не извършва актуализацията й съобразно този закон и подзаконовите нормативни актове по прилагането му;

3. не извърши необходимите действия в случаите, когато причинителите на отпадъци са неизвестни;

4. не извърши контрол по управление на отпадъците съгласно чл.92 .

ПРЕГЛЕД НА ЗАДЪЛЖЕНИЯТА НА ОБЩИНИТЕ ВЪВ ВРЪЗКА СЪС СЪСТАВЯНЕ НА ОПОС ПО ОТНОШЕНИЕ НА КОМПОНЕНТИТЕ НА ОКОЛНАТА СРЕДА КАЧЕСТВО НА ВЪЗДУХА

ЗАКОН ЗА ЧИСТОТАТА НА АТМОСФЕРНИЯ ВЪЗДУХ

(Обн., ДВ, бр.45 от 28.05.1996 г., в сила от 29.06.1996 г., попр., бр.49 от 7.06.1996 г., изм., бр.85 от 26.09.1997 г., изм. и доп., бр.27 от 31.03.2000 г., бр.102 от 27.11.2001 г., в сила от 1.01.2002 г., изм., бр.91 от 25.09.2002 г., в сила от 1.01.2003 г., бр.112 от 23.12.2003 г., в сила от 1.01.2004 г., бр.95 от 29.11.2005 г., в сила от 1.03.2006 г., изм. и доп., бр.99 от 8.12.2006 г., в сила от 9.01.2007 г., изм., бр.102 от 19.12.2006 г., изм. и доп., бр.86 от 26.10.2007 г., изм., бр.36 от 4.04.2008 г., изм. и доп., бр.52 от 6.06.2008 г.)

Чл.10.(1) Временни норми за емисии на действащи обекти, при които видът на суровините и равнището на техниката не дават възможност за достигане на утвърдените норми, както и сроковете за привеждането им в съответствие с тях, се утвърждават от:

1. министъра на околната среда и водите;

2. Министерския съвет по предложение на министъра на околната среда и водите,

съгласувано със заинтересуваните ведомства, за обекти, свързани с националния горивно-

енергиен баланс на страната.

(2)(Изм.-ДВ, бр.27 от 2000 г.) Сроковете по ал.1, с изключение на сроковете, определени в програмите по чл. 10а, не могат да бъдат по-кратки от една година и се определят въз основа на техническите и технологичните проучвания и на преговори между заинтересуваните страни, в които могат да участват и представители на екологичните обществени организации и движения.

Чл.10а.(Нов-ДВ, бр.27 от 2000 г.)(1) Министърът на околната среда и водите съвместно със съответните заинтересувани министри разработва и внася за приемане от Министерския съвет програми за постепенно намаляване на общите годишни емисии на дадени вредни вещества (замърсители): серен диоксид, азотни оксиди и др., изпускани в атмосферния въздух от определени действащи обекти и дейности, като големи горивни инсталации и други.

(5) С програмите по ал.1 могат да бъдат определяни норми за допустими емисии на определени вредни вещества (замърсители), които са специфични за съответните действащи обекти или дейности и имат силата на временни норми по смисъла на чл.10.

Чл.19.(1) Министерството на околната среда и водите провежда държавната политика по опазване чистотата на атмосферния въздух за осигуряване на устойчиво развитие.

(2) Общинските органи и регионалните инспекции по околната среда и водите осъществяват контрол и управление на дейностите, свързани с осигуряване чистотата на въздуха на тяхната територия.

(3) Споровете за компетентност между различните органи се решават от министъра на околната среда и водите.

Чл.21.(1)(Изм.-ДВ, бр.27 от 2000 г.) Националната и местните системи осигуряват контрол и оценка на показателите за качеството на атмосферния въздух по чл.4.

(3)(Нова-ДВ, бр.27 от 2000 г.) Условията и редът за разработване на програми за намаляване нивата на замърсителите и за достигане на утвърдените норми по чл.6 и на оперативния план за действие се определят с Наредбата за оценка и управление на качеството на атмосферния въздух.

Чл.27.(1)(Изм.-ДВ, бр.27 от 2000 г., бр.91 от 2002 г.) В случаите, когато в даден район общата маса на емисиите довежда до превишаване на нормите за вредни вещества (замърсители) в атмосферния въздух и на нормите за отлагания, кметовете на общините разработват и общинските съвети приемат програми за намаляване нивата на замърсителите и за достигане на утвърдените норми по чл.6 в установените за целта срокове, които са задължителни за изпълнение.

(2)(Нова-ДВ, бр.27 от 2000 г., изм., бр.91 от 2002 г.) Програмите по ал.1 са неразделна част от общинските програми за околна среда по чл.79 от Закона за опазване на околната среда.

(3)(Нова-ДВ, бр. 27 от 2000 г.) Програмите по ал.1 включват и: целите, етапите и сроковете за тяхното постигане; средствата за обезпечаване на програмата; системата за отчет и контрол за изпълнението и системата за оценка на резултатите; мерките по организиране и регулиране движението на автомобилния транспорт.

(4)(Предишна ал.2-ДВ, бр.27 от 2000 г.) Програмата може да се коригира в случаите, когато са се променили условията, при които е съставена.

Чл.28.(1) (Попр.-ДВ, бр.49 от 1996 г.) Министърът на околната среда и водите в рамките на своята компетентност, регионалните инспекции по околната среда и водите и общинските органи в рамките на своята компетентност съгласно чл.19 могат да ограничават или да спират производствени и други дейности в случаите, когато:

1. видът и степента на замърсяването на атмосферния въздух от източника увеличават значително риска за човешкото здраве и за околната среда;

2. не се изпълняват предписанията по чл.26;

3. не се спазват мерките от програмата по чл.27.

НАРЕДБА №1 ОТ 16.01.2004 Г. ЗА НОРМИ ЗА БЕНЗЕН И ВЪГЛЕРОДЕН ОКСИД В АТМОСФЕРНИЯ ВЪЗДУХ
Издадена от министъра на околната среда и водите и министъра на здравеопазването, обн., ДВ,бр.14 от 20.02.2004 г., в сила от 1.01.2004 г.

Чл.16.(1) Общинските органи съгласувано със съответната РИОСВ предприемат необходимите мерки за поддържане на нивата на бензен и въглероден оксид в атмосферния въздух съгласно чл.34 от Наредба №7 от 1999 г. за оценка и управление КАВ в районите, в които според класификацията по чл.8 не са установени превишавания на съответните норми.

(2) В районите, в които нивата на бензен или въглероден оксид превишават дадена норма по чл.3 или 4, общинските органи съгласувано със съответната РИОСВ

разработват програми за достигане на нормите съгласно чл.27 ЗЧАВ и чл.31 от Наредба №7 от 1999 г.

(3) При едновременно превишаване на нормите за повече от един параметър за КАВ (замърсител) по чл.4, ал.1 ЗЧАВ програмите по ал.2 са комплексни съгласно чл.31, ал.4 от Наредба №7 от 1999 г.

(4) Програмите по ал.2 следва да осигуряват достигането на нормите за съдържание на бензин и въглероден оксид в атмосферния въздух не по-късно от сроковете по чл.15 .

НАРЕДБА № 7 ОТ 3.05.1999 Г. ЗА ОЦЕНКА И УПРАВЛЕНИЕ КАЧЕСТВОТО НА АТМОСФЕРНИЯ ВЪЗДУХ

(Издадена от министъра на околната среда и водите и министъра на здравеопазването, обн., ДВ, бр.45 от 14.05.1999 г., в сила от 1.01.2000 г.)

Чл.9.(1) Компетентните органи съгласно чл.19 ЗЧАВ извършват предварителна оценка на КАВ, включително чрез програми от представителни измервания и други методи, в районите, за които не са налице необходимите достоверни резултати и данни за нивата на съответните замърсители с оглед прилагане разпоредбите на чл.8.

(2) Министърът на околната среда и водите издава Инструкция за реда и начина за избор на пунктове за мониторинг (ПМ) и извършване на представителни програми от измервания по ал.1 в съответните райони на територията на страната.

(3) Националният център по околна среда и устойчиво развитие (НЦОСУР) изготвя списък на методите, използвани при извършване на предварителната оценка на КАВ по ал.1.
Чл.29. Управлението на качеството на атмосферния въздух в отделните райони на територията на страната се извършва от компетентните органи в съответствие с техните правомощия съгласно чл.19 ЗЧАВ въз основа на резултатите и данните от оценката на КАВ и разпределението на районите по групи в съответствие с чл.30.

Чл.30.(1) Националният център по околна среда и устойчиво развитие, съгласувано с РИОСВ, изготвя списък на районите за оценка и управление на КАВ на територията на страната, който посочва разпределението на последните на:

1. райони, в които нивата на един или няколко замърсители превишават установените норми и/или нормите плюс определените допустими отклонения от тях (включително и районите, в които е налице превишаване на установените норми за съответните замърсители, в случаите, когато за последните не са определени допустими отклонения);

2. райони, в които нивата на един или няколко замърсители, за които не са установени допустими отклонения, превишават установените норми;

3. райони, в които нивата на един или няколко замърсители са между съответните горни и долни оценъчни прагове;

4. райони, в които нивата на замърсителите не превишават долните оценъчни прагове.

(2) Регионалната инспекция по околна среда и води, съгласувано с НЦОСУР, изготвя списък на районите на тяхна територия, в които нивата на един или няколко замърсители превишават установените норми, и уведомява незабавно съответните общински органи за необходимостта от предприемане на необходимите мерки съгласно чл.27 ЗЧАВ и чл.31 на тази наредба.

(3) Списъците по ал.1 и 2 се изготвят не по-късно от два месеца след изтичане на съответната календарна година въз основа на получените резултати и данни за нивата на замърсителите от оценката на КАВ през същата календарна година и се утвърждават от министъра на околната среда и водите.

Чл.31.(1) В районите по чл.30, т.1 и 2 се изготвят програми за намаляване нивата на замърсителите и достигане на съответните норми в установените за целта срокове.

(2) Програмите по ал.1 се изготвят от общинските органи, съгласувано със съответната РИОСВ, в съответствие с разпоредбите на чл.27 ЗЧАВ.

(3) Програмите по ал.1 се разработват не по-късно от 18 месеца считано от датата на уведомяване по чл.30, ал.2 .

(4) В районите по чл.30, ал.1, т.1 и 2 , в които е налице превишаване на установените норми за повече от един замърсител, се изработват комплексни програми за достигане на установените норми за всеки отделен замърсител.

(5) В случаите, когато съществува риск от превишаване на установените норми и/или алармените прагове при неблагоприятни метеорологични условия и други фактори, компетентните органи изготвят оперативни планове за действие съгласно чл.30 ЗЧАВ, указващи мерките, които трябва да бъдат предприети в краткосрочен план, с оглед намаляването на посочения риск и ограничаване продължителността на подобни явления. Тези планове според отделния случай могат да предвиждат мерки за ограничаване, а при необходимост и спиране на определени дейности, които допринасят за превишаването на нормите за КАВ, включително мерки по регулиране движението на автомобилния транспорт, в съответствие с чл.29 ЗЧАВ.

Чл.32.(1) Програмите по чл.31, ал.1, включително комплексните програми по ал.4 и оперативните планове за действие по ал.5, се разработват в съответствие:

1. комплексния подход за опазване на околната среда в нейната цялост от замърсяване;

2. действащото законодателство в областта на ОВОС;

3. действащите хигиенно-санитарни норми и изисквания;

4. действащото законодателство за безопасни и здравословни условия за труд.

(2) Съдържанието на програмите по ал.1 следва да отговаря на условията на приложение №5.

Чл.33.(1) За изпълнението на програмите отговаря кметът на съответната община съвместно със заинтересуваните физически и юридически лица.

(2) Общинските органи, съгласувано със съответната РИОСВ, извършват контрол на изпълнението на програмите по чл.31 .

Чл.34. В районите по чл.30, т.3 и 4 общинските органи, съгласувано със съответните РИОСВ, предприемат мерки за ограничаване на емисиите при условията и по реда на ЗООС и ЗЧАВ, включително чрез издаване на разрешителни за експлоатация и чрез решенията по ОВОС, с оглед поддържане нивата на замърсителите под оценъчните прагове и запазване на възможно най-доброто качество на въздуха в тях, съвместимо с устойчивото им развитие.

Чл.35. Списъците по чл.30, ал.1 и 2 се публикуват в изданията на МОСВ.

Приложение №5 към чл.32, ал.2

Съдържание на програмите за подобряване КАВ

1. Локализация на наднорменото замърсяване: район; град (карта); пункт за мониторинг (карта, географски координати).

2. Обща информация: тип на района (град, промишлен или селски район); оценка на замърсената територия (km2); население, експонирано на замърсяването; полезни климатични данни; подходящи данни за топографията; достатъчна информация за типа цели, изискващи опазване в района.

3. Отговорни органи: имена и адреси на лицата, отговорни за развитието и приложението на плановете за подобряване.

4. Характер и оценка на замърсяването: концентрации, наблюдавани през предходни години (преди прилагане на подобряващите мерки); концентрации, измерени от началото на проекта; методи, използвани за оценката.

5. Произход на замърсяването: списък на главните източници на емисии, причинители на замърсяването (карта); общо количество на емисиите от тези източници (тона/година); информация за замърсяването от други райони.

6. Анализ на ситуацията: подробно описание на факторите, които са причина за нарушеното КАВ (пренос на замърсители, включително трансграничен, образуване и т. н.); подробности за възможните мерки за подобряване на качеството на въздуха.

7. Подробности за мерките и проектите за подобряване на КАВ, прилагани и реализирани преди влизането в сила на тази наредба: местни, регионални, национални, международни програми и др.; наблюдаван ефект от тези мерки.

8. Подробности за мерките и проектите за подобряване на КАВ след влизане в сила на тази наредба: изготвяне на списък и описание на всички мерки, определени в съответните проекти; график за изпълнението им; оценка на очакваното подобрение на качеството на атмосферния въздух и на продължителността на периода, необходим за постигане на установените норми.

9. Подробности за мерките или проектите, които са планирани или са подготвени с дългосрочна перспектива.

10. Списък на публикациите, документите, проучванията и т. н., използвани за допълване на информацията.

НАРЕДБА №6 ОТ 26.03.1999 Г. ЗА РЕДА И НАЧИНА ЗА ИЗМЕРВАНЕ НА ЕМИСИИТЕ НА ВРЕДНИ ВЕЩЕСТВА, ИЗПУСКАНИ В АТМОСФЕРНИЯ ВЪЗДУХ ОТ ОБЕКТИ С НЕПОДВИЖНИ ИЗТОЧНИЦИ
(Издадена от министъра на околната среда и водите, обн., ДВ, бр.31 от 6.04.1999 г., изм., бр.52 от 27.06.2000 г., бр.93 от 21.10.2003 г.)

Чл.16.(1) В съответствие с разпоредбите на чл.25, ал.3 ЗЧАВ в рамките на една календарна година контролните измервания на емисии от неподвижни източници се извършват по предварително изготвени годишни графици, утвърдени от министъра на околната среда и водите.

(2) Годишните графици по ал.1 се изготвят от НЦОСУР и РИОСВ, на чиято територия са разположени съответните обекти, и могат да съдържат списъци с контролираните емисии на нормирани вредни вещества за всеки отделен неподвижен източник.

(3) Годишните графици по ал.1, включително и списъците с контролираните емисии на нормирани вредни вещества по ал.2, могат да бъдат допълвани по предложение на съответните общински органи.

НАРЕДБА №9 ОТ 3.05.1999 Г. ЗА НОРМИ ЗА СЕРЕН ДИОКСИД, АЗОТЕН ДИОКСИД, ФИНИ ПРАХОВИ ЧАСТИЦИ И ОЛОВО В АТМОСФЕРНИЯ ВЪЗДУХ
(Издадена от министъра на околната среда и водите и министъра на здравеопазването, обн., ДВ, бр.46 от 18.05.1999 г., в сила от 1.01.2000 г., изм. и доп., бр.86 от 28.10.2005 г., в сила от 1.01.2006 г.)

Чл.6.(1) Общинските органи, съгласувано със съответната РИОСВ, предприемат необходимите мерки за поддържане на нивото на серния диоксид съгласно чл.34 от Наредба №7 от 1999 г. за оценка и управление качеството на атмосферния въздух (ДВ, бр. 45 от 1999 г.).

(2) В районите, в които нивата на серен диоксид превишават нормите по чл.3, ал.1, общинските органи, съгласувано със съответната РИОСВ, разработват програми за достигане на нормите съгласно чл.27 ЗЧАВ и чл.31 от Наредба №7 от 1999 г. за оценка и управление качеството на атмосферния въздух.

(3) Програмите по ал.2 следва да осигуряват достигането на нормите не по-късно от съответните срокове, определени в колона 5 на таблица 1, от раздел 1 на приложение №1.

(4) За ограничаване уврежданията върху здравето на населението и околната среда в случаите, когато съществува риск от превишаване на нормите по чл.3, ал.1 или алармения праг по чл.4, ал.1 при неблагоприятни метеорологични условия и други фактори, общинските органи, съгласувано със съответната РИОСВ, разработват оперативни планове за действие съгласно чл.30 ЗЧАВ.

Чл.9.(1) Общинските органи, съгласувано със съответната РИОСВ, предприемат необходимите мерки за поддържане нивата на азотния диоксид и/или азотните оксиди съгласно чл.34 от Наредба №7 от 1999 г. за оценка и управление качеството на атмосферния въздух.

(2) В районите, в които нивата на азотния диоксид и/или азотните оксиди превишават нормите по чл.7, ал.1, общинските органи, съгласувано със съответната РИОСВ, разработват програми за достигане на нормите съгласно чл.27 ЗЧАВ и чл.31 от Наредба №7 от 1999 г. за оценка и управление качеството на атмосферния въздух.

(3) Програмите по ал.2 следва да осигуряват достигането на нормите не по-късно от съответните срокове, определени в колона 5 на таблица 2 на приложение №2.

(4) За ограничаване уврежданията върху здравето на населението и околната среда в случаите, когато съществува риск от превишаване на нормите по чл.7, ал.1 или на алармения праг по чл.8, ал.1 при неблагоприятни метеорологични условия и други фактори, общинските органи, съгласувано със съответната РИОСВ, разработват оперативни планове за действие съгласно чл.30 ЗЧАВ.

Чл.11.(В сила от 31.12.2003 г.)(1) Общинските органи, съгласувано със съответната РИОСВ, предприемат необходимите мерки за поддържане на нивото на общата суспендирана прах и ФПЧ10 съгласно чл.34 от Наредба №7 от 1999 г. за оценка и управление качеството на атмосферния въздух.

(2) В районите, в които нивата на ФПЧ10 и/или общата суспендирана прах превишават нормите по чл.10, ал.1 и 3, общинските органи, съгласувано със съответната РИОСВ, разработват програми за достигане на нормите съгласно чл.27 ЗЧАВ и чл.31 от Наредба №7 от 1999 г. за оценка и управление качеството на атмосферния въздух.

(3) Програмите по ал.2 следва да осигуряват достигането на нормите не по-късно от съответните срокове, определени в колона 5 на таблица 3, от раздел 1 на приложение №3.

(4) Програмите за ФПЧ10 задължително съдържат необходимите мерки за намаляване на концентрациите на ФПЧ2,5 като част от общото намаление на частици.

Чл.15.(1) Общинските органи, съгласувано със съответната РИОСВ, предприемат необходимите мерки за поддържане нивото на олово на тяхната територия съгласно чл.34 от Наредба №7 от 1999 г. за оценка и управление качеството на атмосферния въздух.

(2) В районите, в които нивото на олово превишава нормата по чл.14, ал.1, общинските органи, съгласувано със съответната РИОСВ, разработват програми за достигане на нормите съгласно чл.27 ЗЧАВ и чл.31 от Наредба №7 от 1999 г. за оценка и управление качеството на атмосферния въздух.

(3) Програмите по ал.2 следва да осигуряват достигането на нормата не по-късно от съответния срок, определен в колона 5 на таблица 9 от приложение №5.

§1. При едновременно превишаване на нормите за повече от един замърсител общините, съгласувано със съответната РИОСВ, при участие на заинтересуваните юридически и физически лица и със съдействието на екологичните организации и движения разработват комплексни програми за спазване (достигане) на съответните норми за серен диоксид, азотен диоксид (и/или азотни оксиди), ФПЧ, обща суспендирана прах и/или олово.

НАРЕДБА №11 ОТ 14.05.2007 Г. ЗА НОРМИ ЗА АРСЕН, КАДМИЙ, НИКЕЛ И ПОЛИЦИКЛИЧНИ АРОМАТНИ ВЪГЛЕВОДОРОДИ В АТМОСФЕРНИЯ ВЪЗДУХ

(Издадена от министъра на околната среда и водите и министъра на здравеопазването, обн., ДВ, бр.42 от 29.05.2007 г., в сила от 1.01.2008 г.)

Чл.17.(1) В районите, в които според класификацията по чл.7 не са установени превишения на съответните целеви норми, компетентните органи по чл.19 от Закона за чистотата на атмосферния въздух (ЗЧАВ) предприемат необходимите мерки за поддържане на нивата на арсен, кадмий, никел и бензо(а)пирен в атмосферния въздух под оценъчните прагове.

(2) Мерките по ал.1 се предприемат чрез издаване на решения по оценка на въздействието върху околната среда, комплексни разрешителни, разрешителни за изграждане и/или експлоатация и предписания.

(3) В районите, в които нивата на арсен, кадмий, никел и/или бензо(а)пирен превишават съответните целеви норми по чл.3, общинските органи съгласувано със съответната регионална инспекция по околната среда и водите разработват програми за достигане на целевите норми съгласно чл.27 ЗЧАВ и чл.31, ал. 1 от Наредба №7 от 1999 г. и по-нататъшното им поддържане. За инсталации по приложение №4 от Закона за опазване на околната среда (ЗООС) се прилагат най-добри налични техники, разрешени в издадените комплексни разрешителни.

(4) При едновременно превишаване на нормите за повече от един параметър за КАВ (замърсител) по чл.4, ал.1 ЗЧАВ програмите по ал.3 са комплексни съгласно чл.31, ал.4 от Наредба №7 от 1999 г.

(5) С програмите по ал.3 и 4 се определят и:

1. зоните на превишаване на отделните целеви норми в рамките на съответните РОУ на КАВ;

2. източниците, които имат принос към превишаване на целевите норми;

3. мерките, които се прилагат към източниците на емисии по т.2, с цел осигуряване своевременното достигане на целевите норми.

§7. Програмите по чл.17, ал.3 и 4 следва да осигуряват достигането на целевите норми за съдържание на арсен, кадмий, никел и бензо(а)пирен в атмосферния въздух не по-късно от срока по §4 .

§8. Общинските органи предприемат действия за изготвяне на програми по чл.17, ал.3 и 4 в срока, посочен в чл.31, ал.3 от Наредба №7 от 1999 г., след като писмено бъдат уведомени от страна на регионалните инспекции по околна среда и водите за такава необходимост, и преразглеждат/актуализират наличните програми на всеки три години.
ОПАЗВАНЕ НА ВОДИТЕ
ЗАКОН ЗА ВОДИТЕ

(Обн., ДВ, бр.67 от 27.07.1999 г., в сила от 28.01.2000 г., изм. и доп., бр.81 от 6.10.2000 г., в сила от 6.10.2000 г., бр.34 от 6.04.2001 г., бр.41 от 24.04.2001 г., изм., бр.108 от 14.12.2001 г., бр.47 от 10.05.2002 г., в сила от 11.06.2002 г., бр.74 от 30.07.2002 г., бр.91 от 25.09.2002 г., в сила от 1.01.2003 г., изм. и доп., бр.42 от 9.05.2003 г., изм., бр.69 от 5.08.2003 г., бр.84 от 23.09.2003 г., доп., бр.107 от 9.12.2003 г., бр.6 от 23.01.2004 г., изм., бр.70 от 10.08.2004 г., в сила от 1.01.2005 г., изм. и доп., бр.18 от 25.02.2005 г., в сила от 20.01.2005 г., изм., бр.77 от 29.07.2005 г., изм. и доп., бр.94 от 25.11.2005 г., в сила от 1.01.2006 г., изм., бр.29 от 7.04.2006 г., бр.30 от 11.04.2006 г., в сила от 12.07.2006 г., изм. и доп., бр.36 от 2.05.2006 г., в сила от 1.07.2006 г., бр.65 от 11.08.2006 г., в сила от 11.08.2006 г., попр., бр.66 от 15.08.2006 г., изм., бр.105 от 22.12.2006 г., в сила от 1.01.2007 г., бр.108 от 29.12.2006 г., в сила от 1.01.2007 г., бр.22 от 13.03.2007 г., в сила от 11.02.2007 г., бр.59 от 20.07.2007 г., в сила от 1.03.2008 г., изм. и доп., бр.36 от 4.04.2008 г., изм., бр.52 от 6.06.2008 г., бр.70 от 8.08.2008 г.)

Чл.6. Водите, водните обекти и водностопанските системи и съоръжения на територията на страната могат да бъдат собственост на държавата, на общините, на физически и юридически лица.

Чл.9.(4) (Изм.-ДВ, бр.108 от 2001 г., бр.65 от 2006 г.) Висшият консултативен съвет по водите включва представители на Министерството на околната среда и водите, Министерството на регионалното развитие и благоустройството, Министерството на земеделието и храните, Министерството на икономиката и енергетиката, Министерството на транспорта, Министерството на здравеопазването, Министерството на финансите, Министерството на извънредните ситуации, Българската академия на науките, общините, юридически лица с нестопанска цел, имащи пряко отношение към водите, и други.

Чл.10.(2) Политиката, свързана с дейностите по експлоатация, изграждане, реконструкция и модернизация на водностопански системи и съоръжения – общинска собственост, се осъществява от кмета на общината.

Чл.18.(1) Собствеността на общината върху водите, водните обекти, водностопанските системи и съоръжения е публична и частна общинска собственост.

(2) Публичната общинска собственост върху води не може да бъде обявявана за частна общинска собственост.

Чл.20.(1) При сключване на договор за концесия за води, водни обекти, водностопански системи и съоръжения - публична общинска собственост, общинският съвет определя:

1. местата за общо използване на водите и водните обекти;

2. съществуващите права на използване на водите във водохранилището.

(2) Ако общинският съвет не изпълни условията по ал.1, концесионерът не може да забрани упражняването на посочените права.

Чл.22.(1) Частна общинска собственост са придобитите от общината имоти, води, водни обекти и водностопански системи и съоръжения извън имотите, описани в чл.19.

Чл.41.(1) Общото водовземане и ползване на водните обекти е правото на гражданите да ползват водите и/или водните обекти - публична държавна или общинска собственост, за лични нужди, отдих и водни спортове, водопой на животни и къпане.

(2) Условията и редът за използване по ал.1 на водите и водните обекти се определят за публична държавна собственост от областния управител, а за публична общинска собственост - от общинския съвет, в съответствие с издадените разрешителни за водовземане и ползване на водните обекти и по начина, който гарантира опазването на живота и здравето на населението и на околната среда.

(3) Областният управител - за публичната държавна собственост, и кметът на общината - за публичната общинска собственост, е длъжен да обяви:

1. водните обекти, предоставени за общо водовземане и ползване с определяне на местата за тази цел;

2. изискванията, условията или забраната за определен вид общо водовземане или ползване;

3. разрешените заварени индивидуални права на използване, както и правата на използване, които предстои да се предоставят;

4. обхвата и предназначението на принадлежащите земи към водните обекти по т.1 с оглед осъществяване на определени видове общо водовземане или ползване, съответно ограничение или забрани на други видове използване, както и изисквания към обекти и дейности, съвместими с общото водовземане и ползване;

5. местата за преминаване през имоти - частна собственост, в случаите, когато за общото водовземане и/или ползване достъпът до водния обект се осъществява през такива имоти след предварително съгласуване със собственика на имота; при липса на съгласие се прилагат разпоредбите на Закона за териториално и селищно устройство.

(4) Обявяването по ал.3, т.1, 2 и 5 се извършва задължително и чрез поставянето на табели на определените места, а по т.3 и 4 - чрез публичен регистър.

Чл.98. (Изм.-ДВ, бр.36 от 2006 г.) При предоставяне на концесия за добив на минерални води - изключителна държавна собственост и публична общинска собственост, областните управители и кметовете на общини предприемат необходимите мерки за реализиране на концесията съобразно своята компетентност.

Чл.191.(1) (Предишен текст на чл.191-ДВ, бр.65 от 2006 г.) Кметът на общината контролира:

1. (изм.-ДВ, бр.65 от 2006 г.) изграждането, поддържането и правилната експлоатация на канализационните мрежи и съоръженията за пречистване на битови отпадъчни води;

2. изграждането, поддържането и експлоатацията на водностопанските системи по чл.19, т.4;

3. изграждането и регистрацията на кладенците за индивидуално водовземане от подземните води на територията на общината.

(2)(Нова-ДВ, бр.65 от 2006 г.) Изпълнението на дейностите по ал.1 се контролира от областните управители.

Чл.202.(3) В случаите, когато са увредени растителността и животинският свят във водните обекти - публична държавна собственост, оправомощен да заведе исковете за поправяне на вредите е:

1. министърът на околната среда и водите, ако вредите са настъпили на територията на повече от една област;

2. областният управител, ако вредите са настъпили на територията на повече от една община;

3. кметът на общината, ако вредите са настъпили на територията на една община.

§12.(1) За съставянето на водностопанския кадастър в Министерството на околната среда и водите се предоставя информация от:

4. общините:

а) за всички обекти, актувани като общинска собственост, съгласно Закона за общинската собственост;

б) за хидромелиоративните системи и съоръжения, язовирите за напояване, в т. ч. И тези - бивша собственост на ТКЗС и АПК, рибарници за изкуствено отглеждане на риба;

в) за водовземните системи и съоръжения за подземни води, системите и съоръженията за отводняване или осушаване, системите и съоръженията за изкуствено попълване на подземните води и системите и съоръженията за отвеждане в земните недра на отпадъчни води, съдържащи опасни вещества, изградени на тяхна територия до влизането в сила на закона, независимо от собствеността им, функционалното им състояние и използването им.

(2) Информацията по ал.1 се предоставя в срок една година от влизането в сила на закона.
ПОЧВИ
ЗАКОН ЗА ПОЧВИТЕ

(Обн., ДВ, бр 89 от 6.11.2007 г.)

Чл.4.(1) Държавната политика по опазване, устойчиво ползване и възстановяване на почвите на национално ниво се осъществява от министъра на околната среда и водите, министъра на земеделието и продоволствието, министъра на здравеопазването и министъра на регионалното развитие и благоустройството.

(2) В осъществяването на държавната политика по ал.1 участват съобразно компетенциите си и други заинтересовани министри и ръководители на ведомства.

(3) Политиката по опазване, устойчиво ползване и възстановяване на почвите се осъществява на регионално ниво от областните управители, а на местно ниво - от кметовете на общини.

(4) Органите по ал.1 - 3 осигуряват участие на обществеността при вземане на решения и разработване на стратегии, програми и планове за опазване, устойчиво ползване и възстановяване на почвите.

Чл.11. Кметовете на общини:

1. разработват и изпълняват програмите по чл.26 ;

2. правят предложения за включване на площи с увредени почви в регистъра по чл.21;

3. осъществяват контрола по чл.31, ал.1, т.6.

Чл.24.(1) Министърът на околната среда и водите съвместно с органите по чл.4, ал.1 и 2 разработва Национална програма за опазване, устойчиво ползване и възстановяване на почвите и я внася за одобрение от Министерския съвет.

(2) Програмата по ал.1 подлежи на екологична оценка по реда на Закона за опазване на околната среда.

(3) Националната програма за опазване, устойчиво ползване и възстановяване на почвите се разработва за 10-годишен период и съдържа:

1. анализ и оценка на състоянието на почвите и на източниците, които ги увреждат, по сектори на националното стопанство;

2. оценка на възможностите и ограниченията в международен и вътрешен план;

3. цели и приоритети по опазване, устойчиво ползване и възстановяване на почвите;

4. средства за постигане на целите;

5. петгодишен план за действие с конкретни институционални, организационни и инвестиционни мерки, срокове, отговорни институции, необходими ресурси и източници на финансиране;

6. схема за организация, наблюдение и отчитане изпълнението на плана за действие;

7. оценка на резултатите и при необходимост промяна на мерките в плановете по т.5.

(4) Основните критерии при определяне на приоритетите в Националната програма за опазване, устойчиво ползване и възстановяване на почвите са:

1. устойчиво ползване на почвите като природен ресурс;

2. опазване и подобряване на почвеното плодородие;

3. намаляване на вредните последствия върху почвите, предизвикани от природни процеси и явления и антропогенни фактори;

4. предотвратяване и намаляване на риска за човешкото здраве и опазване на другите компоненти на околната среда;

5. спазване принципите на устойчивото развитие, включително принципите на биологичното земеделие;

6. възстановяване на нарушените функции на почвите;

7. задължения, поети от държавата по международни актове, отнасящи се до почвите.

(5) Министърът на околната среда и водите ежегодно отчита пред Министерския съвет

изпълнението на плана по ал.3, т.5 като част от отчета по Националната стратегия за околна среда.

Чл.25.(1) Областните управители разработват програми за опазване, устойчиво ползване и възстановяване на почвите за областта в съответствие с националната програма по чл.24, ал.1 за период не по-кратък от 5 години.

(2) Програмите по ал.1 са неразделна част от областните програми за развитие.

Чл.26.(1) Кметовете на общини разработват програми за опазване, устойчиво ползване и възстановяване на почвите за общината в съответствие с програмите по чл.25, ал.1 за период не по-кратък от три години.

(2) Програмите по ал.1 са неразделна част от общинските програми за опазване на околната среда.
БИОРАЗНООБРАЗИЕ, ЗАЩИТЕНИ ПРИРОДНИ ТЕРИТОРИИ И СЕЛИЩНА ЕКОЛОГИЯ
ЗАКОН ЗА БИОЛОГИЧНОТО РАЗНООБРАЗИЕ

(Обн., ДВ, бр.77 от 9.08.2002 г., изм. и доп., бр.88 от 4.11.2005 г., изм., бр.105 от 29.12.2005 г., в сила от 1.01.2006 г., бр.29 от 7.04.2006 г., бр.30 от 11.04.2006 г., в сила от 12.07.2006 г., изм. и доп., бр.34 от 25.04.2006 г., в сила от 1.01.2008 г. (*)- изм., бр.80 от 3.10.2006 г., в сила от 3.10.2006 г., изм. и доп., бр.52 от 29.06.2007 г., (*) изм., бр.53 от 30.06.2007 г., в сила от 30.06.2007 г., изм. и доп., бр.64 от 7.08.2007 г., бр.94 от 16.11.2007 г., изм., бр.43 от 29.04.2008 г.)

Чл.117. Директорите на регионалните инспекции по околната среда и водите и директорите на дирекции на националните паркове:

2. координират и контролират прилагането на плановете за управление и плановете и проектите, предвидени в този закон, включително интегрирането им в общинските планове и програми;

3. контролират опазването на растителните и животинските видове, предмет на този закон;

5. санкционират нарушители в предвидените в този закон случаи.

Чл.118.(Изм.-ДВ, бр.94 от 2007 г.) Министерството на земеделието и продоволствието, Министерството на регионалното развитие и благоустройството и другите държавни органи и техните поделения, както и общините, в сферата на своята компетентност:

1. осъществяват дейности по опазване на биологичното разнообразие;

2. интегрират опазването на биологичното разнообразие и устойчивото управление на биологичните ресурси във всички планове, проекти, програми, политики и стратегии в съответния сектор, като включват в тях преди всичко дейности по опазване на биологичното разнообразие, в съответствие с приоритетите на този закон, на Националната стратегия и на Националния план за опазване на биологичното разнообразие;

3. разработват и внедряват планове за управление на защитени зони и планове за действие за приоритетни растителни и животински видове;

6. финансират приоритетно научни изследвания и дейности, свързани с опазване на биологичното разнообразие и устойчивото управление на биологичните ресурси;

7. използват резултатите от проучването на биологичното разнообразие при изготвянето на планове, проекти, програми и политики в сектора или между секторите;

8. контролират дейността на собствениците или ползвателите на земи, гори и водни площи, включени в Националната екологична мрежа;

9. санкционират нарушители в предвидените в този закон случаи;
10. осъществяват международно сътрудничество по въпроси от обща загриженост, свързани с опазване на биологичното разнообразие и защитените зони.

НАРЕДБА №4 ОТ 8.07.2003 Г. ЗА УСЛОВИЯТА И РЕДА ЗА ИЗДАВАНЕ НА РАЗРЕШИТЕЛНИ ЗА ВЪВЕЖДАНЕ НА НЕМЕСТНИ ИЛИ ПОВТОРНО ВЪВЕЖДАНЕ НА МЕСТНИ ЖИВОТИНСКИ И РАСТИТЕЛНИ ВИДОВЕ В ПРИРОДАТА

(издадена от министъра на околната среда и водите, обн., ДВ, бр.65 от 22.07.2003 г.)

Чл.6. Заявителят, получил съгласуване по чл.5, ал.2, т.1 , внася в Министерството на околната среда и водите програма, която задължително включва:

1. предмет на програмата;

2. цели на програмата;

3. описание на биологичните особености на вида;

4. описание на екологичните изисквания на вида;

5. данни за географските фактори в района на естественото разпространение на вида;

6. данни за географските фактори в района на въвеждането на неместния вид;

7. данни за заплахи и лимитиращи фактори за разпространението на вида и за очакваното въздействие върху местни видове;

8. поддържащи и други мерки за вида, включително мерки за опазване извън естествената му среда, ако се налагат такива;

9. мерки за контролиране на разпространението му, вкл. за отстраняването му, ако това се наложи;

10. методи и технологии за въвеждането на вида в горите, земите или водните площи в района на изпълнение на програмата;

11. източници на придобиване на екземплярите;

12. собственост върху земите, горите и водните площи, където ще се въвежда видът, и хипотези на уреждане на отношенията между заявителя и другите собственици, в случай че собствеността не е само на заявителя;

13. срок и график за изпълнението на програмата, стойност и източник на финансиране.

Чл.14. Заявителят, който е получил съгласие по чл.13, т.1, организира обществено обсъждане като:

1. обявява чрез средства за масово осведомяване най-малко 20 дни предварително датата, часа, мястото и предмета на общественото обсъждане, както и мястото, където програмата е на разположение на заинтересуваните;

2. уведомява писмено заинтересуваните централни ведомства, научни и академични институти за обстоятелствата по т.1 в същия срок;

3. поставя съобщения с данните по т.1 на видно място в общините в района на изпълнение на програмата.

Чл.17.(1) След издаване на разрешително по чл.11, ал.2 и 3 и чл.16, ал.4 и 5 министърът на околната среда и водите или упълномощеното от него лице изпраща копие от програмата на съответната регионална инспекция по околна среда и води за контрол на нейното изпълнение. Регионалната инспекция по околна среда и води уведомява за издаденото разрешително заинтересуваните местни органи в района на извършване на дейността: oбластна администрация, общини, районни управления по горите, държавни

лесничейства.

НАРЕДБА №5 ОТ 1 АВГУСТ 2003 Г. ЗА УСЛОВИЯТА И РЕДА ЗА РАЗРАБОТВАНЕ НА ПЛАНОВЕ ЗА ДЕЙСТВИЕ ЗА РАСТИТЕЛНИ И ЖИВОТИНСКИ ВИДОВЕ

(Издадена от министъра на околната среда и водите и Министерство на земеделието и горите, Обн.–ДВ, бр.73 от 19 август 2003 г.)

Чл.2.(1) Планове за управление се разработват за:

1. национални и природни паркове;

2. резервати и поддържани резервати.

(2) Планове за управление на природни забележителности и защитени местности се разработват по преценка на Министерството на околната среда и водите (МОСВ) или в случаите по чл.10.

Чл.10.(1) Разработването на планове за управление на защитени територии може да се възлага и от други държавни органи, общини, собственици, неправителствени организации или сдружения и чрез международни проекти след писмено съгласие на Министерството на околната среда и водите.

(2) Лицата по ал.1 заявяват писмено пред Министерството на околната среда и водите намерението си да възложат и финансират разработването на план за управление, в което посочват предмета на плана, целите, организацията или лицата, които ще го прилагат.

ЗАКОН ЗА ЗАЩИТЕНИТЕ ТЕРИТОРИИ

(Обн., ДВ, бр.133 от 11.11.1998 г., изм., бр.98 от 12.11.1999 г., в сила от 12.11.1999 г., изм. и доп., бр.28 от 4.04.2000 г., изм., бр.48 от 13.06.2000 г., доп., бр.78 от 26.09.2000 г., изм., бр.23 от 1.03.2002 г., изм. и доп., бр.77 от 9.08.2002 г., изм., бр.91 от 25.09.2002 г., в сила от 1.01.2003 г., бр.28 от 1.04.2005 г., в сила от 1.04.2005 г., бр.94 от 25.11.2005 г., в сила от 25.11.2005 г., бр.30 от 11.04.2006 г., в сила от 12.07.2006 г., изм. и доп., бр.65 от 11.08.2006 г., в сила от 11.08.2006 г., бр.24 от 20.03.2007 г., доп., бр.62 от 31.07.2007 г., изм., бр.36 от 4.04.2008 г., изм. и доп., бр.43 от 29.04.2008 г. )

Чл.50. В изпълнение на своите правомощия директорите на регионалните органи на Министерството на околната среда и водите в защитените територии в своите райони:

8. координират и контролират прилагането на плановете за управление в областта на научноизследователската работа, поддържащите и възстановителните мерки за застрашени видове и местообитания, просветните и образователните екологични програми и други природозащитни дейности, осъществявани от други държавни органи, общини, неправителствени организации и лица;

Чл.55.(1) За защитените територии се разработват планове за управление при условия и по ред, определени с наредба, утвърдена от Министерския съвет.

(2) Плановете за управление на национални и природни паркове се разработват в срок до три години, а на резервати и поддържани резервати - в срок до две години от обявяването им. Плановете се актуализират на всеки десет години.

Чл.56. Плановете за управление се съобразяват със:

1. изискванията към категорията защитена територия;

2. режима на защитената територия, определен в заповедта за нейното обявяване;

3. изискванията на международни договори.

Чл.57. Плановете за управление съдържат:

1. обща характеристика на защитената територия и на компонентите й;

2. целите на управлението в защитената територия;

3. норми, режими, условия или препоръки за осъществяване на: дейностите в горите, земите и водните площи; развитието на инфраструктурата и строителството; организацията на управлението и други, осигуряващи достигането на поставените цели;

4. краткосрочни и дългосрочни програми за действия, свързани с научноизследователската работа и мониторинг на компонентите на околната среда, поддържането на застрашени видове, съобщества и местообитания, екологичното възпитание и образование и други.

Чл.58.(1) Плановете за управление на защитени територии се възлагат от Министерството на околната среда и водите.

(2) Планове за управление на защитени територии могат да се възлагат и от собствениците, общини, неправителствени организации или сдружения и други след писмено съгласие на Министерството на околната среда и водите.

(3) Заданията за плановете за управление се утвърждават от министъра на околната среда и водите.

Чл.60.(1) Плановете за управление на националните и природните паркове се внасят за приемане в Министерския съвет от министъра на околната среда и водите след заключение на Висшия експертен екологичен съвет при Министерството на околната среда и водите. При положително решение на Министерския съвет министърът на околната среда и водите подписва плановете за управление.

(2) За участие в заседанията на съвета по ал.1 се уведомяват представители на заинтересованите държавни органи, областни управители, общини, научни и неправителствени организации. Уведомленията се изпращат предварително, не по-малко от 20 дни преди датата на заседанието, а също така съобщения за него се поставят на видно място в съответните общини, регионални инспекции по опазване на околната среда и водите и Министерството на околната среда и водите в същия срок.

(3) На всеки четири години се организира публично обсъждане на изпълнението на плана за управление на националните и природни паркове, организирано от Министерството на околната среда и водите, на което се канят за участие лицата по ал.2.

Чл.61.(Изм. и доп.-ДВ, бр.28 от 2000 г., изм., бр.28 от 2005 г., бр.94 от 2005 г., доп., бр.43 от 2008 г.) Плановете за управление на резервати и поддържани резервати, природни забележителности и защитени местности се утвърждават от министъра на околната среда и водите след съгласуване с Министерството на земеделието и продоволствието, с Министерството на регионалното развитие и благоустройството, с

Държавната агенция по горите и със съответните общини, както и с Министерството на културата, когато в защитената територия попадат паметници на културата.

Чл.67.(1) Охраната на защитените територии - изключителна държавна собственост, и обектите по Рамсарската конвенция и другите международни договори и конвенции се организира от Министерството на околната среда и водите. Горите в останалите защитени територии се охраняват съгласно Закона за горите.

(2) Регионалните органи на Министерството на околната среда и водите организират и осъществяват охраната на защитените територии - изключителна държавна собственост, в своите райони. Те организират подвижна паркова охрана и контролни пунктове.
(3) (Нова-ДВ, бр.77 от 2002 г.) Охраната на отделни резервати и поддържани резервати, извън границите на националните паркове, може да се предоставя от министъра на околната среда и водите на други органи на изпълнителната власт или на общини.

НАРЕДБА ЗА РАЗРАБОТВАНЕ НА ПЛАНОВЕ ЗА УПРАВЛЕНИЕ НА ЗАЩИТЕНИ ТЕРИТОРИИ

(Приета с ПМС №7 от 8.02.2000 г., обн., ДВ, бр.13 от 15.02.2000 г.)

Чл.10.(1) Разработването на планове за управление на защитени територии може да се възлага и от други държавни органи, общини, собственици, неправителствени организации или сдружения и чрез международни проекти след писмено съгласие на Министерството на околната среда и водите.

Чл.18.(1) В 3-месечен срок от внасянето на проект на план за управление на национален или природен парк Министерството на околната среда и водите организира разглеждането му на заседание на Висшия експертен екологичен съвет (ВЕЕС).

(2) Най-малко 20 дни преди заседанието на съвета Министерството на околната среда и водите:

1. изпраща уведомителни писма до заинтересувани централни ведомства, до съответните областни управители и общини, научни и академични институции и неправителствени организации, както и до възложителя, съответно изпълнителя, и до други по негова преценка;

2. организира поставянето на съобщения на видно място в Министерството на околната среда и водите и в съответните му регионални органи, както и в съответните общини.

Чл.21.(1) В двумесечен срок от внасянето на проект на план за управление на резерват, поддържан резерват, природна забележителност и защитена местност Министерството на околната среда и водите изпраща писмено искане за съгласуване на проекта до Министерството на земеделието и горите, Министерството на регионалното развитие и благоустройството, съответните областни управители и общини, както и до Министерството на културата, в случай че в границите на защитената територия попадат паметници на културата.

(2) Към искането по ал.1 се прилага копие на проекта, а когато това е невъзможно, се указват условията и мястото, където проектът е на разположение на заинтересуваните.

(3) Министерствата и общините по ал.1 изпращат становище по проекта в Министерството на околната среда и водите в едномесечен срок от получаване на искането. В противен случай се счита, че съгласуват проекта без забележки.

ЗАКОН ЗА ЛЕЧЕБНИТЕ РАСТЕНИЯ

(Обн., ДВ, бр.29 от 7.04.2000 г., изм., бр.23 от 1.03.2002 г., бр.91 от 25.09.2002 г., в сила от 1.01.2003 г., бр.30 от 11.04.2006 г., в сила от 12.07.2006 г., бр.65 от 11.08.2006 г., в сила от 11.08.2006 г.)

Чл.6. Опазването на лечебните растения е насочено към биологичните им ресурси в естествената им среда, включително към генетичните ресурси, отделните екземпляри растения,

популациите на видовете и екосистемите, включващи популациите.

Чл.7.(1) Собствениците на земи, гори, води или водни обекти, в които има находища на лечебни растения, са длъжни да прилагат мерките за опазване на лечебните растения, предвидени от съответните планове, програми и проекти по чл.50, т.2, 3 и 4 .

(3) В случаите по ал.2, както и когато плановете, програмите и проектите несъдържат необходимите предвиждания за опазване на лечебните растения или когато условията на средата са се променили съществено, собственикът депозира писмено искане пред съответната регионална инспекция по околната среда и водите за определяне на мерките.

Чл.18. За опазване на лечебните растения в строителните граници на населените места устройствените схеми и планове включват изисквания за осигуряване опазването на лечебните растения от увреждане и унищожаване.

Чл.21.(1) Събирането на билки от естествените находища на лечебни растения се извършва съобразно изискванията на този закон, както и съобразно предвижданията на съответните планове, програми и проекти по раздел II на глава четвърта.

Чл.28. Забранява се издаването на позволителни за ползване в нарушение на предвижданията на съответните планове, програми и проекти и на специалния режим по чл.10, ал.1.

Чл.45.(1) Областният управител осигурява съответствие между националната стратегия и общинските програми за опазване на околната среда по отношение на лечебните растения.

(2) За целта по ал.1 областният управител:
1. координира разработването на общинските програми по ал.1;

2. отговаря за опазването на диворастящите лечебни растения в земите от поземления фонд - държавна собственост, и издава позволителни за ползването на лечебните растения.

Чл.46. Кметът на общината ръководи изпълнителната дейност на общината във връзка с ползването, опазването и култивирането на лечебните растения, като:

1. организира изпълнението на дейностите по отношение на лечебните растения, включени в общинската програма за опазване на околната среда;

2. издава позволителни за ползване на лечебните растения от земи, води и водни обекти – общинска собственост;

3. издава удостоверения за билките от култивираните лечебни растения;

4. (изм.-ДВ, бр.23 от 2002 г.) предоставя на министъра на околната среда и водите информация за нуждите на наблюдението и оценката на лечебните растения и на създаването и поддържането на специализираните карта и регистър за тях.

Чл.50. За опазване и устойчиво ползване на лечебните растения се разработват:

1. Национална стратегия за лечебните растения - от министъра на околната среда и водите;

2. раздел "Лечебни растения" към плановете за управление съгласно Закона за защитените територии - по задание от министъра на околната среда и водите;

3. раздел "Лечебни растения" към общинската програма за опазване на околната среда – от кмета на съответната община;

Чл.55. Раздел "Лечебни растения" по чл.50, т.2, 3 и 4 съдържа:

1. описание на местоположението на естествените находища на лечебните растения, условията в местообитанията, количеството и състоянието на ресурсите;

2. анализ на дейностите за опазване на екосистемите, включващи лечебни растения, за осигуряване на устойчивото им ползване и опазване на ресурсите;

3. приоритетни мерки за опазване на ресурсите и разнообразието на лечебните растения, включително на редки или застрашени от изчезване видове;

4. избор и регламент на територии, които не са защитени, но изискват подходящо управление с цел устойчиво ползване на лечебните растения в тях;

5. предложения за разработване на местни нормативни актове за начините на земеползване съобразно изискванията на нормативните актове и плановите документи от по-висока степен.

Чл.57. (Изм.-ДВ, бр.23 от 2002 г.)(1) Специализираните карта и регистър на лечебните растения осигуряват данни за местоположение, граници, размери, собственост на находищата, състояние на лечебните растения, количествени запаси и степен на ползване на ресурсите им.

(2) Картата и регистърът по ал.1 са публични и се водят за осигуряване на опазването и устойчивото ползване на лечебните растения.

(3) При създаването и поддържането на специализираните карта и регистър се използват данни от раздел "Лечебни растения" към плановете, програмите и проектите по чл.50, т.2, 3 и 4, както и от наблюдението и оценката по чл.56.
ФАКТОРИ НА ОКОЛНАТА СРЕДА УПРАВЛЕНИЕ НА ОТПАДЪЦИТЕ

ЗАКОН ЗА УПРАВЛЕНИЕ НА ОТПАДЪЦИТЕ

(Обн., ДВ, бр.86 от 30.09.2003 г., изм., бр.70 от 10.08.2004 г., в сила от 1.01.2005 г., изм. и доп., бр.77 от 27.09.2005 г., изм., бр.87 от 1.11.2005 г., в сила от 1.05.2006 г., изм. и доп., бр.88 от 4.11.2005 г., изм., бр.95 от 29.11.2005 г., в сила от 1.03.2006 г., бр.105 от 29.12.2005 г., в сила от 1.01.2006 г., бр.30 от 11.04.2006 г., в сила от 12.07.2006 г., бр.34 от 25.04.2006 г., в сила от 1.01.2008 г. (*), бр.63 от 4.08.2006 г., в сила от 4.08.2006 г., (*) бр.80 от 3.10.2006 г., в сила от 3.10.2006 г., (*) бр.53 от 30.06.2007 г., в сила от 30.06.2007 г., бр.36 от 4.04.2008 г., бр.70 от 8.08.2008 г)

Чл.28.(1) Министерството на околната среда и водите разработва и внася в Министерския съвет Национална програма за управление на дейностите по отпадъците.

(2) За програмата по ал.1 се извършва екологична оценка по реда на Закона за опазване на околната среда.

Чл.29.(1) Програми за управление на дейностите по отпадъците се разработват и изпълняват от:

1. кмета на общината за територията на съответната община;

(2) Програмите по ал.1, т.1 са неразделна част от общинските програми за околна среда и се разработват, приемат и отчитат по реда на глава пета от Закона за опазване на околната среда.

(3) Програмите по ал.1:

1. се разработват и приемат за продължителен период, който се определя в зависимост от очакваното развитие на производствените и други дейности, но не по-кратък от 3 години;

2. се актуализират при промяна във фактическите и/или нормативните условия.

Чл.30.(1) Лицата по чл.29, ал.1, т.2 и 3 представят в регионалната инспекция по околната среда и водите проекта на програмата.

(6) Програмите, изготвени от лицата по чл.29, ал.1, т.3 , се представят в общините, на чиято територия се извършва дейността, с цел включването им в програмите по чл.29, ал.1, т.1.

(7) Органът, утвърдил програмата за управление на отпадъците и регионалните инспекции по околната среда и водите, издали становище за съгласуването й по реда на ал.4, извършват периодични проверки за изпълнението й.

Чл.31.(1) Програмите за управление на дейностите по отпадъците предвиждат мерки за постигане на следните цели:

1. намаляване или ограничаване образуването на отпадъци, както и на степента на тяхната опасност;

2. рециклиране, регенериране или други форми на оползотворяване;

3. екологосъобразно обезвреждане;

4. почистване на старите замърсявания с отпадъци.

(2) Програмите по ал.1 включват:

1. анализ на състоянието и прогноза за вида, произхода, свойствата и количествата на отпадъците, образувани и подлежащи на третиране;

2. целите, етапите и сроковете за тяхното постигане;

3. начините и съоръженията за третиране или безопасно съхраняване;

4. описание на специализираните инсталации за третиране, както и на терените, подходящи за третиране на отпадъци;

5. схема за движението на отпадъците към инсталациите за третиране;

6. специфични за съответната територия или предприятие решения за управление на дейностите по отпадъците;

7. финансовите средства за осъществяване на програмата;

8. мерки за изграждане на съоръжения и инсталации за оползотворяване и обезвреждане на отпадъците на места, намиращи се възможно най-близо до източника на образуването им, и чрез използването на най-подходящи методи и технологии;

9. план за привеждане на действащи инсталации и съоръжения за обезвреждане на отпадъците, включващ конкретни мерки, средства и срокове за тяхното изпълнение, в съответствие с изискванията на този закон и подзаконовите нормативни актове по прилагането му;

10. мерки за третиране на биоразградимите отпадъци с цел поетапно намаляване на количествата им и недопускане на тяхното депониране;

11. координация с други програми, имащи връзка с дейността;

12. система за отчет и контрол на изпълнението;

13. система за оценка на резултатите и за актуализация на програмата;

14. информация за връзка с упълномощените лица, отговорни за управлението на отпадъците.

(3) При разработването на програмите за управление на дейностите по отпадъците в общините се привличат и представители на обществени екологични движения и организации. Кметът на общината осигурява обществен достъп до общинската програма за управление на дейностите по отпадъците.

(4) В плановете за устройство на териториите се отразяват обектите със съоръжения и инсталации и терените по ал.2, т.3 и 4.

Чл.32. Годишният отчет за изпълнението на програмите по чл.29, ал.1 се представя пред органа, приел програмите, и се изпраща на съответната регионална инспекция по околната среда и водите до 31 март следващата година.

Чл.34.(1) Ежегодно със закона за държавния бюджет на Република България по предложение на министъра на околната среда и водите се определят целеви средства за изграждане на съоръжения и инсталации за третиране на битови, масово разпространени и опасни отпадъци, както и за почистване и рекултивация на места, замърсени с отпадъци.

(2) Финансират се само програми и проекти за изграждане на съоръжения и инсталации за третиране на отпадъци, които отговарят на последователността на мерките, въведена в чл.4 , и които са одобрени от министъра на околната среда и водите.

(3) Съоръжения и инсталации за третиране на отпадъци, които са изградени или се изграждат със средства, осигурени със закона за държавния бюджет на Република България или друго национално или международно финансиране, се използват съгласно мерките, предвидени в плана за действие на Националната програма за управление на дейностите по отпадъците по чл.28, ал.1.

(4) Когато съоръженията и инсталациите не се използват съгласно изискванията на ал.3, общините възстановяват средствата от държавния бюджет или международните програми на Предприятието за управление на дейностите по опазване на околната среда.

Чл. 79. Внасянето на отпадъци на територията на Република България се допуска, когато:

7. не противоречи на Националната програма за управление на дейностите по отпадъците и на програмите по чл.29, ал.1, т.1 .

Чл.80.(1)(Предишен текст на чл.80-ДВ, бр.77 от 2005 г.) За издаване на разрешение за внасяне на отпадъци, в случаите, определени в наредбата по чл.72, ал.2, заявителят представя на компетентния орган следните документи:

6. писмено потвърждение от кмета на общината, на чиято територия се намира инсталацията, където се предвижда да бъде извършено оползотворяването, в което се посочва:

б) че внасянето на отпадъците е съобразено с общинската програма за управление на дейностите по отпадъците;

в) че въведените отпадъци ще бъдат приети на територията на съответната община в съответствие с решението по чл.79, т.2 ;

Чл.92.(1) Кметът на общината или упълномощено от него длъжностно лице контролира:

1. дейностите, свързани с образуване, събиране, включително разделното, съхраняване, транспортиране, оползотворяване и обезвреждане на битови и строителни отпадъци;

2. дейностите по депониране на производствени и опасни отпадъци и изпълнението на програмите за тяхното управление;

3. спазването на други изисквания, определени с наредбата по чл.19 .

(2) Кметът на общината организира и контролира закриването, рекултивацията на терените и последващия мониторинг на депата, намиращи се на територията на съответната община.

Чл.93.(1) Директорът на регионалната инспекция по околната среда и водите или упълномощено от него длъжностно лице упражнява контрол за спазване на изискванията за третиране на отпадъци и на условията по разрешението, съответно по регистрационния документ, за:

1. дейностите, свързани с образуване, събиране, включително разделното, съхраняване, транспортиране, оползотворяване и/или обезвреждане на отпадъци на тяхната територия;

2. съоръженията и инсталациите за съхраняване, оползотворяване и/или обезвреждане на отпадъци.

(2) Органът по ал.1 упражнява контрол по изпълнението на програмите по чл.29, ал.1.

§6. Приетите програми по чл.28, ал.1 от отменения Закон за ограничаване на вредното въздействие на отпадъците върху околната среда запазват своето действие до изтичането на срока им, но не по-късно от три години от влизането в сила на този закон.

§7. Програмите по чл.29, ал.1 се разработват и приемат в срок до една година от влизането в сила на този закон.

НАРЕДБА ЗА ОПАКОВКИТЕ И ОТПАДЪЦИТЕ ОТ ОПАКОВКИ

(Приета с ПМС №41 от 26.02.2004 г., обн., ДВ, бр.19 от 9.03.2004 г., попр., бр.56 от 29.06.2004 г., изм., бр.104 от 26.11.2004 г., в сила от 1.01.2005 г., изм. и доп., бр.58 от 15.07.2005 г., в сила от 1.01.2006 г., бр.53 от 10.06.2008 г.)

Чл.3. Управлението на дейностите, свързани с отпадъците от опаковки, се организира от икономическите оператори, органите на местното самоуправление и на местната администрация, министъра на околната среда и водите и териториалните му структури, председателя на Комисията за търговия и защита на потребителите и министъра на здравеопазването при спазване на следните принципи:

1. недопускане на непосредствен риск за здравето на хората и за околната среда;

2. рационално използване на суровинните ресурси, получени при разделно събиране и сортиране на отпадъци от опаковки;

3.(изм.-ДВ, бр.53 от 2008 г.) отговорност на производителите на опаковъчни материали, производителите на опаковки, лицата, които пускат на пазара опаковани стоки за пусканите от тях опаковки, за прилагането на системи за събиране и сортиране на отпадъци от опаковки, както и за рециклирането и оползотворяването на отпадъците от опаковки;

4. участие на обществеността в системите за разделно събиране, провеждането на информационни кампании и други дейности, обхватът на които се уточнява с програмите за управление на дейностите по отпадъците, в съответствие с изискванията на глава четвърта, раздел II от Закона за управление на отпадъците (ЗУО).

Чл.22.(1) Организацията по оползотворяване е задължена да представи на съответната община предложение за подписване на договора по чл.21, ал.1, т.1 съгласно сроковете, определени с програмата по чл.19, т.2.

(2) Предприятието за управление на дейностите по опазване на околната среда може да представи предложение за подписване на договор по чл.21, ал.1, т.2 на съответната община съгласно мерките, предвидени в Националната програма за управление на дейностите по отпадъците.

Чл.28. В Националната програма за управление на дейностите по отпадъците по чл.28, ал.1 ЗУО се включват отделен раздел за управлението на опаковките и отпадъците от опаковки и мерки за предотвратяване и минимализиране образуването на отпадъци от опаковки и многократната употреба на опаковки.

Чл.29. В програмите за управление на дейностите по отпадъците по чл.29, ал.1, т.1 ЗУО и в програмите на лицата, извършващи дейности по оползотворяване на отпадъци от опаковки, се включва раздел, озаглавен "План за управление на отпадъци от опаковки".

Чл.47.(Изм.-ДВ, бр.53 от 2008 г.) Организацията по оползотворяване, лицата по чл.11, ал.1 и 2 ЗУО, изпълняващи задълженията си индивидуално, общините и министърът на околната среда и водите организират всяка година съвместно или поотделно разяснителна кампания, която да гарантира на потребителите и икономическите оператори по чл.3получаване на информация за:

1. начините за предотвратяване образуването на отпадъци от опаковки;

2. системите за многократна употреба и депозитни системи;

3. задълженията им съгласно действащата нормативна уредба;

4. маркировките върху опаковките, пуснати на пазара;

5. програмите за управление на отпадъците от опаковки;

6. системите за разделно събиране на отпадъци от опаковки, които са въведени или предстои да бъдат въведени, и функционирането на системите за разделно събиране на отпадъци от опаковки;

7. събирането на отпадъци от опаковки, съдържали опасни вещества по смисъла на §1, т.6 от допълнителната разпоредба на Закона за защита от вредното въздействие на химичните вещества и препарати (ЗЗВВХВП).

Чл.50. Кметовете на общините или упълномощени от тях длъжностни лица контролират:

1. изхвърлянето на отпадъци от опаковки, обозначени с маркировка за разделно събиране в определените за целта съдове;

2. смесването на събраните отпадъци от опаковки с други материали или отпадъци по начин, затрудняващ тяхното последващо рециклиране или оползотворяване;

3. спазването на други изисквания за разделно събиране на отпадъци от опаковки, определени с общинските наредби по чл.19 ЗУО.

Чл.51. Директорът на РИОСВ или упълномощено от него длъжностно лице контролира:

1. лицата по чл.11, ал.1 и 2 ЗУО, които изпълняват задълженията си индивидуално по чл.11, ал.5 ЗУО;

2. изпълнението на програмите по чл.16, ал.1 и чл.19;

3. кметовете на общини във връзка с изпълнението на задълженията им по чл.16, ал.3, т.5 ЗУО;

Чл.52. Областните управители във връзка с правомощията им по чл.16 и чл.148, ал.3 ЗООС:

2. координират дейностите по провеждане на политиката по опазване на околната среда, свързана с управлението на отпадъците от опаковки, между общините на територията на областта.

НАРЕДБА №8 ОТ 24.08.2004 Г. ЗА УСЛОВИЯТА И ИЗИСКВАНИЯТА ЗА ИЗГРАЖДАНЕ И ЕКСПЛОАТАЦИЯ НА ДЕПА И НА ДРУГИ СЪОРЪЖЕНИЯ И ИНСТАЛАЦИИ ЗА ОПОЛЗОТВОРЯВАНЕ И ОБЕЗВРЕЖДАНЕ НА ОТПАДЪЦИ

Издадена от министъра на околната среда и водите, обн., ДВ, бр 83 от 24.09.2004 г., доп., бр.87 от 30.10.2007 г., в сила от 30.10.2007 г.

Чл.5.(1) Дейностите по управление на отпадъците се извършват от операторите на депата и на съответните съоръжения и инсталации за оползотворяване и обезвреждане на отпадъци по утвърдена от директора на регионалната инспекция по околната среда и водите програма в съответствие с изискванията на чл.29, ал.1, т.2 ЗУО.

(2) Програмите за управление на дейностите по отпадъците по ал.1 се разработват в съответствие с целите и обхвата на чл.31 ЗУО, като отчитат целите и мерките, заложени в Националната програма за управление на дейностите по отпадъците.

(3) В случай, че операторите на депата и на съответните съоръжения и инсталации за оползотворяване или обезвреждане на отпадъци извършват дейности само по третиране на битови, строителни и масово разпространени отпадъци, програмите по ал.1 се съобразяват както с изискванията на ал.2, така и с целите и мерките, заложени в съответната общинска програма, и с условията и реда за осъществяване на дейностите за оползотворяване и обезвреждане на отпадъците съгласно наредбите на общинските съвети, издадени на основание чл.19 ЗУО.

§3. В съответствие със стратегията по §2, ал.2 в програмите по чл.29, ал.1, т.1 ЗУО се предвиждат конкретни мерки съгласно чл.31, ал.2, т.10 ЗУО за поетапно намаляване на количествата на биоразградими отпадъци, предназначени за депониране.

НАРЕДБА ЗА ИЗИСКВАНИЯТА ЗА ПУСКАНЕ НА ПАЗАРА НА БАТЕРИИ И АКУМУЛАТОРИ И ЗА ТРЕТИРАНЕ И ТРАНСПОРТИРАНЕ НА ОТПАДЪЦИ ОТ БАТЕРИИ И АКУМУЛАТОРИ

(Приета с ПМС №144 от 5.07.2005 г., обн., ДВ, бр.58 от 15.07.2005 г., в сила от 1.01.2006 г., изм. и доп., бр.53 от 10.06.2008 г)

Чл.27.(1) Кметът на общината:
1. определя местата за разполагане на съдове за събиране на негодни за употреба батерии и акумулатори на територията на общината в съответствие с програмата по чл.29, ал.1, т.1 ЗУО, без да възпрепятства дейността на лицата, сключили договор с организация по оползотворяване или с ПУДООС, и/или на лица, изпълняващи задълженията си индивидуално;

2. организира дейностите по събиране и временно съхраняване на негодни за употреба батерии и акумулатори и предаването им за предварително третиране, рециклиране, оползотворяване и/или обезвреждане.

(2) Кметът на общината извършва дейностите по ал.1 в следните случаи:

1. по т.1 - когато лицата, които пускат на пазара батерии и акумулатори, разполагат елементите от системата за разделно събиране на негодни за употреба батерии и акумулатори върху общински имот;

2. по т.2 - когато има сключен договор за финансиране на дейностите по събиране и временно съхраняване на негодни за употреба батерии и акумулатори и предаването им за предварително третиране, рециклиране, оползотворяване и/или обезвреждане със:

а) организация по оползотворяване на негодни за употреба батерии и акумулатори,

б) (изм.-ДВ, бр.53 от 2008 г.) производители и/или вносители на батерии и акумулатори, изпълняващи задълженията си по тази наредба индивидуално, или

в) Предприятието за управление на дейностите по опазване на околната среда.

(3) За извършване на дейностите по ал.1, т.2 кметът на общината сключва договори с лицата по чл.16.

(4)(Нова-ДВ, бр.53 от 2008 г.) По предложение на лица по чл.16 организация по оползотворяване на негодни за употреба батерии и акумулатори или лица, които пускат на пазара батерии и акумулатори, изпълняващи задълженията си индивидуално, кметът на общината може да определи нови места по ал.1, т.1.

(5)(Нова-ДВ, бр.53 от 2008 г.) В случаите по ал.2, т.2 кметът на общината съставя график за събиране на негодни за употреба батерии и акумулатори, включващ не по-малко от две дати годишно.

(6)(Нова-ДВ, бр.53 от 2008 г.) Графикът по ал.5 се изготвя съвместно с лицата по ал.2, т.2 и се обявява чрез местните средства за масово осведомяване и по друг подходящ начин.

Чл.44.(1) В програмите за управление на дейностите по отпадъците по чл.29, ал.1, т.1, 2 и 3 ЗУО се включва раздел за управление на негодни за употреба батерии и акумулатори.

(2) Програмите за управление на дейностите по отпадъците по чл.29, ал.1, т.1, 2 и 3 от ЗУО се актуализират в съответствие с изискванията на наредбата съгласно чл.29, ал.3, т.2 от ЗУО.

НАРЕДБА ЗА ИЗИСКВАНИЯТА ЗА ТРЕТИРАНЕ НА ОТПАДЪЦИТЕ ОТ МОТОРНИ ПРЕВОЗНИ СРЕДСТВА

(Приета с ПМС №311 от 17.11.2004 г., обн., ДВ, бр.104 от 26.11.2004 г., в сила от 1.01.2005 г., изм. и доп., бр.53 от 10.06.2008 г.)
Чл.14.(1) Кметът на общината:

1.(доп.-ДВ, бр.53 от 2008 г.) определя местата и площта за изграждане на общинските площадки за събиране и временно съхраняване на ИУМПС на територията на общината в съответствие с програмата по чл.29, ал.1, т.1 ЗУО;

2.(доп.-ДВ, бр.53 от 2008 г.) организира дейностите по събирането на ИУМПС, съхраняването им на площадките за събиране и временно съхраняване и предаването им в центровете за разкомплектуване.

(2)(Изм.-ДВ, бр.53 от 2008 г.) Кметът на общината извършва дейностите по ал.1, когато лицата, които пускат на пазара МПС, не са изградили площадки за събиране и временно съхраняване на ИУМПС върху собствен имот и има сключен договор със:

1. организация по оползотворяване по чл.35, ал.2;

2. предприятието за управление на дейностите по опазване на околната среда (ПУДООС);

3. лица, които изпълняват задълженията си индивидуално.

(3) За площадките по ал.1, т.1 се отрежда достатъчно площ, като се отчита броят на ИУМПС на територията на общината за година.

НАРЕДБА ЗА ИЗИСКВАНИЯТА ЗА ПУСКАНЕ НА ПАЗАРА НА ЕЛЕКТРИЧЕСКО И ЕЛЕКТРОННО ОБОРУДВАНЕ И ТРЕТИРАНЕ И ТРАНСПОРТИРАНЕ НА ОТПАДЪЦИ ОТ ЕЛЕКТРИЧЕСКО И ЕЛЕКТРОННО ОБОРУДВАНЕ

(Приета с ПМС №82 от 10.04.2006 г., обн., ДВ, бр.36 от 2.05.2006 г., в сила от 1.07.2006 г., изм., бр.57 от 14.07.2006 г., в сила от 1.07.2006 г., изм. и доп., бр.53 от 10.06.2008 г.)

Чл.23.(1) Кметът на общината:

1.(изм.-ДВ, бр.53 от 2008 г.) определя места за разполагане на съдове, места за разделно събиране и площадки за временно съхраняване на ИУЕЕО върху общински имоти на територията на общината в съответствие с програмата по чл.29, ал.1, т.1 ЗУО , без да възпрепятства дейността на лицата по чл.25, сключили договор с организация по оползотворяване, с ПУДООС и/или с лицата, които пускат на пазара ЕЕО, изпълняващи задълженията си индивидуално;

2. организира дейностите по събиране и временно съхраняване на ИУЕЕО и предаването му за предварително третиране, повторно използване, рециклиране, оползотворяване и/или обезвреждане при наличие на сключен договор, финансиран от:

а) организация по оползотворяване на ИУЕЕО, или

б) (изм.-ДВ, бр.53 от 2008 г.) лицата, които пускат на пазара ЕЕО, които изпълняват задълженията си индивидуално, или

в) предприятието за управление на дейностите по опазване на околната среда.

(2) За извършване на дейностите по ал.1, т.2 кметът на общината сключва договори с лицата по чл.25 .

(3)(Изм.-ДВ, бр.53 от 2008 г.) По предложение на лицата по чл.25 организация по оползотворяване на ИУЕЕО или лицата, които пускат на пазара ЕЕО, които изпълняват задълженията си индивидуално, кметът на общината може да определи нови места по ал.1, т.1.

Чл.24.(1) В случаите по чл.23, ал.1, т.2 кметът на общината изготвя и утвърждава график за събиране на ИУЕЕО, образувано в бита, включващ не по-малко от две дати годишно.

(2) Графикът по ал.1 се изготвя съвместно с лицата по чл.23, ал.2.

(3) Графикът по ал.1 се обявява чрез местните средства за масово осведомяване и по друг подходящ начин.

Чл.42.(1) В програмите за управление на дейностите по отпадъци се включва, както следва:

1.в програмата по чл.29, ал.1, т.1 ЗУО - информация за местата за разполагане на съдове, местата за разделно събиране и площадките за временно съхраняване на ИУЕЕО по чл.23, ал.1, т.1 на територията на общината, както и за мерките относно информирането на обществеността за местоположението им;

Чл.59. Директорът на регионалната инспекция по околната среда и водите или упълномощено от него длъжностно лице контролира:

5. кметовете на общини:

а) във връзка с изпълнението на задълженията им по наредбата;

б) във връзка с изпълнението на договорите по чл.23, ал.1, т.2, буква "в" , в т.ч. и за ежемесечното количество разделно събрано ИУЕЕО в общината.

НАРЕДБА ЗА ИЗИСКВАНИЯТА ЗА ТРЕТИРАНЕ И ТРАНСПОРТИРАНЕ НА ОТРАБОТЕНИ МАСЛА И ОТПАДЪЧНИ НЕФТОПРОДУКТИ

(Приета с ПМС №230 от 1.11.2005 г., обн., ДВ, бр.90 от 11.11.2005 г., в сила от 1.01.2006 г., изм. и доп., бр.53 от 10.06.2008 г.)

Чл. 49. В Националната програма за управление на дейностите по отпадъци по чл.28, ал.1 ЗУО се предвиждат мерки за управление на отработените масла и отпадъчните нефтопродукти.

Чл.50.(1) В програмите за управление на дейностите по отпадъци се включва, както следва:

1. в програмата по чл.29, ал.1, т.1 ЗУО - информация за местата за смяна на отработени моторни масла на територията на общината, както и за мерките относно информирането на обществеността за местоположението им и условията за приемане на отработените масла;

НАРЕДБА №7 ОТ 24 АВГУСТ 2004 Г. ЗА ИЗИСКВАНИЯТА, НА КОИТО ТРЯБВА ДА ОТГОВАРЯТ ПЛОЩАДКИТЕ ЗА РАЗПОЛАГАНЕ НА СЪОРЪЖЕНИЯ ЗА ТРЕТИРАНЕ НА ОТПАДЪЦИ

(Издадена от министъра на околната среда и водите, министъра на регионалното развитие и благоустройството, министъра на земеделието и горите и министъра на здравеопазването, обн., ДВ, бр.81 от 17.09.2004 г.)

Чл.11.(1) Местоположението на площадките за третиране на отпадъци се обосновава с ПУП по отношение на:

1. възможности за максимално съвместяване на една площадка на дейности по третиране на отпадъци, като се дава предимство на регионалния принцип за управление на отпадъците и на възможността за съвместно третиране на отпадъци, образувани от повече източници;

2. оптималните разстояния до основните източници на отпадъци;

3. използване на непродуктивни земеделски земи, незалесени райони или райони, заети от храсти и малоценни насаждения, изоставени кариери и мини, ерозирали и други негативни релефни земни форми;

4. възможност за бъдещо разширение на площадката за третиране на отпадъци, когато това се предвижда със съответната програма за управление на дейностите по отпадъците по чл.29 от ЗУО;
ШУМ
ЗАКОН ЗА ЗАЩИТА ОТ ШУМА В ОКОЛНАТА СРЕДА

(Обн.,ДВ, бр.74 от 13.09.2005 г., в сила от 1.01.2006 г., изм.,бр.30 от 11.04.2006 г., в сила от 12.07.2006 г.)

Чл.6(1) С цел управление, предотвратяване и намаляване на шума в околната среда в агломерациите и в районите по чл.3, ал.1 в непосредствена близост до основните пътища, основните железопътни линии и основните летища, до промишлените инсталации и съоръжения, включително за категориите промишлени дейности по приложение №4 към чл.117, ал.1 от Закона за опазване на околната среда, както и до локални източници на шум, се разработват планове за действие.

(2) Плановете за действие по ал.1 съдържат анализи на текущото състояние, прогнози и мерки за намаляване и предотвратяване на шума, свързани с превишаване на граничните стойности на даден показател за шума в околната среда в районите на агломерациите и в близост до основните пътища, основните железопътни линии и основните летища на територията на страната.

(3) Плановете за действие по ал. 1 се преразглеждат и при необходимост се актуализират най-малко веднъж на всеки 5 години от датата на одобряването им от компетентните органи по чл.8, ал.2.

(4) Мерките за намаляване и предотвратяване на шума в околната среда, предвидени в плановете за действие, се осъществяват в посочените в тях срокове и се финансират от собствениците на обектите и съоръженията - източници на шум в околната среда, а в случаите на сключени концесионни договори - от концесионерите.

(5) Мерките за намаляване и за предотвратяване на шума в околната среда от промишлени инсталации и съоръжения в категориите промишлени дейности по приложение №4 към чл.117, ал.1 от Закона за опазване на околната среда са част от условията на комплексното разрешително.

Чл.7. Изискванията към разработването и съдържанието на стратегическите карти за шум по чл.4 и към плановете за действие по чл.6 се определят с наредба на Министерския съвет по предложение на министъра на здравеопазването.

Чл.8.(1) План за действие се възлага за разработване от:

1. кмета на съответната община - за агломерациите по реда на разработването, одобряването, отчета и контрола на общинските програми за опазване на околната среда по глава пета от Закона за опазване на околната среда ;

2. министъра на транспорта - за основните железопътни линии и основните летища;

3. министъра на регионалното развитие и благоустройството - за основните пътища.

(2) Плановете за действие по ал.1 се одобряват от:

1. общинските съвети - за агломерациите;

2. министъра на здравеопазването - за основните железопътни линии, основните летища и основните пътища, по предложение на експертния съвет по чл.5, ал.6, т.2.

(3) Мерките от плановете за действие са неразделна част от съответната общинска програма за опазване на околната среда.

(4) Извън случаите по ал.1, т.1 планове за действие могат да се възлагат за разработване от кмета на съответната община и по негова инициатива, като се одобряват от съответния общински съвет.

Чл.15.(1) Кметовете на общини и кметовете на райони в градовете с районно деление:

1. организират и възлагат разработването на стратегическите карти за шум по чл.4 и на плановете за действие по чл.6 на местно равнище и осъществяват контрол върху тях;

2. определят длъжностни лица от съществуващите структури в общинската администрация, притежаващи необходимата квалификация, за контрол и осъществяване на дейностите, свързани с ограничаване на шумовите нива в околната среда.

(2) Компетентните органи на централната администрация оказват методическа помощ за изпълнение на задълженията на органите на местното самоуправление.

НАРЕДБА ЗА ИЗИСКВАНИЯТА КЪМ РАЗРАБОТВАНЕТО И СЪДЪРЖАНИЕТО НА СТРАТЕГИЧЕСКИТЕ КАРТИ ЗА ШУМ И КЪМ ПЛАНОВЕТЕ ЗА ДЕЙСТВИЕ

(Приета с ПМС №217 от 18.08.2006 г., обн., ДВ, бр.70 от 29.08.2006 г.)

Чл.4.(1) Стратегическите карти за шум се възлагат за разработване от:

1. кметовете на общини - за агломерациите;

2. министъра на транспорта - за основните железопътни линии и основните летища;

3. министъра на регионалното развитие и благоустройството - за основните пътища.

(2) Компетентният орган по ал.1:

1. изготвя задание за разработване на стратегическите карти за шум;

2. контролира разработването на стратегическите карти за шум.

(3) Компетентният орган по ал.1 представя проектите на стратегическите карти за шум за становище на министъра на здравеопазването и на министъра на околната среда и водите най-късно 4 месеца преди крайната дата за одобряването им по §2 от преходните и заключителните разпоредби на Закона за защита от шума в околната среда.

(4) Министърът на здравеопазването и министърът на околната среда и водите в двумесечен срок от представянето на проекта на стратегическа карта за шум изпращат становище до компетентния орган по ал.1, което се отразява при подготовката на окончателния проект на стратегическата карта за шум.

(5) Извън случаите по ал.1, т.1 стратегически карти за шум могат да се възлагат за разработване от кмета на съответната община по негова инициатива, като се одобряват от съответния общински съвет.

(6) Стратегическите карти за шум по ал.1 се одобряват от:

1. общинските съвети - за агломерациите;

2. министъра на здравеопазването - за основните железопътни линии, основните летища и основните пътища, по предложение на експертния съвет по чл.5, ал.6, т.2 от Закона за защита от шума в околната среда.

Чл.16.(1) Плановете за действие се възлагат за разработване от:

1. кмета на съответната община - за агломерациите по реда на разработването, одобряването, отчета и контрола на общинските програми за опазване на околната среда по Закона за опазване на околната среда;

2. министъра на транспорта - за основните железопътни линии и основните летища;

3. министъра на регионалното развитие и благоустройството - за основните пътища.

(2) Компетентният орган по ал.1:

1. изготвя задание за разработване на план за действие, което включва основанието за разработване, времевата рамка за краткосрочните, средносрочните и дългосрочните перспективи; разработената стратегическа карта за шум и документацията към нея;

2. координира разработването на плана за действие.

(3) Плановете за действие по ал. 1 се одобряват от:

1. общинските съвети - за агломерациите;

2. министъра на здравеопазването - за основните железопътни линии, основните летища и основните пътища, по предложение на експертния съвет по чл.5, ал.6, т.2 от Закона за защита от шума в околната среда.

(4) Извън случаите по ал.1, т.1 планове за действие могат да се възлагат за разработване от кмета на съответната община и по негова инициатива, като се одобряват от съответния общински съвет.

НАРЕДБА №2 ОТ 5.04.2006 Г. ЗА ДЕЙНОСТТА НА НАЦИОНАЛНАТА СИСТЕМА ЗА МОНИТОРИНГ НА ШУМА В ОКОЛНАТА СРЕДА И ЗА ИЗИСКВАНИЯТА ЗА ПРОВЕЖДАНЕ НА СОБСТВЕН МОНИТОРИНГ И ПРЕДОСТАВЯНЕ НА ИНФОРМАЦИЯ ОТ ПРОМИШЛЕНИТЕ ИЗТОЧНИЦИ НА ШУМ В ОКОЛНАТА СРЕДА

(Издадена от министъра на здравеопазването и министъра на околната среда и водите, обн., ДВ, бр.37 от 5.05.2006 г., в сила от 1.02.2006 г.)

Чл.5.(1) Националната система за мониторинг на шума обхваща всички агломерации и преминаващите през тях участъци от основните пътища, основните железопътни линии и основните летища, както и промишлените източници на шум.

(2) В националната система за мониторинг на шума могат да бъдат включени и други по-малки населени места след мотивирано предложение на директора на съответната регионална инспекция по опазване и контрол на общественото здраве (РИОКОЗ), на чиято територия се намира населеното място, до главния държавен здравен инспектор

Чл.10.(1) За урбанизираните територии по чл.5 се изготвят програми за мониторинг на шума.

(2) Програмите по ал.1 съдържат:

1. описание на обекта на мониторинг;

2. брой и разположение на пунктовете за мониторинг;

3. наблюдавани показатели;

4. период на извършване на измерванията - време на денонощието, сезон, честота на отчитане на резултатите;

5. териториален обхват;

6. кадрово осигуряване;

7. използвани методи (измерване и/или изчисление).

(3) Програмите за мониторинг на шума в урбанизираните територии се изготвят от РИОКОЗ, на чиято територия се намират, и се утвърждават от главния държавен здравен инспектор.

Чл.11. Програмите за мониторинг на шума се актуализират след мотивирано предложение от директора на РИОКОЗ или кмета на съответната община и се утвърждават от главния държавен здравен инспектор.
РАДИАЦИОННА ЗАЩИТА
ЗАКОН ЗА БЕЗОПАСНО ИЗПОЛЗВАНЕ НА ЯДРЕНАТА ЕНЕРГИЯ

(Обн., ДВ, бр.63 от 28.06.2002 г., изм. и доп., бр.120 от 29.12.2002 г., бр.70 от 10.08.2004 г., в сила от 1.01.2005 г., изм., бр.76 от 20.09.2005 г., в сила от 1.01.2007 г., бр.88 от 4.11.2005 г., бр.105 от 29.12.2005 г., в сила от 1.01.2006 г., бр.30 от 11.04.2006 г., в сила от 12.07.2006 г., бр.11 от 2.02.2007 г., изм. и доп., бр.109 от 20.12.2007 г., в сила от 1.01.2008 г., изм., бр.36 от 4.04.2008 г., бр.67 от 29.07.2008 г.)

Чл.123. Условията и редът за разработване на аварийните планове, лицата, които прилагат аварийните планове, техните задължения, мерките за ограничаване и ликвидиране на последици, начините за информиране на населението, както и мерките за проверка на аварийната готовност се определят с наредба на Министерския съвет по предложение на специализирания държавен орган по гражданска защита и председателя на агенцията.

НАРЕДБА ЗА АВАРИЙНО ПЛАНИРАНЕ И АВАРИЙНА ГОТОВНОСТ ПРИ ЯДРЕНА И

РАДИАЦИОННА АВАРИЯ

(Приета с ПМС №189 от 30.07.2004 г., обн., ДВ, бр.71 от 13.08.2004 г.)

Чл.31.(1) След приключване на действията по ограничаване и ликвидиране на последствията от аварията Постоянната комисия съвместно с другите органи на изпълнителната власт разработва програма за прилагане на дълговременни защитни мерки за населението и околната среда.

(2) Програмата по ал.1 трябва да осигури в оптимална степен ограничаване на въздействието на вредните здравни, екологични, социални и икономически последици от аварията.

Чл.42.(1) В случай на авария засегнатото население незабавно се уведомява от органите на изпълнителната власт съобразно тяхната компетентност и периодично се информира за аварията, нейните характеристики, предвидените защитни мерки и при необходимост – за мерките за защита на здравето, които трябва да бъдат предприети, включително:

1. вида на аварията и при възможност характеристиките й (характер, продължителност и възможно развитие);

2. полезни съвети за лична хигиена и дезактивация;

3. полезни съвети за прилагането на мерки за защита на здравето, като:

а) ограничаване на консумацията на определени хранителни продукти, които е възможно да са замърсени с радиоактивни вещества;

б) пребиваване в затворени помещения;

в) организацията по раздаване и използване на индивидуални средства за защита и лекарствени средства;

г) организация на възможна евакуация;

4. информация за съдействие на органите на изпълнителната власт и аварийните екипи и спазване на техните разпореждания.

(2) Когато е възможно възникване на авария, населението в зоната за неотложни защитни мерки се уведомява за това и преди нейното възникване получава следните информация и съвети:

1. настройване на определена честота на радио- и телевизионните приемници;

2. подготвителни съвети към здравни, детски и учебни заведения и другите организации съгласно външния авариен план;

3. препоръки към определени професионални групи.

(3) Ако е налице достатъчно време, информацията по ал.2 се допълва с информацията по чл.41.

Чл.46.(1) Общото аварийно учение за рискови категории I и II се наблюдава и оценява от упълномощени представители на Постоянната комисия, председателя на АЯР и председателя на ДАГрЗ, както и от други лица, определени от Постоянната комисия.

(2) В учението по ал.1 участват възможно най-голям брой представители на органите на изпълнителната власт с отговорности по прилагане на външния авариен план.

(3) Като наблюдатели могат да бъдат включени и представители на международни организации, на съседни и други държави.

(4) Лицензиантът или титулярят на разрешение могат да привлекат и други наблюдатели.

(5) Лицата, които оценяват учението по ал.1, могат да изискат повторното му провеждане в определен срок.
СЕЛИЩНА ЕКОЛОГИЯ
НАРЕДБА №1 ОТ 10.03.1993 Г. ЗА ОПАЗВАНЕ НА ОЗЕЛЕНЕНИТЕ ПЛОЩИ И ДЕКОРАТИВНАТА РАСТИТЕЛНОСТ

/Издадена от министъра на териториалното развитие и строителството, обн.,ДВ,бр.26/30.03.1993 г./
Чл.8.(1) Превантивното опазване на озеленените площи и декоративната растителност се осигурява чрез решенията на устройствените планове и инвестиционните проекти и се обосновава с докладите за оценка на въздействието върху околната среда.

(2) Постоянното опазване на озеленените площи и декоративната растителност се организира и осъществява от общините и техните служби.

Чл.14.(1) В общинските озеленени площи и насажденията по улици, алеи и площади предприятията (фирмите) по озеленяване извършват периодично поддържане на всичките им структурни елементи, вкл. и резитба за оформяне на короните на растенията.
(2) Намаляването на корони на дървета в общински озеленени площи или в недвижими имоти на юридически и физически лица се извършва след писмено разрешение на кмета на общината въз основа на

доклад от отговорния специалист по озеленяването при съответната община.

Чл.15.(1) Картотекират се всички намиращи се в регулационните граници на населените места дълготрайни декоративни дървета на възраст над 20 години, дърветата с историческо значение, както и отделни ценни и редки дървета и храсти независимо от възрастта им.

(2) Не подлежат на картотекиране:

1. декоративните дървета и храсти в общинските озеленени площи, които се стопанисват от предприятията (фирмите) по озеленяване и се картотекират в паспорта на обекта;

2. дърветата, обявени за защитен природен обект, които се стопанисват и картотекират в съответствие с разпоредбите на Закона за защита на природата.
Чл.16.(1) Картотекирането се извършва от общините, като за картотекираните дървета и храсти се съставят паспорти съгласно образеца, посочен в приложение №2, и се води регистър по образеца, посочен в приложение №3.

(2) Регистърът се проверява и се води от длъжностно лице, определено със заповед на кмета на общината.

НАРЕДБА №1 ОТ 13.06.1991 Г. ЗА ЕКОЛОГИЧНИТЕ ИЗИСКВАНИЯ КЪМ ТЕРИТОРИАЛНО-УСТРОЙСТВЕНОТО ПЛАНИРАНЕ И ИНВЕСТИЦИОННИТЕ ПРОЕКТИ

(Издадена от министъра на строителството, архитектурата и благоустройството и министъра на околната среда, обн., ДВ, бр.54 от 9.07.1991 г.)

Чл.3. Всеки териториалноустройствен и градоустройствен (общ и подробен) план съдържа част "Опазване и възпроизводство на околната среда", която обхваща:

1. анализ и оценка на съществуващото състояние на природните ресурси и условия;

2. комплексна оценка на екологичното състояние на територията;

3. прогнозна оценка за състоянието на околната среда;

4. синтезна схема и програма от мероприятия за опазване на околната среда в разглежданата територия.

Чл.16.(1) Към синтезната схема за опазване на околната среда се разработва програма за реализация на природозащитните мероприятия по етапи с ориентировъчни капитални вложения и задължителен приоритет.

(2) При алтернативност на мероприятията се прави еколого-икономическа оценка на вариантите.

(3) Териториалноустройствените и градоустройствените мероприятия за подобряване и опазване на атмосферния въздух се изразяват във:

1. налагане на ограничения и забрани за разполагане на промишлени предприятия, отделящи вредни вещества с аналогично действие или идентични на съществуващите замърсители, предизвикващи превишаване на пределно допустимите норми, както и на обекти за обитаване, отдих и селскостопанско производство в зоните с наднормено замърсяване на атмосферния въздух;

2. създаване на хигиеннозащитни зони около промишлените комплекси или отделни замърсяващи предприятия, транспортни възли, комунални съоръжения и др.;

3. предложения за технологично обновяване, за изнасяне извън пределите на населените места или за закриване на отделни замърсители;

4. ограничаване на развитието на населените места в зоните на въздействие на промишлени и други дейности;

5. териториалноустройствени и градоустройствени решения за намаляване на вредностите от автомобилния транспорт;

6. озеленяване и благоустройство на територията.

(4) Териториалноустройствените и градоустройствените мероприятия за рационално използване и опазване на водните ресурси са:

1. рационално разполагане на водоемки производства съобразно водоресурсния потенциал на територията;

2. опазване и увеличаване на водоресурсния потенциал на територията чрез залесяване на водосборната област и укрепване на бреговете на водните течения;

3. определяне на необходимата степен на пречистване на отпадъчните води и мястото на заустването им съобразно количествения и качествения състав на водите във водоприемника, като се отчита комплексното въздействие на вредните вещества с еднопосочно действие;

4. задължително осигуряване на минималните водни количества, които трябва да протичат във водното течение под съоръженията при определяне възможността за ново водочерпене от източника в баланса на водите с цел опазване на екологичното равновесие;

5. при нарушено количествено и качествено състояние на водните ресурси на

територията се правят предложения за технологично обновяване, за изместване или закриване

на замърсяващите или водоемките обекти.

(5) Териториалноустройствените и градоустройствените мероприятия за подобряване, възстановяване и опазване на почвената покривка са:

1. зониране на територията и определяне на екологични режими (спазване на ограниченията за използване на земи за неселскостопански нужди, ограничаване на употребата на пестициди и минерални торове на силно замърсени участъци и забрана за напояване със замърсени води);

2. рекултивация на нарушените от промишлени и други стопански дейности земи;

3. борба с ерозията (създаване на противоерозионни пояси, препоръки за начина на обработване и напояване на земите, залесяване на силно ерозираните земи и др.);

4. обезвреждане и оползотворяване на твърдите битови и промишлени отпадъци, определяне на място и начин за най-рационално и безвредно складиране.

(6) Основните териториалноустройствени и градоустройствени мероприятия за опазване на флората и фауната, на представителите на неживата природа и на защитените природни обекти и територии са:

1. зониране и определяне на екологични режими съобразно състоянието на растителния и животинския свят, тяхната екологична, рекреационна и стопанска функция и месторазположението на защитените природни обекти и територии;

2. предложения за преструктуриране на видовия състав на горите и за увеличаване на продуктивността и възобновителната им способност;

3. определяне на необходимостта от насаждения с природоохранни и санитарно-хигиенни функции и формиране на единна зелена система на територията;

4. определяне на необходимостта от защита на уникални природни обекти, територии, неповлияни от антропогенната дейност, местообитания на ценни и редки растителни и животински видове и предложения за тяхното опазване.

(7) Териториалноустройствените и градоустройствените мероприятия за намаляване на шумовия дискомфорт са:

1. зониране и определяне на екологични режими на територията съобразно шумовото й замърсяване;

2. усъвършенстване на пътната и уличната мрежа и регулиране на интензивността и състава на транспортните потоци;

3. рационално взаимно разположение между обекти - източници на шум, и сгради с друго предназначение;

4. предложения за изнасяне на шумни производства извън населените места;

5. екраниране на източниците на шума чрез изкуствени съоръжения, земни насипи, озеленени ивици, нежилищни сгради и др.

(8) Териториалноустройствените и градоустройствените мероприятия за намаляване на интензитета на електромагнитните полета са:

1. прокарване на линейните елементи на техническата инфраструктура в инфраструктурни коридори по подходящи трасета с минимални екологични последици;

2. определяне на хигиеннозащитни зони около източниците на електромагнитни излъчвания;

3. озеленяване и екраниране на съоръженията.

(9) За намаляване на топлинното замърсяване на водните течения от източниците на термично излъчване (АЕЦ, ТЕЦ и др.) се предвижда изолиране на охлаждащите води до нормализиране на температурата им.

(10) Териториалноустройствените и градоустройствените мероприятия за защита на околната среда от радиационно замърсяване се определят в съответствие с действащите нормативни актове.

Чл.32.(1) При изменение на териториалноустройствени, общи и подробни (най-малко за един квартал) градоустройствени планове се извършват екологични проучвания, обхващащи анализ и оценка на отделните природни ресурси и условия и комплексна оценка на екологичното състояние на територията.

(2) Предлаганите коригиращи мероприятия задължително се подлагат на екологична експертиза съгласно чл.31.
ДРУГИ
ЗАКОН ЗА ОТГОВОРНОСТТА ЗА ПРЕДОТВРАТЯВАНЕ И ОТСТРАНЯВАНЕ НА ЕКОЛОГИЧНИ ЩЕТИ

(Обн., ДВ, бр.43 от 29.04.2008 г.)

Чл.12. Областните управители:

1. подпомагат компетентните органи по чл.6, т.2 - 4 в рамките на своите правомощия да установят оператора, предизвикал непосредствена заплаха за възникване на екологични щети или причинил екологични щети;

2. определят длъжностните лица за участие в проверки на място в случаи на възникнала непосредствена заплаха или причинени екологични щети на територията на областта;

3. уведомяват кмета на общината, на чиято територия са причинени екологични щети;

Чл.29.(1) Компетентният орган по чл.6, т.2 - 4 или оправомощено от него длъжностно лице в срок 30 дни от получаване на предложението по чл.26, ал.3 с проект на заповед определя оздравителните мерки, които операторът е длъжен да осъществи.

(2) Компетентният орган по чл.6, т.2 - 4 уведомява писмено за проекта на заповед по ал.1 областния управител на областта, на чиято територия са причинени екологичните щети, и го обявява на интернет страницата си в срок три дни от съставянето му. Обявата съдържа и покана към обществеността да представи своите препоръки и становища. Компетентният орган по чл.6, т.2 - 4 поставя на видно място в административната си сграда проекта на заповедта по ал.1.

(3) Областният управител уведомява писмено за проекта на заповед по ал.1 кмета на общината, на чиято територия са причинени екологични щети, който я публикува на интернет страницата на общината.

Чл.31.(1) В срок 14 дни от получаването на доклада по чл.30 съответният

компетентен орган по чл.6, т.2 - 4 или оправомощено от него длъжностно лице прави оценка

на пълнотата на предоставената в него информация и определя с проект на заповед

оздравителните мерки, които да бъдат изпълнени от оператора.

(2) При констатирани пропуски органът по ал.1 връща на оператора доклада за

допълване в срок 30 дни.

(3) В срок три дни от изтичане на срока по ал.1 или 2 компетентният орган по чл.6, т.2 - 4 уведомява писмено за проекта на заповед по ал.1 областния управител на областта, на чиято територия са причинени екологичните щети, и го обявява на интернет страницата си. Обявата съдържа покана към обществеността да представи своите препоръки и становища в срок 14 дни. Компетентният орган по чл.6, т.2 - 4 поставя на видно място в административната си сграда проекта на заповед по ал.1.

(4) Областният управител уведомява писмено за проекта на заповед по ал.1 кмета на общината, на чиято територия са причинени екологични щети.

ЗАКОН ЗА УПРАВЛЕНИЕ ПРИ КРИЗИ

(Обн., ДВ, бр.19 от 1.03.2005 г., изм., бр.17 от 24.02.2006 г., в сила от 1.05.2006 г., бр.30 от 11.04.2006 г., в сила от 12.07.2006 г., изм. и доп., бр.102 от 19.12.2006 г., изм., бр.11 от 2.02.2007 г., бр.41 от 22.05.2007 г., доп., бр.78 от 28.09.2007 г.)

Чл.18. Общинският съвет приема план за управление при кризи.

Чл.19. Кметът на община:

1. организира и ръководи управлението при кризи в общината;

2. (отм.-ДВ, бр.102 от 2006 г.);

3. (изм.-ДВ, бр.102 от 2006 г.) организира и ръководи силите за реагиране при кризи и средствата за предотвратяване и овладяване на кризи на територията на общината;

4. (отм.-ДВ, бр.102 от 2006 г.);

5. осъществява мероприятията по мобилизацията на гражданските ресурси при кризи;

6. предлага на общинския съвет да приеме план за управление при кризи и предоставя данни за изготвянето на областния план за управление при кризи;

7. (изм.-ДВ, бр.102 от 2006 г.) организира разработването и утвърждава Програма за защита на критичната инфраструктура за общината; организира в рамките на общината прилагането на мерките от Годишния национален план за защита на критичната инфраструктура;

10. (изм.-ДВ, бр.102 от 2006 г.) създава организация за оповестяване при криза на територията на общината;

11. създава и поддържа:

а) общински регистър на силите за реагиране при кризи;

б) (изм.-ДВ, бр.102 от 2006 г.) общински регистър на обектите и системите от критичната инфраструктура;

12. организира и отговаря за обучението на общинската администрация и населението за действия при кризи;

13. (доп.-ДВ, бр.102 от 2006 г.) планира финансовите средства за дейностите по управление при кризи в бюджета на общината;

14. (изм.-ДВ, бр.102 от 2006 г.) представя на областния управител ежегоден доклад за готовността на общината за действия при кризи;

15. (нова-ДВ, бр.102 от 2006 г.) предоставя на областния управител данни за регистрите по чл.16, т.11.

Чл.20.(1) Дейността на кмета по този закон се подпомага от общински съвет по сигурност и управление при кризи, наричан по-нататък "съвета".

(2) Съветът се състои от председател - кмета на общината, и членове - заместник-кметовете, началника на звеното за управление при кризи, представител на областната дирекция "Гражданска защита" и представители на териториалните звена на централната администрация на изпълнителната власт.

(3) Поименният състав и редът за работа на съвета се определят със заповед на кмета на общината.

Чл.61(1) Мерките, предвидени във връзка с управлението при кризи, се финансират от общинския бюджет, но също така и от държавния бюджет и от други средства.

Допълнителни разпоредби

9. (Изм.-ДВ, бр.102 от 2006 г.) "Защита на критичната инфраструктура" са програмите, дейностите и съвместните инициативи, прилагани от централните и териториалните органи на изпълнителната власт, от органите на местното самоуправление и от юридическите лица и едноличните търговци по чл.10, т.11.
ЕКОЛОГИЧНА ОЦЕНКА НА ПЛАНОВЕ И ПРОГРАМИ
ЗАКОН ЗА ОПАЗВАНЕ НА ОКОЛНАТА СРЕДА

(Обн., ДВ, бр.91 от 25.09.2002 г., изм. и доп., бр.52 от 6.06.2008 г.)

Чл.81.(1) Екологична оценка и оценка на въздействието върху околната среда се извършват на планове, програми и инвестиционни предложения за строителство, дейности и технологии или техни изменения, при чието осъществяване

1.(в сила от 1.07.2004 са възможни значителни въздействия върху околната среда, както следва: г.-ДВ, бр.91 от 2002 г., доп., бр.77 от 2005 г.) екологична оценка се извършва на планове и програми, които са в процес на изготвяне и/или одобряване от централни и териториални органи на изпълнителната власт, органи на местното самоуправление и Народното събрание;

(2) С екологичната оценка и ОВОС се цели интегриране на предвижданията по отношение на околната среда в процеса на развитие като цяло и въвеждане принципа на устойчиво развитие в съответствие с чл.3 и 9.

(3)(В сила от 1.07.2004 г.) Екологична оценка на планове и програми се извършва едновременно с изготвянето им, като се вземат предвид техните цели, териториалният обхват и степента на подробност, така че да се идентифицират, опишат и оценят по подходящ начин възможните въздействия от прилагането на инвестиционните предложения, които тези планове и програми включват.

Чл.82.(1)(В сила от 1.07.2004 г.) Оценката по чл.81, ал.1, т.1 се съвместява изцяло с действащите процедури за изготвяне и одобряване на планове и програми.

(2)(Изм.-ДВ, бр.77 от 2005 г.) Оценката по чл.81, ал.1, т.2 може да се съвместява изцяло при изработване на предварителните (прединвестиционните) проучвания или заданието за проектиране, като се извършва преди акта на най-ранното одобряване по реда на специален закон, с което се определят същността, мястото и капацитетът на инвестиционното предложение.

(4)(В сила от 1.07.2004 г.) Екологичната оценка на планове и програми завършва със становище на министъра на околната среда и водите или на директора на съответната РИОСВ, чиято форма и съдържание се определят с наредбата по чл.90. Органите, отговорни за одобряване и прилагане на плана или програмата, се съобразяват със становището.

Чл.83.(1)(Изм.-ДВ, бр.77 от 2005 г.) Оценките по чл.81, ал.1 се възлагат на колектив от регистрирани експерти - български и чуждестранни физически лица, с ръководител, които трябва да декларират, че не са лично заинтересувани от реализацията на инвестиционните предложения.

(2)(Изм.-ДВ, бр.77 от 2005 г.) Оценката се възлага на експертите от възложителя на плана или програмата, или от възложителя на предложението по чл.81, ал.1, т.2.
(3) Експертите дават заключение, ръководейки се от принципите за намаляване на риска за човешкото здраве и осигуряване на устойчиво развитие съобразно действащите в страната норми за качество на околната среда.

Чл.84.(1) Министърът на околната среда и водите или директорът на съответната РИОСВ е компетентният орган за издаване на становище по екологична оценка на планове и програми съгласно чл.82, ал.4.

(2) Становището по ал.1 се основава на доклада за екологична оценка, изработен от регистрирани експерти.

Чл.85.(1) (Изм.-ДВ, бр.77 от 2005 г., бр.41 от 2007 г.) Екологичната оценка е задължителна за планове и програми в областите селско стопанство, горско стопанство, рибарство, транспорт, енергетика, управление на отпадъците, управление на водните ресурси и промишленост, включително добив на подземни богатства, електронни съобщения, туризъм, устройствено планиране и земеползване, когато тези планове и програми очертават рамката за бъдещото развитие на инвестиционни предложения по приложения №1 и 2.

(2)(Изм.-ДВ, бр.77 от 2005 г.) Планове и програми по ал.1 на местно равнище за малки територии и изменения на планове и програми по ал.1 се оценяват, когато при прилагането им се предполагат значителни въздействия върху околната среда.

(4)(Изм. и доп.-ДВ, бр.77 от 2005 г.) Министърът на околната среда и водите или директорът на съответната РИОСВ преценява с решение необходимостта от екологичната оценка за предложен план и програма или за тяхно изменение съгласно процедурата, определена с наредбата по чл.90, съобразно следните критерии за определяне значимостта на въздействието им:

1. характеристиките на плановете и програмите по отношение на:

а) степента, до която планът или програмата определя рамката за инвестиционни предложения и други дейности според тяхното местоположение, характер, мащабност и експлоатационни условия или съобразно предвижданията им за разпределението на ресурсите;

б) (изм.-ДВ, бр.52 от 2008 г.) значението на плана или програмата за интегрирането на екологичните съображения особено с оглед насърчаването на устойчиво развитие;

в) (нова-ДВ, бр.52 от 2008 г.) екологични проблеми от значение за плана или програмата;

г) (нова-ДВ, бр.52 от 2008 г.) значението на плана или програмата за изпълнението на общностното законодателство в областта на околната среда;

2. (изм.-ДВ, бр.52 от 2008 г.) характеристиките на последствията и на територията, която е вероятно да бъде засегната по отношение на: вероятност, продължителност, честота, обратимост и кумулативен характер на предполагаемите въздействия; потенциално трансгранично въздействие, потенциален ефект и риск за здравето на хората или за околната среда, включително вследствие на аварии, размер и пространствен обхват на последствията (географски район и брой на населението, които е вероятно да бъдат засегнати), ценност и уязвимост на засегнатата територия (вследствие на особени естествени характеристики или културно-историческото наследство; превишение на стандарти за качество на околната среда или пределни стойности; интензивно земеползване), въздействие върху райони или ландшафти, които имат признат национален, общностен или международен статут на защита;

3.(доп.-ДВ, бр.52 от 2008 г.) степента, до която планът или програмата влияе върху други планове и програми, включително тези в дадена йерархия.

(5)(Изм.-ДВ, бр.77 от 2005 г.) Мотивирано решение по ал. 4 се издава в срок до два месеца от внасянето на искане от възложителя на плана или програмата в зависимост от спецификата и сложността им и се обявява публично.

(6)(Нова-ДВ, бр.77 от 2005 г.) Плановете и програмите, за които извършването на екологична оценка е задължително и за които се преценява необходимостта от екологична оценка, се определят с наредбата по чл.90.

Чл.86.(1)(Изм.-ДВ, бр.77 от 2005 г.) Екологичната оценка се възлага при условията и по реда на чл.83, ал.1 - 3 след обявяване на решението по чл.85, ал.4.
(2)Докладът за екологичната оценка включва информация, съответстваща на степента на подробност на плана и програмата и използваните методи за оценка.
(3) Докладът за екологична оценка задължително съдържа:

1.(доп.-ДВ, бр.52 от 2008 г.) описанието на съдържанието на основните цели на плана или програмата и връзката с други съотносими планове и програми;

2.(доп.-ДВ, бр.77 от 2005 г., изм., бр.52 от 2008 г.) съответни аспекти на текущото състояние на околната среда и евентуално развитие без прилагането на плана или програмата;

3. (изм.-ДВ, бр. 52 от 2008 г.) характеристиките на околната среда за територии, които вероятно ще бъдат значително засегнати;

4.(доп.-ДВ, бр.52 от 2008 г.) съществуващите екологични проблеми, установени на различно ниво, имащи отношение към плана или програмата, включително отнасящите се до райони с особено екологично значение, като защитените зони по Закона за биологичното разнообразие;

5. целите на опазване на околната среда на национално и международно равнище, имащи отношение към плана и програмата, и начинът, по който тези цели и всички екологични съображения са взети под внимание по време на изготвянето на плана или програмата;

6.(доп.-ДВ, бр.77 от 2005 г., изм., бр.52 от 2008 г.) вероятни значителни въздействия върху околната среда, включително биологично разнообразие, население, човешко здраве, фауна, флора, почви, води, въздух, климатични фактори, материални активи, културно-историческо наследство, включително архитектурно и археологическо наследство, ландшафт и връзките между тях; тези въздействия трябва да включват вторични, кумулативни, едновременни, краткосрочни, средносрочни и дългосрочни, постоянни и временни, положителни и отрицателни последици;

7.(изм.-ДВ, бр.52 от 2008 г.) мерките, които са предвидени за предотвратяване, намаляване и възможно най-пълно компенсиране на неблагоприятните последствия от осъществяването на плана или програмата върху околната среда;

8.(изм.-ДВ, бр.52 от 2008 г.) описание на мотивите за избор на разгледаните алтернативи и на методите на извършване на екологична оценка, включително трудностите при събиране на необходимата за това информация, като технически недостатъци и липса на ноу-хау;

9. описание на необходимите мерки във връзка с наблюдението по време на прилагането на плана или програмата;

10. нетехническо резюме на екологичната оценка.

(4)(Нова-ДВ, бр.77 от 2005 г.) При спазване на ал.1, 2 и 3 екологична оценка не се възлага като самостоятелен доклад, когато по реда на специален закон се изисква подобна оценка да бъде част от плана или програмата, както и когато планът или програмата се изготвя и/или одобрява от органите по чл.84,ал.1.

Чл.87.(1) Възложителят на плана или програмата:

1. осигурява необходимата подкрепа на регистрираните експерти за провеждане на консултации със заинтересуваните и засегнатите органи, особено с отговорните за подготовката и прилагането на плана или програмата, които са предмет на екологичната оценка;

2. организира консултации с обществеността и със заинтересувани лица, засегнати от прилагането на плана или програмата;

3. изпраща копие от плана или програмата и от доклада по чл.86, ал.2 на всяка държава, която има вероятност да бъде засегната от прилагането на плана или програмата, които са предмет на екологична оценка;

4. организира консултации с държавата, за която има вероятност да бъде засегната.

(2) Резултатите от консултациите се отразяват в доклада за екологична оценка и се вземат предвид в становището на министъра на околната среда и водите или на директора на съответната РИОСВ.

Чл.88.(1) Становището по чл.82, ал.4 и мотивите към него задължително включват обосновка на заключението за предпочитаната алтернатива от гледна точка на околната среда и мерките по чл.89, които следва да се предприемат.

(2)(Доп.-ДВ, бр.77 от 2005 г.) До становището по ал.1 се осигурява достъп на обществеността, засегнатите и заинтересуваните страни и всяка държава, за която има вероятност да бъде засегната от прилагането на плана или програмата по ред, определен с наредбата по чл.90, ал.1.

Чл.89. Мерките за наблюдение и контрол при прилагането на плана или програмата се съгласуват между министъра на околната среда и водите или директора на съответната РИОСВ и органа, отговорен за прилагането на плана или програмата.

Чл.90.(1) (Изм.-ДВ, бр.77 от 2005 г.) Условията и редът за извършване на екологична оценка се определят с наредба на Министерския съвет.

(2) В наредбата по ал.1 се определят и съответните изисквания към:

1. (изм.-ДВ, бр.77 от 2005 г.) преценяването на необходимостта и обхвата на екологичната оценка на възможните въздействия от прилагането на плана или програмата, както и към начина за публично обявяване на решението по чл.85, ал.4;

2. задълженията на органите, възлагащи или прилагащи плана или програмата, които са предмет на екологична оценка;

3. обхвата, съдържанието и формата на доклада за екологичната оценка;

4. сроковете, условията и реда за извършване на консултации с обществеността и трети лица, за които има вероятност да бъдат засегнати от плана или от програмата;

5. формата и съдържанието на становището на министъра на околната среда и водите или на директора на съответната РИОСВ;

6. условията за включване в становището на министъра на околната среда и водите или на директора на съответната РИОСВ на резултатите от консултациите по т.4;

7. наблюдението и контрола на изпълнението на условията, определени в становището на министъра на околната среда и водите или директора на съответната регионална инспекция по околната среда и водите, в процеса на прилагане на плана или програмата;

8. наблюдението и контрола на въздействията върху околната среда при прилагане на плана или програмата с цел предприемането на мерки за предотвратяване или намаляване на екологичните щети в резултат на това прилагане.

Чл.91.(1) Екологичната оценка на плана или програмата се извършва независимо от ОВОС по раздел III от тази глава.

(2)(Нова-ДВ, бр.77 от 2005 г.) Когато за инвестиционно предложение, включено в приложение №1 или №2, се изисква и изготвянето на самостоятелен план или програма по чл.85, ал.1 и 2, компетентният орган по околна среда може по искане на възложителя или по своя преценка да допусне извършването само на една от оценките по глава шеста.

(3) (Предишна ал.2-ДВ, бр.77 от 2005 г.) Събраната информация, направените анализи при подготовката на екологичната оценка на планове и програми и становището на министъра или на директора на РИОСВ се ползват при изработване на докладите и постановяване на решенията на ОВОС за инвестиционни предложения по приложения №1 и 2.

§10.(1) В срок до една година от влизането в сила на закона кметовете на общините разработват програмите по чл.79, ал.1.

(2) Член 81, ал.1, т.1 и ал.3, чл.82, ал.1 и 4 и раздел II на глава шеста влизат в сила от 1 юли 2004 г.

НАРЕДБА ЗА УСЛОВИЯТА И РЕДА ЗА ИЗВЪРШВАНЕ НА ЕКОЛОГИЧНА ОЦЕНКА НА ПЛАНОВЕ И ПРОГРАМИ (ЗАГЛ. ИЗМ. - ДВ, БР. 3 ОТ 2006 Г.)

(Приета с ПМС №139 от 24.06.2004 г., обн., ДВ, бр.57 от 2.07.2004 г., в сила от 1.07.2004 г.,изм. и доп., бр.3 от 10.01.2006 г.)

Чл.2.(1)(Изм.-ДВ, бр.3 от 2006 г.) Извършването на ЕО е задължително за плановете и програмите, които се изискват по чл.85, ал.1 от Закона за опазване на околната среда (ЗООС) съгласно приложение №1.

(2) Необходимостта от ЕО се преценява по реда на глава втора за:

1. (изм.-ДВ, бр.3 от 2006 г.) планове и програми и техните изменения съгласно приложение № 2, които очертават рамката за бъдещо развитие на инвестиционни предложения по приложение №1 към чл.92, т.1 и приложение №2 към чл.93, ал.1, т.1 и 2 ЗООС;

2. планове и програми по приложение №1 на местно равнище за малки територии;

3. измененията на планове и програми по приложение №1;

4. планове и програми извън приложения №1 и 2, когато се предполага значително въздействие върху околната среда при прилагането им.

Чл.4. Компетентни органи за ЕО на планове и програми са:

1. за плановете и програмите, одобрявани от централните органи на изпълнителната власт и от Народното събрание - министърът на околната среда и водите;

2. за плановете и програмите, одобрявани от териториалните органи на изпълнителната власт или от общинския съвет - директорът на съответната регионална инспекция по околната среда и водите (РИОСВ) или министърът на околната среда и водите в обхвата на тяхната компетентност, определена съгласно чл.10, ал.2 ЗООС или по съответния специален закон.

Чл.5.(1) При упражняване на правомощията си по ЕО органите по чл.4 се подпомагат от:

1. Междуведомствена комисия, наричана по-нататък "комисията" - специализиран състав на Висшия експертен екологичен съвет (ВЕЕС) към министъра на околната среда и водите;

2. екологичен експертен съвет (ЕЕС) към РИОСВ.

(2) (Доп.-ДВ, бр.3 от 2006 г.) В състава на комисията и на експертните съвети по ал.1 освен представители на Министерството на околната среда и водите (МОСВ) задължително се включват представители на Министерството на здравеопазването, на Министерството на земеделието и храните и на Министерството на регионалното развитие и благоустройството и/или регионалните им структури.

Чл.8.(1) За преценяване на необходимостта от ЕО възложителят на плана/програмата внася писмено искане до компетентния орган по чл.4, което съдържа:

1. информация за възложителя (орган или оправомощено по закон трето лице): име, пълен пощенски адрес, лице за връзка - телефон, факс и адрес за електронна поща;

2. обща информация за предложения план/програма:

а) основание за изготвяне на плана/програмата - нормативен или административен акт;

б) период на действие и етапи на изпълнение на плана/програмата;

в) териториален обхват (национален, регионален, областен, общински, за по-малки територии) с посочване на съответните области и общини;

г) засегнати елементи на Националната екологична мрежа (НЕМ);

д) основни цели на плана/програмата;

е) финансиране на плана/програмата (например държавния и общинския бюджет, международни програми, финансови институции);

ж) срокове и етапи на изготвянето на плана или програмата и наличие на изискване за обществено обсъждане или друга процедурна форма за участие на обществеността;

3. орган, отговорен за прилагането на плана/програмата.

(2) Към искането по ал. 1 се прилагат:

1. характеристика на плана/програмата относно:

а) (изм.-ДВ, бр.3 от 2006 г.) инвестиционните предложения по приложение №1 към чл.92, т.1 и приложение №2 към чл.93, ал.1, т.1 и 2 ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия;

б) мястото на предлагания план/програма в цялостния процес или йерархия на планиране, степен на подробност на предвижданията;

2. обосновка на конкретната необходимост от изготвянето на плана/програмата; 3. информация за планове и програми и инвестиционни предложения, свързани с предложения план/програма, включително и за извършени ЕО или оценка на въздействието върху околната среда (ОВОС);

4. характеристики на засегнатата територия и на очакваните въздействия върху околната среда;

5. карта или друг актуален графичен материал на засегнатата територия, таблици, схеми, снимки и други - по преценка на възложителя, приложения.

(3) За преценяване на необходимостта от ЕО на планове/програми с нормативно изискваща се екологична част се внася и задание за тяхното изработване в обхват съгласно Закона за устройство на територията или съответния друг специален нормативен или административен акт. За устройствените схеми и планове не се прилага информацията по ал.2, т.1, буква "а".

(4) Когато възложителят има и качеството на компетентен орган по чл.4, писменото искане се внася от ръководителя на отговорното за разработването на плана/програмата структурно звено в администрацията.

Чл.12.(1)(Изм.-ДВ, бр.3 от 2006 г.) Компетентният орган в 14-дневен срок разглежда искането по чл. 8 и приложенията към него и уточнява приложимата процедура по чл.3, ал.1 за всеки конкретен случай.

(2) При установени непълноти, пропуски и неточност в искането или в представената документация от възложителя се изисква писмено да отстрани допуснатите неточности и/или да предостави допълнителна информация в определен срок.

(3) В случай че неточностите не бъдат отстранени и/или не бъде предоставена допълнителна информация в срока по ал.2, процедурата по разглеждане на искането се прекратява, а подадените документи се връщат на възложителя на плана.

(4) Времето, определено за отстраняване на непълнотите и неточностите в документацията, не се включва в срока за произнасяне по чл.85, ал.5 ЗООС.

Чл.13.(1)(Изм.-ДВ, бр.3 от 2006 г.) Компетентният орган по чл.4 изпраща представената с искането документация по чл.8 за становище от специализираните компетентни органи на Министерството на здравеопазването и при необходимост – на общинските органи и на други специализирани органи, като определя срок за отговор 30 дни.

(2) В случай че в срока по ал.1 не постъпи становище от съответния орган, се приема, че няма възражения, бележки и предложения по документацията.

Чл.14.(1) Компетентният орган по чл.4 преценява необходимостта от извършване на ЕО, като определя степента на значимост на въздействието върху околната среда и човешкото здраве въз основа на:

1. представената от възложителя информация по чл.8;

2. критериите по чл.85, ал.4 ЗООС;

3. становищата по чл.13.

(2)(Изм.-ДВ, бр.3 от 2006 г.) В срока по чл.85, ал.5 ЗООС органът по чл.4 се произнася с решение за преценяване на необходимостта от извършване на ЕО, която съдържа:

1. данните за възложителя и за предложения план или програма;

2. мотиви;

3. заключение.

(3)(Изм.-ДВ, бр.3 от 2006 г.) При решение да не се извършва ЕО за съответния план или програма компетентният орган по чл.4 излага в мотивите на решението основания за заключението, че при прилагането на плана или програмата не се предполага значително въздействие върху околната среда.

(4)(Нова-ДВ, бр.3 от 2006 г.) При решение да се извърши ЕО за съответния план или програма компетентният орган по чл.4 може да постави изисквания към обхвата на оценката, с които възложителят трябва да се съобрази.

Чл.15. (Изм. - ДВ, бр.3 от 2006 г.) В срок 7 дни от произнасянето си по чл.14, ал.2 компетентният орган:

1.(изм. - ДВ, бр.3 от 2006 г.) предоставя решението на възложителя на плана/програмата със задължение за обявяването му в 3-дневен срок от получаването чрез страницата на възложителя в интернет и/или по друг подходящ начин, включително по начина за обявяване на заданието за плана/програмата, предвиден в съответния специален закон (обнародване, публикуване в официален бюлетин и пр.);

2.(изм.-ДВ, бр.3 от 2006 г.) предоставя информация за решението и за достъпа до него чрез поставяне на съобщение на страницата на МОСВ и/или РИОСВ в интернет и в сградата си.

Чл.16.(1) Докладът за ЕО или екологичната част на плана/програмата се възлага за разработване от експерти, регистрирани по реда на чл.83, ал.9 ЗООС.

(2) Експертите по ал.1 представят декларация по чл.83, ал.1 ЗООС.
(3) Експертите по ал.1 не са лично заинтересувани, когато:

1. не са възложител на плана/програмата;

2. не са свързани лица по смисъла на §1 от допълнителните разпоредби на Търговския закон или не са в трудово, гражданско или служебно правоотношение с възложителя на плана или програмата;

3. не са в трудово, гражданско или служебно правоотношение с компетентните органи по чл.10 ЗООС;

4. не са членове на комисията/експертния екологичен съвет по чл.5 или на ВЕЕС по чл.12, ал.1, т.1 ЗООС.

(4) Ръководителят на експертите е отговорен за:

1. определянето на състава от експерти, необходими за извършването на ЕО, предвид спецификата на плана или програмата и условията на средата;

2. съобразяването със схема, предложена от възложителя, за съвместяване на процеса на планиране и основните процедурни етапи на ЕО съгласно чл.3, ал.1, в т.ч. за взаимодействие на екипите по разработване на проекта за плана/програмата и на доклада за ЕО/екологичната част;

3. (изм.-ДВ, бр.3 от 2006 г.) пълнотата и достоверността на използваната информация за ЕО и избора на методи за ЕО;

4. отразяването на резултатите от консултациите;

5. обективността на заключението в доклада за ЕО/екологичната част на плана/програмата;

6. качеството на цялостния доклад за ЕО.

(5) Отговорността за пълнотата, достоверността, обективността и качеството на отделните раздели на доклада за ЕО се носи от експерта, разработил съответния раздел.

Чл.17.(1) Докладът за ЕО се оформя като единен документ, който включва:

1. (изм.-ДВ, бр.3 от 2006 г.) съдържателна част съгласно изискванията на чл.86, ал.3 ЗООС;

2. списък на източниците на информация на използваните методи за оценка и прогноза на въздействието върху околната среда с посочване на източника, в който са публикувани;

3. списък с експертите и ръководителя, изготвили доклада за ЕО, в който всеки удостоверява с полагане на подпис разработените от него раздели на доклада;

4. копия от удостоверенията за вписване в регистъра на МОСВ по чл.83, ал.4 ЗООС;

5. декларации по чл.16, ал.2;

6. справка за проведени консултации и за изразените при консултациите мнения и предложения, както и за начина на отразяването им.

(2) В справката по ал.1, т.6 възложителят на доклада за ЕО и регистрираните експерти описват приетите или неприетите бележки, препоръки или предложения и прилагат съставените за резултатите от консултациите документи (протоколи, становища, анкети др.).

(3) Като отделно самостоятелно приложение към доклада за ЕО се изготвя нетехническо резюме на достъпен за обществеността език в обем, не по-малък от 10 на сто от обема на доклада. Освен текстовата част резюмето съдържа необходимите нагледни материали (карти, снимки, схеми).

(4)(Нова-ДВ, бр.3 от 2006 г.) Докладът за ЕО трябва да включва информация, която може да бъде изисквана основателно, като се имат предвид: съвременните познания и методи на оценка; съдържанието и детайлността на плана или програмата; етапът, на който е планът или програмата в процеса на одобряване; извършените оценки на друго ниво на планиране, които имат отношение към предвижданията в плана или програмата.

Чл.19.(1)(Доп.-ДВ, бр.3 от 2006 г.) Възложителят организира консултации с обществеността, заинтересуваните органи и трети лица, които има вероятност да бъдат засегнати от плана или програмата през различните фази на подготовка на плана или програмата, съответно на ЕО.

(2) Органите по чл.4 осигуряват консултациите по ал.1, когато са едновременно и възложител на плана/програмата.

(3)(Изм.-ДВ, бр.3 от 2006 г.) Консултациите се провеждат по схема, разработена от възложителя.

(4) Консултациите с обществеността, заинтересуваните органи и трети лица се извършват и по реда, предвиден за съгласуване на проекта на нормативния или индивидуалния административен акт, с който планът или програмата се одобрява.

Чл.19а.(Нов-ДВ, бр.3 от 2006 г.) Възложителят и/или експертите, на които е възложено да изготвят доклада за ЕО/екологичната част към плана или програмата, провеждат консултации за определяне обхвата на оценката с компетентните органи по чл.4 и с други специализирани ведомства.

Чл.20.(1)(Доп.-ДВ, бр.3 от 2006 г.) Консултациите по изготвения доклад за ЕО/екологичната част към плана или програмата включват:

1. публикуване на съобщение за провеждане на консултации, което съдържа:

а) информацията по чл.8, ал.1, както и информация за одобряващите и прилагащите плана/програмата органи;

б) място с публичен достъп и време за запознаване с проекта за плана/ програмата, доклада за ЕО и материалите към него;

в) срок за изразяване на становище, който не може да бъде по-кратък от 14 дни;

г) начин на изразяване на становище, който не може да бъде само чрез интернет или други електронни средства;

2. осигуряване на:

а) достъп и достатъчна техническа възможност за запознаване с материалите по доклада за ЕО, с проекта на плана/програмата и с нагледните материали по всяка от оценяваните алтернативи;

б) регистриран експерт или лице с необходимата квалификация от планиращия екип, отговорно да предоставя допълнителни устни разяснения на място;

в) приемането на изразените в срок становища.

(2) (Доп.-ДВ, бр.3 от 2006 г.) Консултациите с обществеността, заинтересуваните органи и трети лица могат да се извършват и по един или няколко от следните начини:

1. изпращане на съобщения до централните и териториалните органи на изпълнителната власт и до общинските съвети;

2. изготвяне и разпространение на дипляна или брошура с кратка информация за плана/програмата;

3. организиране на експертни или обществени групи по обхвата на оценката;

4. изпращане по пощата или чрез интернет на мнения, предложения, становища и препоръки до колектива по доклада за ЕО и до възложителя;

5. обществени обсъждания.

(3)(Нова-ДВ, бр.3 от 2006 г.) Възложителят провежда консултации по доклада за ЕО или по екологичната част на плана или програмата и с компетентните органи по чл. 4, като им предоставя документацията за становище в срока по ал.1, т.1, буква "в".

(4)(Предишна ал.3-ДВ, бр. 3 от 2006 г.) Съобщението по ал.1, т.1 се разпространява чрез страницата на възложителя в интернет и/или по друг общодостъпен начин.

Чл.21.(1) Обществено обсъждане на доклада за ЕО е задължително в случаите, когато:

1. се изисква за проекта на плана или програмата съгласно специален закон;

2. са постъпили повече от две мотивирани негативни становища или предложения за алтернативи, отразени в доклада за ЕО или при провеждане на консултациите.

(2) Общественото обсъждане се провежда в следната последователност:

1. възложителят уведомява писмено органа по чл.4, както и органите, участвали в консултациите, за наличието на обстоятелствата по ал.1, като определя мястото, датата и часа за провеждане на срещата за общественото обсъждане;

2. възложителят уведомява писмено лицата, представили становище по ал.1, т.2, и по своя преценка може да уведоми писмено и други лица, органи и организации за срещата за обществено обсъждане;

3. срещата за общественото обсъждане се провежда най-рано 7 дни от уведомяването по т.1 и се ръководи от възложителя или от упълномощено от него длъжностно лице;

4. възложителят осигурява присъствието на срещата на ръководителя и на независимите експерти, като те запознават накратко присъстващите с плана или програмата и съответно с резултатите от извършената ЕО;

5. за общественото обсъждане се води протокол от лице, определено от възложителя; протоколът се подписва от представителя на възложителя и от протоколиста и към него се прилагат писмените становища, предоставени предварително или по време на обсъждането;

6. лицето по т.5 предоставя материалите с резултатите от общественото обсъждане на възложителя в срок 3 дни от датата на срещата.

Чл.22. Когато в резултат на консултациите е необходимо да бъдат разгледани и оценени други алтернативи, мнения или предложения към плана или програмата, възложителят възлага допълване на доклада за ЕО или преценява необходимостта от продължаване на консултациите, включително организиране на ново обществено обсъждане по реда на чл.21, ал.2.

Чл.23.(1) Възложителят внася искане за издаване на становище по ЕО до компетентния орган по чл.4, към което прилага:

1. доклада за ЕО и нетехническо резюме - в 3 екземпляра на хартиен и електронен носител;

2. документация за резултатите от консултациите с обществеността и със заинтересувани и засегнати органи и лица.

(2) В случаите по чл.3, ал.3 възложителят внася искане, придружено с копие на екологичната част от плана/програмата.

(3) Искането по ал.1, което не е оформено или комплектувано съобразно изискванията, се връща на вносителя в срок 7 дни със съответните указания.

(4) Възложителят е длъжен да предостави на представители на компетентния орган по чл.4 достъп до проекта на плана/програмата и до съпътстващата го документация, включително до резултатите от консултациите с обществеността.

Чл.24.(1) В срок 7 дни от внасяне на искането по чл.23, ал.1 органът по чл.4 въз основа на комплектуваната документация предлага мерки относно наблюдението и контрола при прилагането на плана или програмата.

(2) Органът по чл.4 изпраща на възложителя и на органа, отговорен за прилагането на плана/програмата, предложените мерки по ал.1 и определя срок не по-кратък от 7 дни за съгласуването им.

(3) Когато в определения срок по ал.2 не постъпи отговор, се счита, че няма възражения и мерките са приети като условие за прилагането на плана/програмата.

Чл.25.(1) В срок 30 дни от внасяне на искането по чл.23, ал.1 компетентният орган по чл.4 издава становище въз основа на решение на комисията/експертния екологичен съвет по чл.5, ал.1.

(2) За вземане на решение по ал.1 комисията/експертният съвет преценява документацията по чл.23, ал.1 и 2 за съответствие с изискванията за:

1. структура и съдържание на доклада за ЕО по чл.86, ал.3 ЗООС;

2. формата на доклада, включително на необходимите приложения;

3. достоверност и актуалност на източниците на изходни данни;

4. разглеждане на разумни алтернативи, включително "нулева" алтернатива, за постигане на основните цели на плана/програмата;

5. сходимост на целите и мерките на плана/програмата с основните цели и приоритети на Националната стратегия за околна среда и с общинските програми за околна среда на засегнатите общини;

6. организация за изработване на доклада за ЕО едновременно с плана или програмата;

7. отразяване на резултатите от консултациите в доклада за ЕО.

(3) (Нова-ДВ, бр.3 от 2006 г.) Когато при прегледа на документацията по ал.2 комисията или експертният екологичен съвет установи, че предоставената информация е непълна, неточна или че съществуват съмнения относно достоверността й, със свое решение изисква от възложителя да представи в определен срок допълнената и/или преработената информация.

(4) (Предишна ал.3-ДВ, бр.3 от 2006 г.) В решението по ал.1 комисията/експертният съвет включва мерките по чл.24, ал.1, съгласувани от възложителя и от органа, отговорен за прилагането на плана/програмата.

Чл.26.(1) Компетентният орган по чл.4 издава становище по ЕО, като:

1. съгласува плана/програмата, когато предвижданията на плана/програмата са в съответствие с нормативната уредба по околна среда и в резултат на провеждането на консултациите не са постъпили мотивирани възражения по законосъобразност;

2. не съгласува плана/програмата, когато предвижданията в тях не са в съответствие с нормативната уредба по околна среда и/или в доклада по ЕО са отразени мотивирани възражения срещу осъществяването или са постъпили мотивирани възражения по законосъобразност.

(2) Становището съдържа:

1. мотиви с обосновка на заключението за предпочитаната алтернатива от гледна точка на околната среда, включително предвид резултатите от консултациите със заинтересуваните органи и с обществеността;

2. мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на плана или програмата върху околната среда;

3. мерките за наблюдение и контрол при прилагането на плана или програмата, включително периодичност на изготвяне на доклад по контрола и наблюдението.

Чл.27.(1) Становището по ЕО се предоставя на възложителя в срок 5 дни от постановяването му и се оповестява заедно с плана/програмата чрез страницата на възложителя в интернет и/или по друг подходящ начин, включително по начина за обявяване на плана/програмата, предвиден в съответния специален закон.

(2)(Доп.-ДВ, бр.3 от 2006 г.) Компетентният орган осигурява достъп до съдържанието на становището по ЕО след постановяването му, включително чрез поставяне на съобщение в сградата си и на страницата си в интернет.

(3) Достъпът до доклада за ЕО/екологичната част на плана или програмата се осъществява по реда на глава втора от ЗООС.

Приложение №1 към чл.2, ал.1

Планове и програми, за които извършването на екологична оценка е задължително

(Област по чл.85, ал.1 ЗООС/нормативен акт/план или програма)

1. Селско стопанство

1.1. Закон за сдружения за напояване

• Стратегия за поливното земеделие

2. Горско стопанство

2.1. Закон за горите

• Национална стратегия за дългосрочно развитие на горите и горското стопанство в Република България

• Програма за ускорено залесяване на обезлесените и ерозиралите райони в страната чрез развитие на алтернативната трудова заетост

3. Рибарство

3.1. Закон за рибарството и аквакултурите

• Национална програма за рибарството и аквакултурите

4. Транспорт

4.1. Закон за пътищата

• Средносрочни и дългосрочни програми за развитие на пътната мрежа

4.2. Закон за железопътния транспорт

• Програма за развитието на железопътния транспорт и на железопътната инфраструктура

• Дългосрочна програма за развитието на железопътната инфраструктура и нейната безопасна и надеждна експлоатация, включително при кризисни ситуации (природни бедствия, терористични действия и военни конфликти)

5. Енергетика

5.1. Закон за енергетиката

• Енергийна стратегия на Република България

5.2. Закон за енергийната ефективност

• Национални дългосрочни програми по енергийна ефективност

6. Управление на отпадъците

6.1. Закон за управление на отпадъците

• Национална програма за управление на дейностите по отпадъците

7. Управление на водните ресурси

7.1. Закон за водите

• Национален водностопански план

• Планове за управление на речните басейни

8. Промишленост, включително добив на подземни богатства

8.1. Закон за подземните богатства

• Стратегия в областта на търсенето, проучването и добива на подземните богатства и опазването на земните недра на територията на Република България в континенталния шелф и в изключителната икономическа зона в Черно море

9. Далекосъобщения

9.1. Закон за далекосъобщенията

• Секторна политика, която съдържа стратегията, принципите и етапите на развитие в далекосъобщенията

10. Туризъм

10.1. Закон за туризма

• Стратегия за развитие на туризма

10.2. Национална стратегия за екотуризъм

11. Устройствено планиране и земеползване

11.1. Закон за устройство на територията

• Национална комплексна устройствена схема

• Районни устройствени схеми

• Общи устройствени планове

11.2. Закон за одобрение и приложение на общия градоустройствен план на София

• Общ устройствен план на София и Столичната община

11.3. Закон за регионалното развитие

• Национална оперативна програма за регионално развитие

• Регионални планове за развитие

Приложение №2 към чл.2, ал.2, т.1 (Изм.-ДВ, бр.3 от 2006 г.)

Планове или програми, за които се преценява необходимостта от екологична оценка

(Област по чл.85, ал.1 ЗООС/нормативен акт/план или програма)
1. Селско стопанство

1.1. Закон за собствеността и ползването на земеделските земи

• Планове за образуване на масиви за ползване на земеделски земи

1.2. Закон за опазване на земеделските земи

• Краткосрочни и дългосрочни програми за подобряване на продуктивните качества на земеделските земи и опазването им от ерозия, замърсяване, засоляване, окисляване и заблатяване

1.3. Закон за животновъдството

• Стратегия за развитие на животновъдството по подотрасли

1.4. Закон за сдружения за напояване

• План за напояване и разпределение на водата

• Програма за проектиране, основен ремонт и реконструкция на хидромелиоративната инфраструктура

1.5. Закон за виното и спиртните напитки

• Национална стратегия за развитие на лозарството и винарството в страната

1.6. Закон за тютюна и тютюневите изделия

• Национална стратегия за развитие на тютюнопроизводството

2. (Отм.-ДВ, бр.3 от 2006 г.)

2.1. (Отм.-ДВ, бр.3 от 2006 г.)

3. Транспорт

3.1. Закон за пътищата

• Програми за развитие и усъвършенстване на републиканските пътища
3.2. Закон за гражданското въздухоплаване

• Генерален план за развитие на летището

3.3. Закон за морските пространства, вътрешните водни пътища и пристанищата на Република България

• Генерални планове за изграждане, реконструкция или разширяване на пристанищата и на съоръженията за навигация

4. Енергетика

4.1. Закон за енергетиката

• Национални дългосрочни и краткосрочни програми за насърчаване използването на възобновяеми енергийни източници

4.2. Закон за енергийната ефективност

• Национални краткосрочни програми по енергийна ефективност

• Целеви годишни програми за осъществяване на мерки по енергийна ефективност

4.3. Закон за безопасно използване на ядрената енергия

• Стратегия за управление на отработеното ядрено гориво и на радиоактивните отпадъци

5. Управление на отпадъците

5.1. Закон за управление на отпадъците

• Общински програми за управление на дейностите по отпадъците – част от общинските програми за околна среда (чл.79 ЗООС)
6. Управление на водните ресурси

6.1. Закон за водите

• Национални програми за изграждане, разширение, реконструкция и модернизация на съоръжения и/или системи за използване и опазване на водите

• Национална програма за приоритетно изграждане на градски пречиствателни станции за отпадъчни води за населени места с над 10 хиляди еквивалентни жители в Република България

• Национални програми в областта на опазването и устойчивото развитие на водите

• Програми за намаляване на замърсяванията на водите и водните обекти

7. Промишленост, включително добив на подземни богатства

7.1. Закон за подземните богатства

• Стратегия и приети дългосрочни планове за геоложки изследвания

8. Туризъм

8.1. Закон за туризма

• Общинска програма за развитие на туризма

8.2. Стратегия за развитие на културния туризъм

9. Устройствено планиране и земеползване

9.1. Закон за устройство на територията

• Подробни устройствени планове

• Специализирани подробни устройствени планове

9.2. Закон за одобрение и приложение на общия градоустройствен план на София

• Подробен устройствен план на София и Столичната община

9.3. Закон за регионалното развитие

• Общински планове за развитие

9.4. Закон за защитените територии и Закон за биологичното разнообразие

• Планове за управление на защитени зони и защитени територии (без резерватите)

9.5. Закон за опазване на почвата от замърсяване

• Програми за изграждане на пречиствателни съоръжения със средства, предвиждани в държавния и общинските бюджети във всички заварени промишлени предприятия, животновъдни стопанства и други подобни, както и в отделни обекти, замърсяващи почвата с твърди и течни замърсители.
ОЦЕНКА НА ПЛАНОВЕ И ПРОГРАМИ ПО ЗАКОНА ЗА БИОЛОГИЧНОТО РАЗНООБРАЗИЕ
ЗАКОН ЗА БИОЛОГИЧНОТО РАЗНООБРАЗИЕ
(Обн., ДВ, бр.77 от 9.08.2002 г., изм. и доп., бр.88 от 4.11.2005 г., изм., бр.105 от 29.12.2005 г., в сила от 1.01.2006 г., бр.29 от 7.04.2006 г., бр.30 от 11.04.2006 г., в сила от 12.07.2006 г., изм.и доп., бр.34 от 25.04.2006 г., в сила от 1.01.2008 г. (*) - изм., бр.80 от 3.10.2006 г., в сила от 3.10.2006 г., изм. и доп., бр.52 от 29.06.2007 г., (*) изм., бр.53 от 30.06.2007 г., в сила от 30.06.2007 г., изм. и доп., бр.64 от 7.08.2007 г., бр.94 от 16.11.2007 г., изм., бр.43 от 29.04.2008 г.)

Чл.10.(1)(Изм.-ДВ, бр.88 от 2005 г.) На основание на постъпили документации по чл.8, ал.1 Министерството на околната среда и водите изготвя списък на защитени зони, който заедно с документациите се внася за разглеждане на заседание на Националния съвет по биологичното разнообразие.

Чл.12.(Изм.-ДВ, бр.88 от 2005 г.)(1) Министерството на околната среда и водите изготвя проект на заповед за обявяване на всяка защитена зона, включена в списъка по чл.10, ал.4.

(2) В проекта на заповедта по ал.1 се посочват:

1. основанието за нейното издаване;

2. наименованието и местоположението на защитената зона;

3. предметът и целите на защитената зона;

4.(изм.-ДВ, бр.52 от 2007 г.) общата площ, както и опис на имотите, включени в защитената зона, и/или координатен регистър на границите на защитената зона;

5. забрани или ограничения на дейности, противоречащи на целите за опазване на защитената зона.

(3) Министерството на околната среда и водите съобщава на обществеността за изработения проект на заповед с обявление, публикувано най-малко в един ежедневник и на Интернет страницата му. В обявлението се посочват мястото и условията за достъп до пълния текст на проекта на заповед.

(4) Пълният текст на проекта на заповед се публикува на Интернет страницата на Министерството на околната среда и водите и се оставя на разположение в административните сгради на регионалните инспекции по околната среда и водите, в чийто териториален обхват попада защитената зона.

(5) В едномесечен срок от обявлението по ал.3 заинтересованите лица могат да представят на министъра на околната среда и водите мотивирани писмени становища, възражения и предложения по проекта на заповед само относно забраните или ограниченията по ал.2, т.5.

(6) В едномесечен срок след изтичане на срока по ал.5 министърът на околната среда и водите взема окончателно решение по постъпилите становища, възражения или предложения и издава заповед за обявяване на съответната защитена зона.

(7) Заповедта по ал.6 е окончателна и не подлежи на обжалване.

Чл.30.(1)(Изм. и доп.-ДВ, бр.88 от 2005 г.) Устройствените планове, устройствените проекти за горите, националните и регионалните програми, разработвани по реда на други закони, задължително се съобразяват със заповедта по чл.12, ал.6 и с мерките по чл.29.

(2) За осигуряване на връзките между защитените зони в плановете и проектите по ал.1 се включват мерки и дейности за опазване на елементите на ландшафта, които въз основа на своята линейна и непрекъсната структура или свързваща функция са значими за миграцията, географското разпространение и генетичния обмен в растителните и животинските популации и видове.

Чл.31.(Изм.-ДВ, бр.88 от 2005 г., изм.-ДВ, бр.52 от 2007 г.)(1) Планове, програми, проекти и инвестиционни предложения, които не са непосредствено свързани или необходими за управлението на защитените зони и които поотделно или във взаимодействие с други планове, програми, проекти или инвестиционни предложения могат да окажат отрицателно въздействие върху защитените зони, се подлагат на оценка за съвместимостта им с предмета и целите на опазване на съответната защитена зона.

(2) Оценката по ал.1 се извършва за защитените зони, които са:

1. разгледани и одобрени по принцип от Националния съвет по биологичното разнообразие, независимо дали са отложени за допълнително проучване и разглеждане, или са включени в списъка по чл.10, ал.3 за внасяне в Министерския съвет за приемане, или

2. включени в списъка по чл.10, ал.4, обнародван в "Държавен вестник", или

3. обявени със заповед по чл.12, ал.6.

(3) Не подлежат на оценка по ал.1:

1. планове, програми, проекти и инвестиционни предложения, които са в съответствие с параметрите на проекти, планове и програми от по-висока степен, на които е извършена оценка по ал.1 с положително решение и за които не е поставено условие, изискващо изрично провеждането на нова оценка;

2. планове, програми, проекти и инвестиционни предложения, които са непосредствено свързани с управлението на защитените зони, независимо дали са самостоятелни или интегрирани в други планове, програми, проекти и инвестиционни предложения:

а) планове за управление на защитени зони;

б) планове за управление на защитени територии, когато не предвиждат планове, програми, проекти или инвестиционни предложения в обхвата на Закона за опазване на околната среда;

в) планове за действие за растителни и животински видове;

г) планове, проекти или инвестиционни предложения, свързани с поддържащи, регулиращи или възстановителни мерки за местообитания и видове, освен ако могат да окажат отрицателно въздействие върху друга/други защитени зони;

д) противопожарни планове или дейности;

е) планове, проекти или инвестиционни предложения за изграждане на туристическа инфраструктура, несвързана с промяна предназначението на имота - пътеки, информационни и образователни съоръжения, места за почивка и други обекти, които не са трайно свързани с терена;

ж) проекти за сгради и съоръжения, необходими за управлението и постигане целите на опазване на защитената зона - административни сгради, посетителски или информационни центрове;

3. политически и финансови планове и програми;

4. проекти, планове и дейности, свързани с оперативна защита при преодоляване на кризи, в случай че осъществяването им е неотложно;

5. планове, програми, проекти и инвестиционни предложения по ал.5, попадащи в границите на урбанизирани територии - населени места и селищни образувания.

(4) За плановете, програмите и инвестиционните предложения, попадащи в обхвата на Закона за опазване на околната среда, оценката по ал.1 се извършва чрез процедурата по екологична оценка, съответно чрез процедурата по оценка на въздействието върху околната среда по реда на Закона за опазване на околната среда и при спазване на специалните разпоредби на този закон и наредбата по чл.31а.

(5) Извън случаите по ал.4, оценката по ал.1 на планове, програми, проекти и инвестиционни предложения се извършва чрез процедура, определена в наредбата по чл.31а.

(6) В случаите по ал.4 при извършване на задължителна екологична оценка или оценка на въздействието върху околната среда, както и при преценяване необходимостта от извършване на екологична оценка или от оценка на въздействието върху околната среда съгласно Закона за опазване на околната среда, когато прецени, че няма вероятност планът, програмата или инвестиционното предложение да окаже значително отрицателно въздействие върху защитената зона, компетентният орган взема предвид тази преценка при постановяване на съответното решение по глава шеста от Закона за опазване на околната среда.

(7) В случаите по ал.5, когато прецени, че няма вероятност планът, програмата, проектът или инвестиционното предложение да окаже значително отрицателно въздействиевърху защитената зона, компетентният орган го съгласува с решение.

(8) В случаите по ал.4 при преценяване необходимостта от извършване на екологична оценка или от оценка на въздействието върху околната среда съгласно Закона за опазване на околната среда, когато прецени, че има вероятност планът, програмата или инвестиционното предложение да окаже значително отрицателно въздействие върху защитената зона, компетентният орган издава решение да се извърши екологична оценка или оценка на въздействието върху околната среда.

(9) В случаите по ал.8 и когато за плана, програмата или инвестиционното предложение се извършва задължително екологична оценка или оценка на въздействието върху околната среда и компетентният орган прецени, че има вероятност те да окажат значително отрицателно въздействие върху защитена зона, в екологичната оценка или в оценката на въздействието върху околната среда се включва оценка на степента на въздействие на плана, програмата или инвестиционното предложение върху природните местообитания и местообитанията на видовете, предмет на опазване в защитената зона.

(10) В случаите по ал.5, когато прецени, че има вероятност планът, програмата, проектът или инвестиционното предложение да окаже значително отрицателно въздействие върху защитената зона, компетентният орган издава решение да се извърши оценка на степента на въздействие на плана, програмата, проекта или инвестиционното предложение върху природните местообитания и местообитанията на видовете, предмет на опазване в защитената зона.

(11) Оценката по ал.10 завършва с решение на министъра на околната среда и водите или на директора на съответната регионална инспекция по околната среда и водите. Ако в продължение на 5 години от датата на издаване на решението възложителят не започне действия по осъществяване на инвестиционното предложение, решението по ал.12, т.1 автоматично прекратява действието си.

(12) С решението по ал.11 съответният компетентен орган:

1. съгласува плана, програмата, проекта или инвестиционното предложение по ал.5, като определя конкретни условия, изисквания и мерки за опазване на защитената зона при осъществяване на плана, програмата, проекта или инвестиционното предложение;

2. не съгласува плана, програмата, проекта или инвестиционното предложение по ал.5, като излага мотивите за това.

(13) При обективна невъзможност за събиране на достатъчно информация за извършване на оценката по ал.10 или при неяснота относно степента на увреждане на защитената зона компетентният орган прекратява процедурата, за което уведомява възложителя.

(16) В случаите по ал.12, т.2 и ал.13 инвестиционното предложение, планът, проектът или програмата не могат да бъдат одобрени от съответните компетентни органи съгласно други закони. В тези случаи започнатите процедури се прекратяват.

Чл.31а.(Изм. - ДВ, бр.88 от 2005 г.)(1) Условията и редът за извършване на оценката по чл.31 се определят с наредба, приета от Министерския съвет.

(2)(Изм. - ДВ, бр.52 от 2007 г.) В наредбата по ал.1 задължително се определят:

1. особеностите на процедурите по екологична оценка и оценка на въздействието върху околната среда в случаите по чл.31, ал.4;

2. критериите за определяне на компетентния орган;

3. плановете, програмите, проектите и инвестиционните предложения по чл.31, ал.1;

4. изискванията към обхвата и съдържанието на информацията, необходима за извършване на оценката, включително за алтернативните решения;

5. изискванията към обхвата, съдържанието и формата на представяне на оценката, както и редът за извършването й;

6. критериите за определяне в оценката на вида и степента на въздействие или увреждане на защитената зона в резултат на реализирането на плана, програмата или инвестиционното предложение;

7. етапите на процедурата, включително изискванията за консултации и участието на обществеността;

8. изискванията към формата и съдържанието на решението;

9. редът за издаването на решение по оценката и контролът по изпълнението му.

Чл.32.(Изм.-ДВ, бр.88 от 2005 г.)(1)(Изм.-ДВ, бр.52 от 2007 г.) Компетентният орган съгласува по чл.31, ал.12, т.1 плана, програмата, проекта или инвестиционното предложение само когато заключението на оценката по чл.31, ал.10 е, че предметът на опазване в съответната защитена зона няма да бъде значително увреден.

(2) Степента на увреждане по ал.1 се оценява най-малко като отношение на площта на местообитанията - предмет на опазване, която ще се увреди, спрямо тяхната площ в дадената защитена зона и в цялата мрежа от защитени зони.

(3)(Нова-ДВ, бр.52 от 2007 г.) Изискването на ал.1 и 2 се прилага и в случаите, когато оценката по чл.31, ал.1 се извършва чрез екологична оценка и/или оценка на въздействието върху околната среда по реда на Закона за опазване на околната среда.

Чл.33.(1)(Доп.-ДВ, бр.88 от 2005 г.) Изключение от разпоредбата на чл.32, ал.1 се допуска само по причини от първостепенен обществен интерес и когато не е налице друго алтернативно решение.

(2)(Доп.-ДВ, бр.52 от 2007 г.) Ако съответната защитена зона включва приоритетен тип природно местообитание и/или местообитание на приоритетен вид, то за осъществяване на изключението по ал.1 могат да бъдат валидни само съображения във връзка с човешкото здраве, обществената сигурност или благоприятни въздействия върху околната среда, а когато такива не са налице, изключение по ал.1 може да бъде допуснато само при получаване на положително становище от Европейската комисия.

Чл.34.(1) (Изм.-ДВ, бр. 52 от 2007 г.) В случаите по чл.33 възложителя на плана, програмата, проекта или инвестиционното предложение взема компенсиращи мерки за осигуряване на целостта на Националната екологична мрежа, преди реализацията на плана, програмата, проекта или инвестиционното предложение.

(2) Мерките по ал.1 се състоят в опазване или възстановяване на същия тип природно местообитание или местообитание на същия растителен или животински вид:

1. на друго място в увредената защитена зона;

2. в разширение на същата или разширение на друга защитена зона;

3. в нова защитена зона.

(3)(Изм.-ДВ, бр.52 от 2007 г.) Разходите по осъществяване на мерките по ал.1 се поемат от възложителя на плана, програмата, проекта или инвестиционното предложение.

§72.(1) До влизането в сила на §12 относно чл.31, при провеждане на процедури по ОВОС на инвестиционни предложения и по ЕО на планове и програми съгласно Закона за опазване на околната среда, засягащи потенциални защитени зони, за които в Министерството на околната среда и водите е внесена документация по чл.8, ал.1, компетентният орган може да поставя на възложителя и други специфични изисквания към обхвата на информацията, свързана с предмета и целите на съответната защитена зона.

(2) В случаите по ал.1, когато информацията относно степента на увреждане на потенциалната защитена зона е недостатъчна или противоречива, компетентният орган по Закона за опазване на околната среда прекратява процедурата по ОВОС или ЕО, за което уведомява възложителя.

§73.(1)(Предишен текст на §73-ДВ, бр.52 от 2007 г.) В случаите, когато планът, програмата или инвестиционното предложение засягат територия, която има статут едновременно на защитена територия по Закона за защитените територии и на защитена зона по Закона за биологичното разнообразие, се прилага чл.31.

НАРЕДБА ЗА УСЛОВИЯТА И РЕДА ЗА ИЗВЪРШВАНЕ НА ОЦЕНКА ЗА СЪВМЕСТИМОСТТА НА ПЛАНОВЕ, ПРОГРАМИ, ПРОЕКТИ И ИНВЕСТИЦИОННИ ПРЕДЛОЖЕНИЯ С ПРЕДМЕТА И ЦЕЛИТЕ НА ОПАЗВАНЕ НА ЗАЩИТЕНИТЕ ЗОНИ

(Приета с ПМС №201 от 31.08.2007 г., обн., ДВ, бр.73 от 11.09.2007 г., в сила от 11.09.2007 г.)

Чл.1.(1) С наредбата се уреждат условията и редът за извършване на оценка по чл.31 от Закона за биологичното разнообразие (ЗБР) на планове, програми, проекти и инвестиционни предложения за съвместимостта им с предмета и целите на опазване на защитените зони.

(2) Оценка за съвместимостта (ОС) се извършва за защитените зони, които са:

1. разгледани и одобрени по принцип от Националния съвет по биологично разнообразие (НСБР) независимо дали са отложени за допълнително проучване и разглеждане или са включени в списъка по чл.10, ал.3 ЗБР за внасяне в Министерския съвет, или 2. включени в списъка по чл.10, ал.4 ЗБР, обнародван в "Държавен вестник", или

3. обявени със заповед на министъра на околната среда и водите по чл.12, ал.6 ЗБР.

Чл.2.(1) На ОС се подлагат планове, програми, проекти и инвестиционни предложения, които не са непосредствено свързани или необходими за управлението на защитените зони и които поотделно или във взаимодействие с други планове, програми, проекти и инвестиционни предложения могат да окажат отрицателно въздействие върху защитените зони, както следва:

1. планове, програми и проекти, които са в процес на изготвяне и/или одобряване от съответните компетентни централни или териториални органи на изпълнителната власт, органи на местното самоуправление или на Народното събрание;

2. изменения на влезли в сила планове, програми и проекти;

3. инвестиционни предложения за дейности и технологии:

а) включени в приложения №1 и 2 на Закона за опазване на околната среда (ЗООС);

б) извън обхвата на приложения №1 и 2 на ЗООС, свързани с промяна на предназначението и/или на начина на ползване на имота;

4. инвестиционни предложения за разширение и/или промяна на инвестиционни предложения, включени в приложения №1 и 2 на ЗООС.

(2) Оценка за съвместимостта се прилага за планове, програми, проекти и инвестиционни предложения по ал.1, които попадат изцяло или отчасти в границите на защитена зона.

(3) Оценка за съвместимостта се прилага и за инвестиционни предложения извън границите на защитените зони, когато попадат в обхвата на приложения №1 и 2 на ЗООС.

Чл.3. Не подлежат на ОС:

1. планове, програми, проекти и инвестиционни предложения, които са в съответствие с параметрите на проекти, планове и програми от по-висока степен, на които е извършена ОС с положително решение и за които не е поставено условие, изискващо изрично провеждането на нова ОС;

2. планове, програми, проекти и инвестиционни предложения, които са непосредствено свързани с управлението на защитените зони независимо дали са самостоятелни или интегрирани в други планове, програми, проекти и инвестиционни предложения:

а) планове за управление на защитени зони;

б) планове за управление на защитени територии, когато не предвиждат планове, програми, проекти или инвестиционни предложения в обхвата на ЗООС;

в) планове за действие за растителни и животински видове;

г) планове, проекти или инвестиционни предложения, свързани с поддържащи, регулиращи или възстановителни мерки за местообитания и видове, освен ако могат да окажат отрицателно въздействие върху друга/други защитени зони;

д) противопожарни планове или дейности;

е) планове, проекти или инвестиционни предложения за изграждане на туристическа инфраструктура, което не е свързано с промяна предназначението на имота - пътеки, информационни и образователни съоръжения, места за почивка и други обекти, които не са трайно свързани с терена;

ж) проекти за сгради и съоръжения, необходими за управлението и за постигане на целите за опазване на защитената зона - административни сгради, посетителски и информационни центрове;

3. политически и финансови планове и програми;

4. проекти, планове и дейности, свързани с оперативна защита при преодоляване на кризи, в случай че осъществяването им е неотложно;

5. планове, програми, проекти и инвестиционни предложения по чл.5, попадащи в границите на урбанизирани територии - населени места и селищни образувания.

Чл.4. Оценка за съвместимостта на плановете, програмите и инвестиционните предложения, попадащи в обхвата на ЗООС, се извършва чрез процедурата по екологична оценка, съответно чрез процедурата по оценка на въздействието върху околната среда, по реда на Закона за опазване на околната среда и при спазване на специалните разпоредби на ЗБР и на глава трета от наредбата.

Чл.5. Извън случаите по чл.4 ОС на планове, програми, проекти и инвестиционни предложения се извършва чрез процедурата, определена в глава втора от наредбата. 

Чл.6.(1) Когато планове, програми, проекти или инвестиционни предложения засягат територия, която има статут едновременно на защитена територия по Закона за защитените територии (ЗЗТ) и на защитена зона по ЗБР, се прилага само ОС.

(2) В случаите по aл.1 не се извършва съгласуване с Министерството на околната среда и водите по чл.13, ал.2 и чл.66, ал.2, т.2 ЗЗТ.

